
Introducere 


Bine ai venit în universul cărții Psihologia genului, care explorează 
implicațiile clasificării în „băiat“ sau „fată“ pe care noi o stabilim încă de la 
naștere, și modul în care aceasta influențează toate aspectele vieții noastre. 


Înţelepciunea convențională despre gen 


Auzim oameni spunând, în momente de stres extrem sau în cazul 
experienţelor la limita morții: „Întreaga viață mi-a trecut prin față“. Totuși, 
ce s-ar întâmpla dacă, într-un moment de premonitie, viața noastră ne-ar 
trece ca un fulger prin fata ochilor chiar de la prima respirație? Dacă toate 
întorsăturile și zbaterile, modelele și alegerile ar fi predeterminate? Dacă o 
trăsătură de penel ne-ar cartografia întreaga viaţă, doar pe baza unei simple 
priviri fugitive asupra goliciunii noastre infantile? Dacă „loteria anatomiei 
noastre“ ar fi destinul nostru, iar biologia și fiziologia ne-ar determina 
psihologia? Sună ca un complot sinistru dintr-un roman SF distopic!. și 
totuși, în fiecare zi, de la fiecare bifă completată pe un formular până la 
fiecare pauză la toaletă, ne confirmăm și reconfirmăm identitățile noastre de 
la naștere cam în acest fel: de la fete și băieţi la femei și bărbați, la doamne și 
domni. 

Psihologia genului este un volum scurt din seria „fhe Psychology of 
Everything“, care oferă introduceri esențiale, menite să umple golurile între 
sensul comun, psihologia populară și teoriile academice. Înțelegerea de zi 
cu zi cuprinde multe presupuneri inghitite pe nemestecate, iar psihologia 
populară, cu metaforele sale amuzante, urmărește să liniștească și să 
simplifice, si astfel ascunde mai mult decât lămurește. Deși mediul academic 
își propune să facă lumină asupra lucrurilor neexplorate, uneori 
intelectualizează excesiv, astfel încât pare să fie scindat de realitatea 
cotidiană. Sociologul Ken Plummer descrie genul ca fiind „cea mai sigură 
dintre toate ideile din lumea modernă și, în același timp, unul dintre cele 
mai contestate concepte din științele sociale“2. Această carte își propune să 
abordeze principalele ipoteze ascunse din jurul genului, să răspundă la 


unele întrebări, să îţi stimuleze propriile întrebări și să ghideze explorarea 
ulterioară. 

Genul „se ascunde la vedere“. Psihologa Vivien Burr îl descrie ca fiind 
„fundalul pe care se desfășoară viața noastră de zi cu zi“, Genul este „arena 
în care ne confruntăm cu probleme practice dificile legate de dreptate, 
identitate și chiar supravietuire"4. Cu toate acestea, este adesea tratat drept 
puţin mai mult decât „o trăsătură de personalitate interesantă“. Din 
experiența mea de predare a metodelor de cercetare, studenții includ in mod 
obișnuit „diferențele de gen“ în proiectele lor, fără să se întrebe dacă acest 
lucru are sens. Psihologia populară susține acest punct de vedere, 
încurajându-ne să ne gândim la bărbaţi și la femei ca fiind atât de diferiți, 
încât provin de pe planete diferite. Psihologia academică nu s-a grăbit să 
conteste această viziune, așa cum afirmă Mary Crawford, specializată t în 
psihologie socială, care sustine faptul că atelierele și cá 
Marte/Venus au câştigat legitimitate prin publicitatea făcută în revistele 


academice?. Pe parcursul anilor 1990, scriitorii LGBTQS au contestat din ce 
în ce mai mult „caracterul de la sine înțeles“ al genului. În lucrarea The 
Apartheid of Sex: A Manifesto on the Freedom of Gender (Apartheidul sexului: un 
manifest privind libertatea de gen)”, Martine Rothblatt compară provocările la 
adresa paradigmei binare a genului cu provocările eretice la adresa 
paradigmei pământului drept centru al Universului. 

Înainte de a merge mai departe, gândește-te la ultima dată când ai 
completat un formular oficial. Declaraţiile privind sexul sau genul de pe 
astfel de formulare ofereau în mod tradițional două opțiuni: 


* Eşti bărbat? 
Eşti femeie? 


Mulţi oameni nu s-au gândit niciodată că ar putea fi vorba despre altceva 
în afară de una dintre cele două variante. Apoi, într-o zi, formularele s-au 
schimbat, oferind opțiuni cum ar fi „altele“ şi „prefer să nu răspund“. Unii 
ar denunța aceste schimbări ca fiind un atac asupra „ordinii naturale" sau o 
„corectitudine politică dusă la extrem“. De ce ar prefera cineva să nu 
răspundă? Ce altceva ar putea exista în afară de bărbat si femeie? Alţii au 
salutat oportunitatea de a găsi alternative la etichetele binare de gen, care să 
reflecte mai bine realitatea vieții lor. Psihologia genului își propune să 
abordeze aceste aspecte, și nu numai. Odată ce îndrăznești să pui la îndoială 
genul, întrebările vin de la sine. 

De ce sunt feminizate „ajutoarele“ din aplicaţiile de inteligență artificială 
(Al) (de exemplu, Siri, Cortana), când nu este nevoie? De ce sporturile nu 
sunt organizate în funcţie de mărimea corporală în loc să fie organizate în 
funcţie de gen? Sunt stereotipurile de gen rele pentru sănătatea noastră? 
Sunt rolurile de gen un mod benign de organizare a lumii? Care este 
legătura dintre gen, putere și inegalitate? Oferă cărțile de dezvoltare 


personală (self-help) soluții aplicabile sau sunt doar o compresă pentru 
statu-quo? Sunt diferenţele de gen înrădăcinate în creier? Esti mai mult 
decât roz sau albastru? Putem exista într-o lume fără gen sau rezistența este 
inutilă? 

Deci, de unde începem? 

În psihologia teoretică, există o convenţie ca dezbaterile să înceapă cu 
clarificarea termenilor prin definiții scurte, de lucru, astfel încât să fim cu 
toții, ca să spunem așa, pe aceeași lungime de undă. Ce este psihologia? Ce 
este genul? Care este legătura dintre sex și gen? 


Ce este psihologia? 


Definiția acceptată a psihologiei este „studiul științific al minţii gi al 
comportamentului“S. Aceasta adoptă metode științifice (la fel ca științele 
naturale) pentru a explora, în mod sistematic, ce inseamnă să fii om gi ce ne 
face să vibrăm. Metodele includ experimente controlate, observații, sondaje 
ş.a.m.d. Scopul este de a genera date, sub formă de numere (cantitative) sau 
de cuvinte și imagini (calitative) sau o combinație a acestora. Cercetătorii în 
psihologie analizează aceste date pentru a testa întrebările de cercetare, a 
genera explicații, a dezvolta și a rafina teorii, pentru a generaliza și a face 
predicții cu privire la comportamente viitoare. Psihologia oferă un mijloc de 
testare a ipotezelor sensului comun (și psihologiei populare). Uneori 
confirmă „simțul comun“, iar alteori oferă o viziune radical diferită. 

Psihologia nu este infailibilă, deoarece cercetarea nu poate fi niciodată 
realizată într-un „vid de valori“. Ea este vulnerabilă la erori și prejudecăți 
care se strecoară inevitabil atunci când oamenii studiază oameni”. 
Psihologia este un domeniu în dezvoltare continuă, iar una dintre 
preocupările ei este de a face vizibil invizibilul și de a expune prejudecățile 
umane, în aproximări tot mai bune ale „adevărului“. Ea oferă o alternativă la 
expresia care a iritat multi copii curiosi la şcoală: „pentru că așa stau 
lucrurile“. 

În calitate de coach de dezvoltare personală şi profesională, folosesc cu 
clienții principiul că „vizualizarea influențează acțiunea gi viceversa“. Modul 
în care privim lumea influențează ceea ce facem în lume. Sexul și genul, ca 
unități fundamentale ale identității, creează lentile (sau filtre) prin care 
interacționăm unii cu alţii și influențează modul în care gândim, ne 
comportăm și experimentăm lumea și pe noi înșine ca parte a ei. 


Ce este genul (și ce legătură are cu sexul)? 


Sexul și genul sunt deseori folosite în mod interșanjabil, dând impresia că 
sunt cuvinte diferite care exprimă același lucru. În limbajul de zi cu zi, unii 
folosesc genul ca și cum ar fl o alternativă mai politicoasă la „sex“, la fel cum 
folosesc eufemisme pentru „WC“, cum ar fi toaleta sau camera de baie. Sexul 
şi genul sunt legate între ele, dar nu sunt sinonime. Tendinţa de a amesteca 


şi de a confunda termenii poate să ne nuanteze gândirea și să ascundă 
diferențele fundamentale. Ne este mai ușor să presupunem că genul este un 
produs natural și inevitabil al biologiei noastre, când, de fapt, nu este așa. 

Sexul are două semnificații: o activitate fizică sau o stare biologică. A face 
sex înseamnă angajare în intimitate fizică/genitală cu una sau mai multe 
persoane sau autostimulare, fără a exclude obiectele inanimate'?, Sexul, ca 
parte a identitátii noastre —o stare de a fi —, este de obicei atribuit la 
nastere, in principal pe baza aspectului organelor genitale. In principiu, este 
o clasificare binară de tip băiat sau fată, care apare pe certiflcatele noastre de 
naștere. Acest lucru pune în mișcare o serie de așteptări pentru tot restul 
vieţii noastre, iar acela este genul nostru”. 

Genul este interpretarea socioculturală (și psihologică) a sexului nostru 
biologic, adică modul în care dăm sens biologiei în viața de zi cu zi. În timp 
ce „mascul“ şi „femelă“ sunt distincţii biologice, „masculin“ și „feminin“ 


sunt distincții de gen. Conform viziunii extreme, masculinitatea este o 
consecință a sexului masculin, iar feminitatea este o consecință a sexului 
feminin. Această carte își propune să exploreze zonele gri, dincolo de 
această presupunere generală, inclusiv dacă sexul și genul pot fi separate 
unul de celălalt. Pentru început, este util să ne gândim la sex ca la un 
substantiv (ceva ce suntem) și la gen ca la un verb (ceva ce facem). 


Ce așteptări să ai de la această carte 


Psihologia genului se bazează pe o multitudine de teorii și dovezi dintr-o 
gamă largă de discipline pentru a analiza impactul genului asupra 
psihologiei individuale și colective, inclusiv asupra relațiilor noastre și a 
societății în general. Această carte scurtă nu poate oferi în niciun caz o 
examinare exhaustivă, ci mai degrabă evidențiază temele și problemele- 
cheie, reprezentând mai mult o trambuiină pentru lecturi esențiale 
ulterioare. Genul se regăseşte în biologie, sociologie, fiziologie, geografie 
socială, teoria queer, scrieri LGBTQI+, scrieri feministe, neurostiinte 
cognitive, studii culturale ș.a.m.d. Toate ne informează și au impact asupra 
psihologiei noastre. De asemenea, mă bazez pe propriile mele cercetări, care 
explică homofobia in termeni de transgresiune a rolului de gen, făcând 
explicită legătura dintre homofobie și sexism. Prin examinarea critică a 
dovezilor, sperăm că putem ajunge la o nouă psihologie a genului, una mai 
puțin prescriptivă şi mai semnificativ descriptivă, care să traseze paralele 
între viitoarele modele de gen și modelele din perspective interculturale și 
istorice și care să ia în considerare complexitatea psihologică a experienței 
umane. 


* Capitolul 2 analizează mai în profunzime distinctiile dintre sex si gen, 
discută rolurile de gen și relația lor cu anatomia noastră și prezintă 
faptul că nici sexul biologic, nici genul socializat nu sunt neapărat 


binare. De asemenea, ia în considerare legăturile dintre identitatea de 
gen și întreținerea relațiilor sexuale. 


Ce spune cercetarea despre diferențele biologice dintre sexe și despre 
„creierele de gen“, despre legăturile lor cu stereotipurile legate de 
rolurile de gen și despre modul în care acestea sunt interpretate și 
prezentate în cercurile de psihologie populară? Capitolul 3 analizează 
mai în profunzime bazele diferențelor de gen percepute. 


Sunt rolurile de gen un mod benign de organizare a lumii? Viziunea 
„egal, dar diferit“ a genului ignoră adesea relaţiile de putere (și 
inegalitátile). Capitolul 4 analizează impactul aplicării stereotipurilor 
de roluri de gen, inclusiv implicațiile psihologice și de sănătate la nivel 
individual, impactul asupra prieteniilor, relațiilor și societății. 


Capitolul 5 prezintă povești alternative menite să dea sens genului, 
altele decât perspectiva binară occidentală modernă care se regăsește 
în cărțile de psihologie populară. Caută să afle de unde a inceput 
povestea și să pună în lumină alte perspective asupra lumii, precum și 
basmele, povestirile stiintiflco-fantastice și identitățile cibernetice, 
care ne ajută să formulăm un nou model al psihologiei genului. 


Călătoria noastră în lumea psihologiei genului se încheie prin reunirea 
principalelor teme și prin a te invita să analizezi modul în care te 
influențează aceste informaţii. Ce te-a impresionat sau ce ţi-a provocat 
teamă? Cum vei da sens acestor informații in raport cu înțelegerea pe care o 
ai despre tine? Cum ai descrie un gen care este semnificativ pentru viața ta? 
Care este povestea ta? 

Aşadar, să incepem prin a reveni la elementele de bază și a explora 
legăturile între sex și gen. 


Sex și gen 


Două drumuri? 


Dezbaterile legate de gen se concentrează invariabil pe presupusa 
„naturaleţe“ a rolurilor de gen, pe faptul că acestea sunt „înrădăcinate“ și 
sunt un rezultat inevitabil al biologiei noastre: adică, prezența unui penis 
duce la masculinitate, iar prezența unui vagin duce la feminitate. Acest lucru 
ne determină să ne gândim la corp ca la „un fel de mașinărie care produce 
diferența de gen". Din această perspectivă, drumul este parcurs cu ușurință, 
iar traseul este predestinat. În schimb, Judith Butler, în Gender Trouble 
(Probleme cu genul), descrie genul ca pe o practică, drept ceva ce facem. Este 
„stilizarea repetată a corpului, un set de acte repetate într-un cadru de 
reglementare extrem de rigid, care se coagulează în timp pentru a produce 
aparența unei substanţe, a unui fel natural de a fi“2. Din acest punct de 
vedere, este vorba mai degrabă despre comportament decât despre esență, 
„corpul fiind un fel de pânză pe care cultura pictează imagini de gen'?. 
Astfel, ajungem la vechea dezbatere „natură versus cultură“, cu care ar 
trebui să se lupte orice student la psihologie. 

Pornind de la definițiile de bază oferite în introducere, acest capitol revine 
înainte de toate la elementele esenţiale pentru a analiza sexul biologic si 
măsura în care totul „se aliniază“. Există o narațiune binară coerentă sau 
„nuanțe de gri“ si ambiguitate? Dezvoltând definiția genului, se introduce 
ideea cá noi interpretàm sexul si genul prin intermediul unui set de lentile. 
Capitolul discută, de asemenea, despre intersexualitate, transsexualitate și 
cisgender si, în cele din urmă, ia in considerare relația dintre gen si 
sexualitate (orientare sexuală). 


Lentilele genului 


În anii 1990, pentru a scoate la suprafață presupunerile ascunse legate de 
diferenţele de gen, psihologa Sandra Bem a propus trei lentile prin care noi 


privim genul: esențialismul biologic, androcentrismul şi polarizarea de gent. 


Acestea oferă un punct de plecare pentru o evaluare critică a relatărilor 
privind sexul si genul în înţelegerea cotidiană, în psihologia populară si în 
mediul academic. 

Esenfialismul biologic pune accentul pe diferențele legate de biologia 
reproductivâ, considerându-le principalul indicator al diferenţelor de gen. 
Organele genitale devin „pașapoarte pentru gen“. În imaginația populară, 
biologia reproductivă oferă un șablon pentru modul în care bărbații și 
femeile dau sens lumii, lor înșiși și relaţiilor lor. Kate Bornstein, 
teoreticiană a genului și persoană publică, descrie paradigma Marte/Venus a 
psihologiei populare ca fiind un  ,esentialism nesatisfăcător“ (care 
funcționează doar dacă acceptăm prima premisă)5. Androcentrism înseamnă 
literalmente „centrat pe bărbat“. Prin această lentilă, masculinitatea are 
întâietate față de feminitate. Polarizarea de gen prezintă masculinitatea și 
feminitatea ca opuse binare, una fiind exprimată in detrimentul celeilalte — 
un joc cu sumă nulă. Noi reafirmăm acest lucru de fiecare dată când folosim 
termenii „sex opus“ și „bătălia sexelor“. Din acest punct de vedere, 
comportamentele care depășesc limitele de gen sunt tratate ca o glumă sau 
chiar ca patologie". Bem sustine că lentilele interacționează nu doar pentru 
a crea o viziune coerentă asupra lumii, ci și pentru a separa in mod inegal 
bărbații și femeile (sexism). Ele mai degrabă ne distorsionează viziunea 
decât să ajute la explicarea lumii. Pentru a testa teza lui Bem, haideţi să 
reanalizăm biologia umană, care, ca „fapt“ științific, ar trebui să fie 
insensibilă la lentilele de gen. 


Sexul este în ochii privitorului 
Anatomia reproducerii 


Sexul este, de obicei, atribuit la naștere prin observarea prezenţei sau 
absenței penisului. Nu este ceva deosebit de ştiinţific, dar asta se întâmplă. 
Deși destul de importantă pentru mulți oameni, forma genitală este doar o 
definiție parţială a sexului. Sexul biologic este definit, de asemenea, de 
cromozomi, de hormoni, de funcția sistemului reproducător și de sexul 
organelor interne auxiliare — precursorii embrionari ai structurilor 
reproductlve?. De cele mai multe ori toate acestea se aliniază, dar nu există 
întotdeauna o corelație perfectă. Să luăm mai întâi în considerare funcția si 
aspectul exterior al organelor noastre genitale, inclusiv al gonadelor 
(ovare/testicule), care, in cazul bărbaţilor, sunt, de asemenea, externe (a se 
vedea Tabelul 2.1). 


Tabelul 2.1 Comparaţie între organele genitale feminine și masculine 


Femelà Mascul 


ovare testicule 


jabiile mari (buzele exterioare) scrotum 
labiile mici (buzele interioare) partea inferioară a penisului 
glaudul (capul) clitorisului glandul (capul) penisului 
axul (țesutul erectil) al clitorisul corpul cavernosum 
{tesutul erectil) 
vagin nu există o structură comparabilă 


Comparând structurile din Tabelul 2.1 atunci când sunt alăturate, acestea 
sunt formate din același țesut embrionar. Principala diferență este 
vizibilitatea mai mare a organelor genitale masculine în comparație cu cele 
feminine. Gonadele feminine (ovarele) sunt, de asemenea, interne. Cu toate 
acestea, există asemănări puternice intre cele două configurații, cu o 
excepție notabilă. Bărbaţii nu au nicio structură care să semene cu un vagin, 
în afara unei urme vagi unde umflăturile scrotului s-au contopit. Deși 
termenul „vagin“ este folosit în mod curent pentru organele genitale 
feminine, acesta este doar canalul dedicat nasteril, punând astfel accentul pe 
reproducere — un exemplu de esentialism biologic. Vorbind în mod corect, 
termenul colectiv este vulvă” (deși Monologurile vulvei nu sună la fel de bine). 
Mutând accentul pe plăcerea sexuală, penisul și clitorisul sunt complemente 
naturale. În mod special, clitorisul, care nu a fost cercetat în mod adecvat 
până în anii 1990, este singurul organ din corpul uman care are ca unică 
funcție plăcerea sexuală. În filmul său Viva la Vulva: Women's Sex Organs 
Revealed (Viva la Vulva: Organele sexuale ale femeilor dezvăluite), Betty 
Dodson, feministă susținătoare a libertății sexuale și educator sexual, arată 
că cea mai mare parte a clitorisului nu se află la vedere, astfel încât Tabelul 
2.1 are nevoie de o revizuire radicală pentru a include clitorisul intern. Și 
totuși, în accepțiunea comună, acesta este descris în mod obișnuit ca fiind 
un „penis in miniatură“ — un exemplu de androcentrism!?. Mai târziu în 
acest capitol, vom examina mai departe primatul penisului. Între timp, 
facem un scurt ocol pentru a lua în considerare alte părți comune ale 
anatomiei noastre. 


Altă anatomie 


Desi multe părți ale anatomiei noastre nu au un scop reproductiv, ele ar 
putea îndeplini totuși un scop erotic. Bărbații si femeile au cinci simţuri 
comune (vizual, auditiv, tactil, gustativ și olfăctiv). De asemenea, gurile au o 
fiziologie si o funcție identice, la fel ca si mâinile, deși, în medie, mâinile 
bărbaților sunt mai mari. 

Fără îndoială, cea mai controversată parte a corpului este anusul, un 


subiect față de care este greu să rămâi neutru. Acesta a devenit un simbol al 


murdáriei!!, iar stimularea anală este considerată de unele persoane ca fiind 


o pervertire intenționată a „impulsului sexual natural“. Din punct de vedere 


biologic, anusul este comun ambelor sexe şi împarte aceiași muşchi și o 
structură nervoasă cu vecinul său, organul genital. Acesta are un potențial 
erotic pentru toată lumea, indiferent de orientarea sexualà". Cu toate 
acestea, atitudinile față de anus sunt împărțite în funcție de sex. În cadrul 
unui experiment, participanților li s-a cerut să evalueze toate aspectele 
corpului uman pe mai multe scale. Rezultatele au arătat că, în general, 
anusul feminin a fost evaluat ca fiind mai „sexual“, mai „atractiv“ si „pozitiv“ 
în comparație cu cel masculin. Comparând scorurile în funcție de sexul 
participanților, atitudinile femeilor au părut mai obiectlve, adică mai 
apropiate de realitatea biologică. În schimb, participanții de sex masculin au 
supraestimat capacitatea sexuală a anusului feminin și au subestimat-o pe 
cea a anusului masculin — supraevaluând penetrabilitatea corpului feminin 
şi subestimánd-o în cazul celui masculin. Dintr-o perspectivă androcentrică, 
anusul feminin este un vagin-surogat, în tlmp ce anusul masculin este 
întotdeauna impenetrabil. Diferențe de atltudine similare între sexe au fost 
observate în ceea ce privește evaluarea gurii și a mâinilor. În acest caz 
funcționează toate cele trei lentile de gen? 

Să ne întoarcem acum la elementele de bază și să ne gândim la 
cromozomi. 


Sexul cromozomial 
Platforma 


Genele sunt unități ale eredității (cum ar fi culoarea ochilor și forma feței) 
transmise de la părinți la urmași. Cromozomii sunt structuri lungi și 
spiralate de gene care transportă aceste informații ereditare. Genele umane 
sunt codificate în 23 de perechi de cromozomi (46 în total). În cazul 
femelelor, toți cromozomii sunt in formă de X. În cazul masculilor, un 
element din ultima pereche este în formă de Y (denumit astfel deoarece pare 
să aibă o ramură a lui X lipsă). Această diferență determină sexul genetic al 
embrionului. Pentru o femelă, al 23-lea cromozom este XX, iar pentru un 
mascul este XY. Primul element din pereche (X) provine din ovulul mamei. 
Sperma tatălui produce diferența celui de-al doilea cromozom din pereche. 
Astfel, un „spermatozoid X" produce XX (fată), iar un „spermatozoid Y“ 
produce XY (băiat). Cromozomul Y are o parte din genele care lipsesc din 
cromozomul X, ceea ce face ca masculul să nu fie protejat atât de bine de 
bolile ereditare. În cazul unei femele, este necesară o genă atlpică de la 
ambii părinți pentru a provoca o boală; aceasta trebuie să afecteze ambii 
cromozomi X. În cazul masculului, există doar un singur X care poate fi 
afectat. Astfel, din punct de vedere cromozomial, masculii sunt sexul mai 


vulnerabil (mai slab), fapt ce contrazice viziunea tradițională 
(androcentrică). 


Potrivit lui Sadie Plant în Zeros and Ones (Zero și Unu)”, cele două 
prototipuri de bază pentru ființele umane sunt, în principal, dublu feminin 


(XX) sau jumătate feminin/jumătate masculin (XY), cu „ovulul“ ca valoare 
implicită și cu spermatozoizii ca generatori de varietate. Desi există multe 
variaţii ale acestor prototipuri (cu cromozomi X si Y în plus), nu este posibil 
să existe YY, deși poate exista un XYY și un XXX. Este chiar posibil să existe 
un singur X (X0), dar niciodată un singur Y. X-ul din ovul formează 
întotdeauna platforma primară. Astfel, sexul cromozomial contestă primatul 
acordat masculinitátii. Variatiile cromozomiale vor mai fi discutate în acest 
capitol, în secțiunea dedicată persoanelor cu afecțiuni intersexuale. 


Cromozomii și organele genitale 


Odată fertilizat, ovulul se divide pentru a produce mai multe celule. 
Indiferent de cromozomul purtat de spermatozoizi, organele genitale ale 
embrionului nu sunt distincte până în a șaptea sau a opta săptămână și, 
chiar și după aceea, este nevoie de un ochi antrenat pentru a sesiza 
diferența. În jurul vârstei de trei luni, activitatea hormonală declanșează 
schimbări mai accentuate. În cazul unui embrion XY (masculin), sunt 
produși doi hormoni principali. Unul stimulează dezvoltarea sistemului 
reproducător masculin, iar altul inhibă dezvoltarea sistemului reproducător 
feminin (determinând retragerea acestula). În schimb, în cazul embrionului 
XX (feminin), producția de hormoni este relativ mică; cu toate acestea, se 
dezvoltă sistemul reproducător feminin. Embrionul poate fi XY, dar, dacă 
hormonii nu declanșează schimbări la momentul crucial și în cantități 
corespunzătoare, embrionul se va dezvolta, automat, pe calea feminină. 
Biologia va produce o femelă dacă nu primește instrucțiuni contrare. 
Așadar, dacă suntem pedanti, este mai corect să descriem penisul ca fiind un 
clitoris mărit. De la trei luni încolo, țesutul embrionar urmează, de obicei, 
rute diferite (feminină sau masculină), așa cum se arată în Tabelul 2.1. 

Deoarece hormonii nostri sunt menționați drept agenti de diferențiere în 
dezvoltarea genitală, îi analizăm în continuare mai îndeaproape. 


Sexul hormonal 


Hormonii sunt mesageri chimici produși de glandele din corp. Circulând în 
fluxul sanguin, hormonii controlează acțiunile celulelor și organelor, adică 
pornesc si întrerup procesele corporale. Ei sunt adesea considerati drept 
„băieții răi“ ai biologiei si sunt implicați în aspecte negative ale 
comportamentului, cum ar fi schimbările de dispoziție, irationalitatea si 
actele de agresiune (toate acestea sunt parţial adevărate). Nu știm cu 
exactitate câți hormoni există în corpul uman — ar putea fi de ordinul 
sutelorl, Cu toate acestea, discuţiile se concentrează invariabil pe câţiva 
dintre aceștia, pe care îi numim hormoni masculini și hormoni feminini. 
Chiar şi aşa, în mod suspect, termenul „hormonal“ pare să se aplice doar 
femeilor și de obicei intr-un mod negativ. Atunci când se compară sexul 
biologic, hormonii diferă mai mult în funcție de grad decât în funcție de 
categorie. Numărul și gama de hormoni produși de către masculi și femele 


sunt, practic, aceiași. Denumiti de obicei hormoni sexuali, deşi îndeplinesc 
alte funcţii în organism, femelele produc cu preponderență estrogen și 
progesteron, în timp ce masculii produc cu preponderență androgeni (în 
special testosteron). 

Testosteronul, produs în gonade (testicule și ovare) și în glandele 
suprarenale, contribuie la reglarea apetitului sexual atât la bărbaţi, cât şi la 
femei, dar și la distribuirea grăsimii, a masei musculare, a energiei și a stării 
de bine. Cantitatea medie diferă între bărbați si femei, dar testosteronul este 
prezent la ambii. Dacă ne referim la progesteron doar ca la un hormon 
feminin, s-ar trece cu vederea multe dintre funcțiile sale, cum ar fi 
contribuţia la construirea și menţinerea masei osoase. Progesteronul este, 
de asemenea, precursorul testosteronului și al estrogenului. Este un 
antidepresiv, ajută la coagularea sângelui, ajută la reglarea activității 
cerebrale, contribuie la inițierea somnului și la procesul care transformă 
grăsimile in energie, poate ajuta la „reactivarea“ libidoul ș.a.m.d.!. 
Diferenţele dintre sexe se referă la procente medii diferite de hormoni mai 
degrabă decât la diferențe absolute. Tiparele și proporțiile hormonilor 
variază substanţial în cadrul sexelor, nu doar între ele. În plus, mai degrabă 
decât două seturi de hormoni care actioneazá separat, există interacțiuni 
extinse (cooperare) între ei. 

În general, în cadrul dezvoltării tipice, nu există o femeie 100% femeie sau 
un bărbat 100% bărbat din punct de vedere biologic!?. Tabloul dezvoltării 
sexuale nu ar fi complet fără a lua în considerare variațiile de la tema binară. 


Variatii intersexuale ale dezvoltării reproductive/sexuale 


În cazul situaţiilor de intersexualitate”, nu există o corelație totală între 
toate definițiile parţiale ale sexului. Anatomia reproductivă sau sexuală 
și/sau modelul cromozomial și/sau activitatea hormonală nu se încadrează 
în definițiile standardizate ale masculinitátii sau ale feminitátii biologice. În 
cadrul unei analize a literaturii medicale internaționale din 1955 până în 
1998, cercetătorii au concluzionat că acestea ar putea reprezenta până la 2% 
din totalul nașterilor. Totuși, frecvența indivizilor care beneficiază de o 
intervenție chirurgicală genitală „corectivă“ se situează între 1 și 2 la 1 000 
de nașteri vii (0,1-0,2%)%. 

Asociaţia persoanelor intersexuale din Marea Britanie (UKIA) sustine 
utilizarea termenului „intersexual“ ca termen colectiv, deși recunoaște că nu 
toate persoanele cu astfel de afecțiuni se simt confortabil cu acest termen. 
Cu toate acestea, există obiecții mai puternice față de terminologia 
alternativă propusă de Conferința Internațională de Consens privind 
Intersexul, care a avut loc in SUA în 2005. În ciuda cuvântului „consens“, 
conferința a avut un accent aproape exclusiv medical, iar încercarea sa de a 
concepe un termen mai potrivit pentru „intersexual“ a dus la includerea 
acestuia în categoria tulburărilor de dezvoltare sexuală (DSD). Având în 
vedere schimbările în atitudinile și abordările față de persoanele 


homosexuale și transsexuale (care nu mai sunt tratate ca niște tulburări), 
acest lucru pare un pas înapoi. UKIA susține că persoanele cu afecțiuni 
intersexuale nu au avut un cuvânt de spus și că utilizarea termenului 
„tulburare“ stigmatizează „variațiile naturale ale dezvoltării umane“. În 
consecință, acesta reduce viețile oamenilor (cu identități si istorii 
individuale) la „tulburări“ care trebuie gestionate. UKIA oferă două 
alternative mai puțin stigmatizante pentru a fi utilizate în domeniul 
medical: variaţii în dezvoltarea sexuală sau variaţii în dezvoltarea 


reproductivă20. 

Următoarele cifre sunt prezentate pentru a ilustra faptul că situațiile de 
intersexualitate nu sunt atât de rare pe cât am putea crede. Cu toate acestea 
însă, este esenţial să ne amintim că în spatele statisticilor se află povești 
individuale care nu pot decât să ne îmbogăţească înțelegerea psihologiei 
sexului și a genului. În prezent, există un deficit accentuat în ceea ce 
priveşte aceste cunoștințe. 


Variaţii cromozomiale 


Cea mai frecventă variație pe tema XX-XY este sindromul Klinefelter (KS), 
care apare la una din aproximativ 1 000 de nașteri vii. Aceasta este rezultatul 
a doi sau mai multi cromozomi X la bărbaţi (de exemplu XXY). Afectiunea 
este aleatorie și nu este moștenită de la părinți. Indicatorii exteriori ai KS 
pot fi greu de sesizat în multe cazuri. Caracteristica principală este 
infertilitatea și, uneori, dezvoltarea genitală îngreunată. La aproximativ una 
din 3 000 de nașteri vii sunt femei care au un singur cromozom X complet 
funcțional (X0) — o afecţiune aleatorie, care nu este moștenită, cunoscută 
sub numele de sindrom Turner (TS). Indicatorii asociați cu TS variază in 
funcţie de femei. Menstruatia poate fi întârziată, dar remediată cu terapie 
hormonală, iar problemele de fertilitate pot fi abordate cu tratament pentru 
fertilizarea in vitro. 


Variatii hormonale 

Sindromul de insensibilitate la androgeni (AIS) apare in cazul în care 
dezvoltarea cromozomilor masculini (XY) prezintă rezistență la androgeni, 
rezultând o persoană cu unele sau cu toate trăsăturile fizice ale unei femei. 
AIS poate fi total (complet) sau partial. Este rezultatul unui efect genetic 
moștenit, localizat pe cromozomul X. Insensibilitatea completă la androgeni 
împiedică dezvoltarea penisului și a altor părți ale corpului de sex masculin, 
astfel încât, la naştere, copilul pare de sex feminin. Caracteristicile sexuale 
secundare apar la pubertate (cum ar fi sânii), dar fără uter, aceste persoane 
nu vor avea menstruatie. AIS complet, care reprezintă una din 13 000 de 
nașteri vii, nu este observat de obicei până la pubertate, în timp ce AIS 
partial, care reprezintà una din 130 000 de nasteri vii, este mai probabil sà 
poată fi observat la naştere. 


Cea mai frecventă dintre toate afecțiunile este hiperplazia suprarenală 
congenitală (CAH), un grup de afecțiuni moștenite care sunt prezente încă 
de la naștere și în care glandele suprarenale (aflate deasupra rinichilor) sunt 
mai mari decât de obicei. În CAH, organismului îi lipsește o enzimă care 
stimulează glandele suprarenale să elibereze cortizol, ceea ce înseamnă că 
organismul este mai puțin capabil să facă față stresului, fie emotional, fie 
fizic. În cele mai grave cazuri de CAH, băieţii prezintă indicii la scurt timp 
după naștere, când dezvoltă nereguli ale ritmului cardiac. În cazul fetelor 
născute cu CAH severă, ar putea exista incertitudine cu privire la sexul 
copilului, din cauza organelor genitale ambigue sau cu aspect masculin. 
Pubertatea tinde să fie mai timpurie pentru fete și băieți și ambii tind să aibă 
voci mai grave decât media. La fete, menstruatia este neregulată sau absentă. 
Băieţii au tendința de a avea un penis mărit și testicule mai mici (decât 
media). CAH clasică apare la aproximativ una din 13 000 de nașteri. 

CAH cu debut tardiv (numită și CAH atipică) este o formă mai ușoară de 
CAH care se manifestă la sfârșitul copilăriei sau chiar la vârsta adultă tânără 
și poate afecta până la una din 66 de persoane din anumite grupuri etnice. 
Nu se caracterizează prin organe genitale ambigue la fete și nu duce la CAH 
completă. Pentru unele persoane cu CAH cu debut tardiv nu există indicatori 
notabili, iar afecțiunea este identificată doar pentru că o rudă a solicitat 
asistență medicală pentru probleme legate de afecțiune (cum ar fi părul 
corporal nedorit, menstruatia neregulată sau o acnee severă). Pentru multi, 
problemele care rezultă din CAH atipică sunt tratabile cu doze foarte mici de 


steroizi, iar acest lucru nu trebuie neapărat să dureze toată viata?!. 


Variaţii gonadale 


La aproximativ una din 83 000 de nașteri vii, nou-născuţii au gonade 
cunoscute sub numele de ovotestis. Acestea, după cum sugerează și numele, 
contin atât țesut ovarian, cât și testicular. Acestea pot apărea în locul unuia 
sau al ambelor ovare sau testicule. Această afecțiune era cunoscută anterior 
sub numele de hermafroditism autentic, dar nu indică neapărat cum vor 
arăta organele genitale externe, care pot fi oarecum tipice pentru oricare 
dintre sexe sau ceva între ele. Țesutul testicular din ovotestis are un risc 
crescut de cancer, astfel că această porțiune este adesea îndepărtată sau 
monitorizată îndeaproape. 

Acest capitol nu reprezintă o trecere în revistă completă a tuturor 
afecțiunilor intersexuale; cu toate acestea, el arată că nu stă în picioare 
credința în binomul biologic absolut al sexului. Există două grupe principale 
la polii unui spectru, dar există şi variabilitate în ceea ce privește compoziția 
gonadelor, forma şi dimensiunea genitală, cromozomii și fiziologia 
hormonală. Mai degrabă decât o separare discretă, în procente egale, există 
multe puncte de interectie între denumirile de mascul și femelă. 

Aşa cum fizica susține că „natura detestă vacuumul“, natura nu lucrează 
nici cu dihotomii??. Aceasta este platforma de care avem nevoie ca să luăm 
in considerare genul. 


Calea de gen 


Genul care ne este atribuit se bazează mai degrabă pe ceea ce este reliefat de 
biologie decât pe ceea ce este estompat, adică pe inspecția vizuală a 
anatomiei noastre, folosind ca principal criteriu vizibilitatea penisului. 
Prezența acestuia înseamnă „este băiat“; absența lui înseamnă „este fată“. 
Procesul continuă în acest fel: 


sexulbiologic?genulatribuit? rolul degen -identitatea de gen-Jexpresia de gen 


(penis/vagin)  (băiat/atâ) — (masculin/ferainin) - (înternalizare)  (externalizare) 


În timp ce sexul biologic se manifestă indiferent de cultură, genul care ne 
este atribuit este o interpretare socială, care declanșează un sistem elaborat 
de indicii și creează lanțuri de așteptări pe tot parcursul vieții — 
înrădăcinate în conceptele de masculinitate sau feminitate — cu privire la 
ceea ce inseamnă să fii băiat sau fată, bărbat sau femeie. Rolurile de gen 
(numite uneori roluri sexuale) descriu și prescriu modele distincte de 
comportament, furnizând un cadru pentru modul în care interactionám cu 
ceilalți, pentru cum ar trebui să ne integrăm, pentru cum ar trebui să ne 
îmbrăcăm, pentru manierele noastre, pentru vocile noastre, precum şi 
pentru întâlnirile noastre sexuale, pentru potenţialii noștri parteneri, 
pentru prosperitatea noastră economică și chiar pentru personalitatea 
noastră. Rolurile de gen pot diferi de la o cultură la alta la un moment dat. 
De asemenea, acestea se pot schimba în timp în cadrul aceleiași culturi. 

Identitatea rolului de gen (sau pur și simplu identitatea de gen) se referă la 
internalizarea așteptărilor privind rolul de gen și la ceea ce presupune să te 
identifici ca fată sau băiat, femeie sau bărbat. Aceasta implică înțelegerea și 
acceptarea faptului că bărbaţii și femeile se așteaptă să fie diferiți unul de 
celălalt și să se comporte în moduri complementar opuse. Copiii devin 
conștienți de propria identitate de gen în jurul vârstei de doi ani și jumătate 
până la trei ani, dar posibil chiar de la 18 luni. Cu toate acestea, ei încă mai 
cred că este posibil să treacă de partea cealaltă și să-și schimbe genul. 

Sentimentul continuu şi persistent de a fi de un gen sau de „celălalt“ este 
cunoscut sub numele de constantá de gen??. Este vorba despre înțelegerea și 
acceptarea ideii că, în cele din urmă, fetele devin femei și băieții devin 
bărbați. S-a susținut faptul că abia în jurul vârstei de 6-7 ani copiii inteleg pe 
deplin ideea că genul este o constantă; adică fetele se transformă în femei si 
băieții se transformă în bărbați. Cu toate acestea, cercetări mai recente 
sugerează că această constantà de gen poate apărea mai devreme, pentru 
unii chiar de la vârsta de trei ani, în cazul în care copiii devin conștienți de 
diferențele genitale?*. Constanţa de gen este alcătuită din doi factori: 
stabilitate și consecvență. Stabilitatea de gen este reprezentată de faptul că 
un copil isi dă seama că băieții cresc şi devin bărbaţi, iar fetele cresc și devin 
femei. Constanţa de gen se referă la cunoașterea faptulul că genul rămâne 
același, indiferent de schimbările în activitățile sau înfățișarea persoanei, 
cum ar fi comportamentul crossgender. 


Expresia de gen se referă la manifestarea exterioară privind rolul de gen, la 
externalizarea acestula. Este modul în care indivizii își reprezintă sau își 
exprimă identitatea de gen față de ceilalţi, de cele mai multe ori prin 
comportament, îmbrăcăminte, coafură, voce sau caracteristici corporale. Nu 
există neapărat o concordanţă între genul care ne este atribuit, modul în 
care îl interiorizăm si modul în care îl exprimăm. 

În lanţul de dezvoltare a sexului/genului prezentat la începutul acestei 
secțiuni nu este inclusă atribuirea genului, care este genul pe care ni-l conferă 
ceilalți, în funcţie de percepția lor asupra modului în care ne prezentăm. 
Aceasta se bazează întotdeauna pe informaţii parţiale. 


Cum dobândim identitatea de gen 


În mod tradițional, există trei explicaţii psihologice principale cu privire la 
modul în care parcurgem drumul către identitatea de gen. Acestea sunt date 
de teoria psihodinamică, teoria învăţării sociale şi teoria dezvoltării cognitive. 
Toate se concentrează pe copilăria timpurie, adică aceea de până la vârsta de 
aproximativ 7 ani??. 


Teoria psihodinamică 

Teoriile psihodinamice, care continuă teoria psihanalitică a lui Sigmund 
Freud, se concentrează pe pulsiunile inconștiente, pe relația copilului cu 
părinții (sau îngrijitorii primari) și pe experienţele timpurii cu aceștia. 
Genul este o parte esențială a personalității care se bazează pe 
conştientizarea de către copil a anatomiei sale si pe identificarea acestuia cu 
pârintele de același sex. Punctul-cheie în dezvoltarea sa este soluționarea 
complexului Oedip pentru băieți si a complexului Electra pentru fete?5. Ambele 
implică renunțarea la o dorinţă incestuoasă pentru părintele de sex opus și 
la competiția cu părintele de același sex. Fetele îl consideră pe părintele de 
același sex (mama) ca fiind responsabil pentru pierderea penisului lor. 
Băieţii se tem că penisul le va fi castrat de către părintele de același sex. 
Acest antagonism este cumva rezolvat, iar copilul se aliază cu părintele de 
același sex. Pentru băieți, teama de castrare este un concept mai abstract, 
ceea ce înseamnă că băieţii trebuie să depună mai multă muncă pentru a face 
față incertitudinii. Pentru fete, pierderea este deja evidentă. Din acest punct 
de vedere, rolul masculin este mai puternic decât cel feminin. Nu este greu 
de observat cum funcționează cele trei lentile de gen aici. 


Teoria învățării sociale 

În loc de o bază înnăscută, inconștientă și biologică a identității de gen; 
teoria învăţării sociale?” pune accentul pe mediul și pe experiențele de 
învățare ale copilului. Conform acestei viziuni, rolurile de gen sunt învățate 
printr-un amestec de observare a comportamentului celorlalți și de modelare 
(imitarea îngrijitorilor de același sex). Copiii recunosc comportamentele 


diferenţiate ale băieților și fetelor, în general, și tratamentul aplicat de 
ceilalți sub formă de recompense sau pedepse pentru acțiuni 
adecvate/neadecvate. Copiii experimentează, de asemenea, diferențe 
individuale de tratament, care încep de la naştere, prin manipularea fizică, 
alegerea hainelor și a jucăriilor și modelele de vorbire. Comportamentele 
legate de gen sunt observabile până la vârsta de un an. Prin condiționare, 
comportamentele recompensate în mod regulat și constant au cele mai mari 
șanse să persiste, în timp ce comportamentele care sunt pedepsite sunt mai 
predispuse să înceteze. 

Cu toate că teoria învăţării sociale oferă o explicație a modului în care 
interacționează modelarea și întărirea, aceasta tinde să subestimeze 
diferențele individuale de dezvoltare și reacțiile din partea celorlalți, cum ar 
fi inconsecventele în termeni de întărire comportamentală. Deși ia în 
considerare factorii cognitivi, ea subestimeazâ, capacitatea de acțiune a 
copiilor şi modul în care aceștia înțeleg lumea în mod activ. De asemenea, 
nu este clar modul în care copiii fac față mesajelor ambivalente privind 
genul. 


Teoria dezvoltării cognitive 


Conform teoriei dezvoltării cognitive”, în copilărie ne maturizăm și 
experimentăm lumea, reorganizând procesele mentale pe măsură ce 
parcurgem o serie de etape de dezvoltare. Dezvoltarea copiilor atinge 
diverse borne, evoluând de la simplu la complex și de la concret la abstract, 
aici fiind inclusă si dezvoltarea limbajului. Copiii sunt agenti activi în 
dobândirea rolurilor de gen în cadrul etapelor de dezvoltare care permit o 
înțelegere din ce în ce mai sofisticată a conceptelor și a limbajului. Pe 
măsură ce copiii se maturizează, discrepantele dintre cunoştinţele şi 
experienţele lor despre mediu determină, în consecinţă, schimbarea ideilor 
lor. Dobândirea constantei, stabilității și consecventei genului poate avea loc 
numai atunci când un copil a atins un anumit nivel de maturitate 
cognitivă2?. Conform acestui punct de vedere, identitatea de gen există la 
mai multe niveluri, dezvoltându-se, eventual, în paralel cu limbajul. O temă 
puternică ce reiese din literatura de specialitate este aceea că băieții, 
comparativ cu fetele, își apreciază mai mult propriul gen. Acest lucru oferă 
un anumit sprijin perspectivei psihodinamice, potrivit căreia băieţii trebuie 
să se străduiască mai mult. 

În general, psihologia genului este dezvăluită în zonele gri, în relația 
dintre identitate şi expresie și în modul în care înțelegem diferențele dintre 
sex (biologic), sine şi social. Pentru mulți, diferenţele ar putea fi reduse sau 
chiar imperceptibile, alții ar putea găsi modalități de a se comporta şi de a 
gândi pentru a le acoperi, dar, pentru alții, separarea poate părea 
insurmontabilă. 


Transgender, ipso-gender, agender, genderqueer etc. versus 
cisgender 


Fie că provine din activismul oamenilor obișnuiți sau din teoria academică, 
lexicul în continuă expansiune al terminologiei identității de gen poate fi 
derutant. În 2014, în urma unui exerciţiu de consultare cu organizațiile de 
apărare a drepturilor LGBT, colosul rețelelor de socializare Facebook a 
extins dezbaterea prin introducerea unei opțiuni personalizate de gen cu 50 
de termeni pentru utilizatorii din SUA și, ulterior, cu încă 21 pentru publicul 
din Regatul Unit. Pe lângă feminin şi masculin, noile opțiuni au inclus 
variatiuni de trans, transgender şi transsexual, precum și adjective pentru 
femeie, bărbat, persoană. Complementarii nontrans au folosit cuvântul 
cisgender sau cis. Au existat, de asemenea, diverse etichete care includeau 
cuvântul „gen“, cum ar fi gender-fluid, gender-nonconforming, gender-variant, 
gender-neutral si genderqueer. Alte opțiuni au inclus nonbinar, poligender şi 
agender, precum și intersex și two-spirit. În 2015, Facebook şi-a extins 
sistemul pentru a oferi un câmp liber (pentru cei care folosesc limba 
engleză), ceea ce înseamnă o posibilitate nelimitată de exprimare a 
genului?!, Cu toate acestea, la trei ani de la modificarea iniţială, utilizatorii 
au acum de bifat doar două căsuțe pentru genul persoanei de care sunt inte- 
resati: femeie sau bărbat! 

Să clarificăm termînologia nefamiliará (și familiară) din compendiul 
genului. 


Transgender si transsexual 


Transgender este, probabil, cel mai cunoscut termen pentru a descrie 
persoanele a cáror identitate (sau expresie) de gen este diferità de cea 
asociatà in mod obisnuit sexului lor biologic si genului atribuit. Este folosit 
în mod corect ca adjectiv, nu ca substantiv („persoane transgender", nu 
»transgenderi")??. Abrevierea trans este frecvent utilizată, uneori cu un 
asterisc (trans*), ca un termen generic care include (dar nu se limitează la) 
transgender, transsexuali şi cross-dressers (descriși anterior ca travestiti). 
Asteriscul a fost subiectul unor dezbateri aprinse??. Un punct de vedere este 
acela că s-a intenționat a fi un semn de incluziune pentru alte genuri 
nonbinare, pentru identitățile care pun la îndoială genul şi pentru 
identitățile care nu se conformează cu genul, inclusiv genderqueer. Cu toate 
acestea, în ultimii ani, LGBT s-a extins la LGBTQQIAPP+, sugerând că 
„asteriscul incluziv* a devenit redundant?*. Nu există un acord universal cu 
privire la numărul de elemente care ar trebui cuprinse în secvență pentru a 
crea o imagine „suficient de bună“. Politicile de gen și sexualitate au devenit 
un fel de câmp de bătaie al terminologiei (vizibilitate). E dificil de găsit un 
termen general care să încludă toate identitățile și co-comunitățile şi, mai 
ales, unul asupra căruia să existe un acord. 

Transsexual, un termen medical din anii 1940, a fost în mare parte înlocuit 
de termenul mai larg de transgender. O parte din nemulțumirea față de 


termenul transsexual o reprezintă posibila confuzie a acestuia cu orientarea 
sexuală (comparabil, așadar, cu heterosexual, homosexual și bisexual)”. Cu 
toate acestea, unele persoane încă mai folosesc termenul transsexual. Pentru 
a clarifica, este de menționat că, deși toate persoanele transsexuale sunt 
transgender, nu toate persoanele transgender sunt transsexuale. Potrivit lui 
Kate Bornstein, percepția obișnuită a transsexualității (atunci când oamenii 
nu ştiu prea multe despre acest subiect) este aceea de „femei și bărbați 
transsexuali identificați binar“36. Sociologa Raewyn Connell a constatat cá, 
în timp ce poveștile transgender subliniazà în cea mai mare parte fluiditatea 
genului, autobiografiile transsexuale reliefează în cea mai mare parte 
stabilitatea genului. Cu toate acestea, persoanele care subscriu la un model 
binar de gen ar putea totuşi să se descrie ca fiind transgender. Adesea, 
persoanele transgender sunt descrise ca fiind postoperatorii sau 
preoperatorii — un alt binom. Bornstein include nonoperativul, recunoscând 
că unele persoane trăiesc cu o identitate de gen opusă sexului/genului 
atribuit la naştere, dar „au puțin sau nu au intenția de a-și opera organele 
genitale și/sau partea superioară a corpului“38. 

Din punct de vedere medical, disforia de gen a înlocuit diagnosticul de 
tulburare a identităţii de gen. Aceasta nu mai pune accentul pe percepțiile 
individului tulburat, ci pe suferința personală asociată cu adaptabilitatea la 
„dorința puternică de a fi tratat ca celălalt sex sau de a scăpa de 
caracteristicile sexuale proprii, sau o convingere puternică de a avea 
sentimente și reacții tipice pentru celălalt sex“, Expresia „celălalt gen“, si 
nu „alt gen“, sugerează că „diagnosticul“ operează într-un sistem binar de 
gen. 


Cisgender (sau nontrans)? 


Până la sfârșitul anilor 1990, nu exista un termen complementar celui de 
transgender, cel mai apropiat fiînd cel de „aderând standardelor de gen“ — 
un termen greu de considerat neutru. Pentru a contracara acest lucru, în 
cercurile academice a apărut termenul cisgender și a fost adoptat de către 
Facebook în cadrul revizuirii terminologiei de gen. În timp ce „trans“ 
înseamnă „peste, dincolo, prin, în afara sau schimbând complet“, ,cis^ 
înseamnă „de această parte a“. Așadar, cisgender înseamnă „totul este în 
concordanță“, adică sexul biologic, genul atribuit, identitatea de gen şi 
expresia de gen. Sam Killerman, animator și educator în domeniul justiției 
sociale, descrie cisgenderul ca fiind „un înlocuitor adecvat politic pentru 
normal““0. Cisgenderismul se însoțește cu sexismul și heterosexismul pentru a 
exprima o ideologie generală a modului în care oamenii sunt valorizati în 
sistemul (binar) de sex şi gen. 

Nu este surprinzător faptul că termenul nu este lipsit de critici. Unii s-au 
întrebat dacă nu cumva este un concept a cărui vreme a trecut chiar înainte 
ca acesta să intre, din cercurile academice, în uzul cotidian“. Sunt de obicei 
suspicios față de clasificările binare în psihologie şi susţin că acestea ar 


trebui, ca să fim corecti, să fie exprimate drept continuități!?. Scriitoarea 
Mimi Marinucci, specialistă în studii despre femei şi gen, susține că, pentru 
unii, acest termen este la fel de autodistructiv şi periculos ca vechiul binom 
masculin-feminin. El pare să înghesuie persoanele lesbiene, gay şi bisexuale 
în aceeași categorie cu persoanele heterosexuale, implicând faptul că nu 
există nicio discrepantà între experiența LGB și aşteptările socioculturale 
privind genul atribuit, identitatea de gen si expresia de gen. De asemenea, 
se pune întrebarea dacă termenul cisgender ar trebui să fie aplicat automat 
tuturor persoanelor heterosexuale. Krista Scott-Dixon susține că termenul 
„nontrans“ este mai clar pentru oamenii obișnuiți decât cisgender și poate 
contribui la normalizarea persoanelor trans ^. Acesta mută accentul pe trans 
în „opoziţia binară“, oferind un punct de vedere filosofic mai transcentrict5, 
Cercetătorul trans intersexual Cary Gabriel Costello sustine cá binarul trans- 
cis ignoră vieţile si experiențele persoanelor cu afecțiuni intersexuale, 
printre acestea existând unele care au fost supuse unor intervenții 
chirurgicale genitale. Pentru a contracara această problemă, Costello 
propune termenul de ipso-gender (ipso însemnând „în același loc“) pentru 
persoanele cu afecțiuni intersexuale care se identifică astfel cu sexul care le- 
a fost atribuit (de către alţii) la nagtere?$. 

Site-ul Trans Student Educational Resources defineşte cisgenul ca fiind „o 
persoană care se identifică exclusiv cu sexul care i-a fost atribuit la naștere“. 
Acest lucru ar părea să limiteze, într-o oarecare măsură, potenţialul grup de 
candidati", În declaraţiile personale de gen, potrivit lui Killerman, opțiunea 
pentru cis-femeie sau cis-bărbat în locul variantei depășite de femeie sau 
bărbat sugerează că persoana a respins toate celelalte opțiuni și a ales mai 
evidentul cis18. Nu este neapărat posibil să ne dăm seama doar prin simpla 
privire dacă o persoană se identifică drept „ipso“, „trans“ sau ,cis", aşa că 
probabil cel mai bine este să nu presupunem. 

Cum rămâne, deci, cu alte etichete care nu respectă viziunea binară? 


Genderqueer și alti termeni nonbinari 


Peisajul lexical se schimbă rapid, iar multi oameni resping etichetele de gen 
»de-a gata" in favoarea a ceva care sá rezoneze la nivel personal. Deci, care 
sunt temele generale? Sam Killerman sugerează, sardonic, că există o scală 
glisantă, cu incertitudine de gen și neconformitate de gen ca un fel de 
etichete de „nivel de intrare“, iar la capătul opus se afiă genul mai dur, 
vizibil, genderqueert?. Incertitudinea de gen nu respinge (neapărat) 
modelul binar de gen, în timp ce „genderqueer“ o face în mod categoric. 
Nonbinarul este adesea utilizat ca termen general, colectiv, pentru pozițiile 
de gen care rezistă la viziunea binară tradițională, cum este genul 
neconform. Ambele, într-o anumită măsură, sunt definite de lucrul căruia i 
se opun. În schimb, termenul genderqueer face rebeliunea implicită și oferă, 
astfel, o nouă paradigmă pentru gen. Uneori este folosit ca termen generic 


pentru genurile nonbinare, dar utilizarea termenului „queer“ este 
considerată pentru unii prea ofensatoare. 
Gen Incertitudine de gen Genderqueer 
binar CR 


Fluiditatea de gen (gender-fluid) pune accentul pe adaptabilitate, descriind 
o persoană care „se lasă purtată de curent“, în sensul că genul său poate 
varia în timp și în funcție de circumstanțe, identificându-se uneori cu una 
dintre opțiunile binare, cu o altă identitate nonbinară sau cu o combinație 
între acestea. Termenii poligender și multi-gender afirmă, în mod similar, că 
genul este „ceva multistrálucitor*. 

Agender, tradus in mod literal „fără gen“, se referă la o persoană care nu se 
identifică cu un anumit gen sau care consideră că genul nu are o importanță 
centrală în viața sa (deşi nu înseamnă neapărat asexual). Neutrois este o 
etichetă „pentru genul neutru“, care poate însemna lucruri diferite pentru 
persoane diferite, cum ar fi agender, nici/nici, fără gen s.a.m.d. Termenul de 
androgin (compus din „andro“ de la bărbat şi „gyne“ de la femeie) este 
folosit de persoanele care se consideră atât bărbați, cât și femei din punct de 
vedere psihologic. Toate acestea sunt la un nivel superficial. Dacă aveți 
îndoieli, ca în cazul oricărei etichete de gen, intrebati-i pe oameni ce 
înseamnă aceasta pentru ei. 

În cazul oricărei etichete de gen, există un decalaj (sau o tensiune) între 
autenticitatea personală şi conformitatea socială și între autoidentificare şi 
impunerea externă. Acelaşi lucru este valabil și pentru sexualitate și, fără a 
lua în considerare acest aspect, viziunea noastră referitoare la tabloul despre 
gen nu ar fi completă. 


Sexualitate, activitate sexuală și roluri de sex/gen 


Numeroşi autori fac legătura între modul în care facem sex (sexualitate) şi 
identitatea de gen. Antropologul cultural Gayle Rubin introduce două 
categorii opuse pentru sex: cerc fermecat versus limite exterioare, în prima 
sexul fiînd considerat „bun, normal, natural şi binecuvântat“, iar în a doua, 
„rău, anormal, nenatural şi blestemat“50. Rubin susține că sexul este validat 
în funcţie de o serie de binoame interconectate, incluzând aici heterosexual 
versus homosexual, procreativ versus recreativ, căsătorit versus necăsătorit, 
monogam versus poliamoros (promiscuu) ș.a.m.d. Sexualitatea în „cercul 
fermecat“ începe cu un bărbat și o femeie. Pornind de la platforma genului 
binar, opțiunea implicită pentru sexualitate este heterosexualitatea, adică 
atracția şi comportamentul sexual între adulți de „sex opus“. Hetero 
înseamnă „diferit“, iar acest lucru implică o diferențiere sau o 
complementaritate a organelor genitale, adică, în termenii cei mai 
elementari, sexul „vagin/penis“. Heterosexualitatea se bazează pe ceea ce 
Judith Butler descrie ca fiind „producția de opoziții discrete și asimetrice 


între „feminin“ și ,masculin'?!, Distinctia hetero/homo reprezintá, de 
asemenea, o ,deviatie" de gen (dar mai mult pentru bárbati). Potrivit lui 
Michael Warner in The Trouble with Normal (Problema cu normalul), 
heterosexualitatea este mai mult decát un simplu comportament sexual si o 
atracţie între adulti cu organe genitale diferite. Acesta este un termen care 
cuprinde un întreg pachet de ipoteze care urmăresc să reducă la un consens 


previzibil de rezultate, enorma varietate a capacității și a experienţei 


umane52. Una dintre aceste ipoteze reduce sexul lesbian la preludiu 
heterosexual’. Potrivit lui Kate Bornstein, masculinitatea si 
heterosexualitatea sunt principalii factori în definirea „genului perfect*54, 

O serie de experimente (inclusiv atitudini față de corp, așa cum am 
menţionat mai devreme) au venit în sprijinul acestor insighturi teoretice. 
Rezultatele au demonstrat că bărbaţii heterosexuali au fost evaluati ca fiind 
mai masculini, iar femeile mai feminine, față de omologii lor gay/lesbiene. 
Într-o analiză suplimentară, bărbaţii homosexuali și femeile lesbiene au fost 
evaluati mai sus pe scala neconformității de gen față de omologli lor 
heterosexuali. Diferențele au fost și mai accentuate pentru eșantionul de 
participanţi de sex masculin. În general, rezultatele au indicat că homofobia 
este partial o funcţie a atitudinilor față de neconformitatea rolurilor de gen 
și este legată de sexism. 

Sfidând viziunea binară, în anii 1940 si 1950, Alfred Kinsey și colegii săi 
au propus un model de sexualitate exprimat pe un continuum. Deși sunt 
scrieri academice, cele două volume ale lui Kinsey despre comportamentul 
sexual au devenit bestsellere de mare circulație și au facut senzație la vremea 
respectivă. În loc de un model „binar de preferințe genitale“, Kinsey a oferit 
două scale cu șapte puncte, una pentru exprimarea comportamentului 
sexual și una pentru atracția sexuală: 


0 1 2 3 4 5 6 


Heterosexual «€ Bisexual > Homosexual 


Punctul 0 pe seala Kinsey reprezintă lipsa unui comportament sexual sau a 
unei atracții față de persoane de același sex, iar un punct 6 pe seala Kinsey 
reprezintă exclusiv prezența unui comportament sexual şi a unei atracții 
faţă de persoane de același sex. E de remarcat că între aceste două extreme 
există cinci nuanțe de bisexualitate (de la 1 la 5 pe scală). Separarea atracției 
de comportament ajută la evitarea identitátilor sexuale absolute de tipul 
„totul sau nimic“. Cercetări mai recente susțin faptul cà, desi sunt legate, 
comportamentul si atracția nu sunt perfect corelate. Analizând trei 
eşantioane naționale (SUA, Regatul Unit și Franţa), un studiu a constatat că, 
în timp ce între 2,1% și 3,6% dintre femei au declarat că au avut experiențe 
cu persoane de același sex, între 17,8% şi 18,5% au declarat că au manifestat 
un comportament sau o atracție sexuală față de persoane de același sex. În 
cazul bărbaților, între 4,5% si 10,7% au manifestat un anumit fel de 
comportament față de persoane de același sex, iar între 16,3% și 20,8% au 


avut un comportament sau o atracție față de persoane de același sex”, Se 
poate spune că atracția sexuală are mai mult de-a face cu exprimarea 
genului, în timp ce comportamentul sexual este doar o expresie genitală. 
Este posibil să fim atrași de cineva în ciuda organelor genitale, nu datorită 
lor. În schema lui Kinsey, bisexualitatea este mai ușor de înțeles, fără a fi 
discreditată ca trecătoare, confuză sau exagerată, asa cum ar prezenta-o o 
perspectivă binară. 

Cu toate că ideile lui Kinsey au trecut din mediul academic în imaginația 
populară, astăzi continuumul propus de acesta se regăsește, în principal, în 
cercurile academice. În viaţa de zi cu zi și în imaginaţia psihologiei 
populare, domină în continuare modelul binar. 


Concluzii 


În acest capitol am analizat relația dintre sex si gen, în special ideea că genul 
se bazează pe o linie de demarcație incontestabilă între sexe. Am examinat 
sexul biologic și am constatat că nu este o imagine exactă a ceea ce se 
întâmplă în realitate. La nivelul cromozomilor, al hormonilor și al organelor 
genitale, natura nu lucrează cu valori absolute. Există multiple puncte de 
variație faţă de tema binară si zone de suprapunere, mai degrabă decât 
categorii discrete. În loc de constructe invariabile, avem de multe ori 
„aproximări neclare“ şi zone de ambigultate. Bazat pe o fundație mai puțin 
sigură, genul este, de asemenea, subiectul unor multiple puncte de variație 
și interpretare. Exploatarea etichetelor de autoidentificare sugerează că 
genul trece de la o identitate socială la una socială și personală. 

Capitolul 3 analizează mai în profunzime mecanismele prin care dăm sens 
sexului, genului și vieţii in ansamblul ei, şi examinează în mod specific 
explicațiile psihologice pentru atracția față de clasificările binare. 
Examinăm un al patrulea model de dezvoltare (teoria schemelor) strâns 
aliniat cu dezvoltarea stereotipurilor de gen. Capitolul tratează, de 
asemenea, ipotezele ascunse asociate cu astfel de stereotipuri si le testează 
validitatea prin examinarea diferențelor de sex (gen), atât fizice, cât si 
psihologice, în cercetare. 


* Indivizi născuţi cu trăsături fizice, hormonale sau genetice care nu le încadrează sau le 
îneadrează partial într-una dintre cele două categorii binare (femelă/mascul). (N.r.) 
** Aluzie la filmul american din 1955, Love is a Many-Splendored Thing. (N.r.) 


Stereotipuri de gen și diferenţe dintre sexe 


Premisa ,inevitabilitátii biologice“ conferă o latură de autenticitate, 
naturalete sau „realism“ modelelor de gen. Am putea chiar să considerăm 
unele persoane ca fiind „numai bărbați“ sau „numai femei“. Astfel de 
portrete idealizate sunt cunoscute sub numele de stereotipuri de rol de gen — 
aparent descriptive, dar adesea prescriptive. Aceste idealuri stau la baza 
multor cărți de psihologie populară despre relații, bestsellere. Capitolul de 
faţă ia în considerare unele dintre mecanismele psihologice (teoria 
schemelor și atitudinile) pe care le folosim pentru a crea şi a menţine 
stereotipurile de rol de gen. Acestea ajută la explicarea motivelor pentru 
care categoriile alb-negru sunt atât de convingătoare. În continuare, se 
examinează rezultatele cercetărilor privind diferenţele psihologice de gen 
pentru a stabili dacă suntem diferiți sau suntem cu toții pe aceeași lungime 
de undă. În cele din urmă, capitolul pregătește terenul pentru discutarea 
alternativelor referitoare la abordarea binară a genului (mai departe în 
carte) prin luarea in considerare a conceptului de androginie. 


A da sens lumii 


Există două concepte psihologice care se suprapun și care ajută la 
înțelegerea modului în care ne organizăm cunoștințele despre noi înșine, 
despre ceilalți și despre lume: schemele și atitudinile. Acestea pot fi 
considerate un fel de software al calculatorului uman — proceduri-cheie în 
sistemul de operare al creierului nostru. 


Teoria schemelor 


Într-un mediu care se schimbă rapid, este imposibil să procesăm de fiecare 
dată orice particulă de informație care ne afectează zilnic în fiecare minut 
din starea de veghe. Creierii noștri (şi capetele noastre) ar trebui să fie uriaşi 
pentru a face față sarcinii cognitive crescute. Așadar, cum face față creierul 
nostru? 


Simtim nevoia de a crea o lume ordonată, cu reguli controlabile. Pentru a 
realiza acest lucru, creierul nostru, care caută modele, folosește diverse 
rutine și scurtături de tip „regulă de bază“ (euristică). Multe situații, în 
special cele familiare, nu necesită o analiză sofisticată, ci doar răspunsuri 
automate. O sehemă este o structură mentală de idei preconcepute care 
reprezintă un anumit aspect al lumii — un fel de „aplicaţie a creierului“. În 
copilărie, construim în mod activ o serie de scheme pe baza interacțiunilor 
sociale, a experienţelor și a observațiilor. Acestea oferă cadre pentru a 
organiza cunoştinţele existente și pentru a modela noile experiențe. Ele ne 
concentrează atenţia, ne filtrează percepțiile, ne modelează amintirile şi 
acoperă lacunele din cunoștințele noastre cu semnificațiile lor cele mai 
probabile. Schemele ne ajută să prognozăm și să prezicem evenimente 
probabile, să evaluám amenințările, să luăm decizii și să reglàm 


comportamentul!. Dezvoltăm scheme despre categorii de informații, situații 
sau evenimente specifice (cum ar fi mersul la restaurant), despre cum 
funcționează lucrurile (de exemplu, mașini, calculatoare etc.), de fapt 
despre aproape orice, inclusiv despre noi înșine, despre alte persoane și 
roluri sociale (inclusiv genul). 

Specialista în psihologie socială Sandra Bem susține că informația despre 
gen este transmisă și menţinută în societate prin intermediul schemelor 
care se formează în copilărie. Teoria schemelor de gen se bazează pe elemente 
ale învățării sociale și ale teoriilor dezvoltării cognitive (din Capitolul 2). 
Schemele de gen includ modele culturale privind masculinitatea şi 
feminitatea, felul în care noi și ceilalți ne încadrăm și cum recunoaștem 
bărbații „adevărați“ și femeile „adevărate“. Rolul schemelor nu este doar 
acela de a influența experienţele de zi cu zi; ele modelează, de asemenea, 
întreaga noastră viziune asupra lumii și opțiunile noastre de viață. Cu toate 
acestea, avantajele acestei prelucrări au un cost, iar menţinerea schemelor 
noastre este un act de echilibru. Atunci când noile informaţii intră în 
conflict cu schema noastră, acestea produc o stare neplăcută de 


dezechilibru? (o stare de flux sau de incertitudine), pe care suntem înclinați 
să o reducem. Schemele ar putea accentua anumiți stimuli în timp ce-i 
minimalizează pe alţii, concentrându-se mai des asupra lucrurilor care se 
aseamănă. Acest lucru produce rezistență la schimbare, chiar și în fata unor 
dovezi contradictoril. Adesea, „cele mai bune presupuneri cu valorile lor 
implicite“ anulează, reinterpretează sau distorsionează noile informaţii. De 
exemplu, cercetările au arătat faptul că copiii ale căror scheme de gen sunt 
bine dezvoltate au tendința de a-și aminti mai ușor imaginile cu bărbați si 
femei care acționează în moduri tradiționale conform stereotipurilor de gen 
decât imaginile contrastereotipice. Amintirea imaginilor este, de asemenea, 
distorsionată pentru a se potrivi cu stereotipul; de exemplu, o imagine cu un 
bărbat care calcă rufe este amintită ca fiind aceea a unei femei care calcă’. 

Se obișnuiește să se întrebe despre sexul unui copil înainte de a 
interactiona cu acesta, dacă nu există semne evidente. Simpla codificare a 
culorilor (roz sau albastru) este suficientă pentru a declanșa schemele 


noastre de „fetiță delicată“ sau „băiat mare şi puternic“. În cadrul unui 
experiment psihologic, adulţilor li s-a cerut să evalueze comportamentul 
emoțional al unor bebeluși de nouă luni. Observându-l pe copil în contact cu 
o jucărie asemănătoare unui clovn, adulții au raportat emoții diferite în 
funcţie de percepţia despre gen (frică pentru fete şi furie pentru băieți). Alti 
cercetători au descoperit un model similar atunci când au observat adulți 
interactionánd cu copii de 14 luni. Atunci când un copil a fost prezentat ca 
fiind băiat, adulții au selectat jucării masculine și au încurajat mai mult 
activitatea fizică. În schimb, atunci când le-a fost prezentat ca feti 


interacțiunile cu copilul au fost mai verbale si mai griju! it, Același copil; 
scheme diferite. 

Luarea în considerare a atitudinilor, un subiect psihologic conex, ajută la 
explicarea diferențelor individuale în procesarea informațiilor. 


Funcţia atitudinilor 

Atitudinea înseamnă literalmente „apt și pregătit pentru acțiune“. 
Atitudinile sunt asemeni blocurilor de start, un fel de „la locurile voastre și 
pregătiți-vă“ înainte de a pleca. Este util, pentru această discuție, să ne 
gândim la atitudini ca la niște motoare pentru scheme (deoarece există o 
intersecție între ele). Psihologul Eiliot Katz aflrmă că atitudinile indeplinesc 
patru funcții primare, înţelese eel mai bine ca patru aspeete ale unui proces 
interactivă. Sunt luate in considerare fiecare dintre acestea în contextul 
rolurilor de gen: 

La nivelul cel mai elementar, atitudinile îndeplinesc o funcţie instrumentală 
de evaluare a ceea ce ne place sau nu și de clasificare generală a lucrurilor ca 
fiind bune/rele, pozitive/negative, adecvate/inadecvate, 
masculine/feminine, utile/nefolositoare ș.a.m.d. În acest fel, atitudinile ne 
ajută să maximizăm câștigurile și să minimizăm pierderile, deoarece suntem 
atrași de lucrurile care ne avantajează și le respingem pe cele care ne 
dezavantajează. În al doilea rând, atitudinile îndeplinesc o funcție de 
cunoaștere, ajutându-ne să organizăm și să structurăm informațiile si 
percepțiile despre lume. Atitudinile noastre se schimbă atunci când ne 
confruntăm cu dovezi contradictorii copleșitoare şi astfel ne modificăm 
cadrul de referință (schemele). În al treilea rând, ele îndeplinesc o funcție de 
exprimare a valorilor, adică ne întăresc imaginea de sine, sentimentul nostru 
despre cine suntem (inclusiv identitatea de gen) și valorile pe care le 
reprezentăm. A patra funcție este eea de apărare a eului, in sensul în care ne 
ajută să ne menţinem sentimentul de sine protejándu-ne de adevărurile 
personale incomode si de realitățile mai dure ale vieții, cum ar fi faptul că nu 
ne ridicăm la înălțimea idealurilor de gen. 

Schemele si atitudinile sunt implicate în crearea de stereotipuri, pe care o 
vom analiza mai târziu. Înainte de aceasta, vom lua in considerare gândirea 
binară, o temă-cheie care se răsfrânge asupra tuturor discuțiilor despre gen 
$i sexualitate (Această propoziţie pare să fi declanșat schemele mele 
preferate). 


Gândirea binară 


După cum se spune, „există două tipuri de oameni în această lume: cei care 
cred că lumea poate fi împărțită în categorii binare și cei care nu cred“. 
Gândirea binară este esențială pentru organizarea gândurilor și a 
conceptelor. Este opţiunea de procesare implicită atunci când suntem 
supuși la stres. Nu avem timp să procesám rapid nuanțele de care avem 
nevoie pentru a gestiona amenințarea sau nonamenintarea, lupta sau fuga. 
La nivel cultural, folosim legi filosofice care acționează ca un metaprogram 
de organizare a cunoștințelor”. 


Legile gândirii (occidentale) 


Atunci când clasificăm genul și sexualitatea sau orice situatic în care definim 
o identitate, cum ar fi echipele sportive, intră în joc trei legi ale gândirii: 


1. Legea identității, care spune: Orice este este. 


2. Legea contradictiei, care spune: Nimic nu poate fi și să nu fie în același 
timp. 


3. Legea mijlocului exclus, care spune: Totul trebuie ori să fie, ori să nu fie. 


Pe scurt, creăm etichete, le definim calitățile și comportamentele si 
excludem tot ceea ce este ambiguu sau nu se potrivește. Odată cu 
colonialismul si imperialismul, aceste legi s-au extins pe o mare parte a 
globului, la fel ca si modelul binar de gen?. Lentilele de gen ale 
esentialismului biologic si ale polaritátii de gen funcționează în acord cu 
aceste legi. În discuţiile despre sex și gen, legea mijlocului exclus este 
decisivă. Persoanele LGBTQI+: (uneori scris ca „LGBTIQ+“) ocupă aceste 
zone gri. Examinarea acestor legi și lentile face ca atitudinile negative faţă 
de „alteritate“ să fie mai inteligibile. Bifobia a fost descrisă ca fiind „teama 


de spațiul dintre categoriile noastre“10. 


Intoleranţa față de ambiguitate și nevoia personală de structură 


După cel de-Al Doilea Război Mondial, nevoia de a înțelege cum a putut să 
se instaleze fascismul, cu consecințele sale atât de dezastruoase, i-a motivat 
pe Theodore Adorno și pe colegii săi să cerceteze personalitatea autoritară. 
Aceste cercetări au dus la crearea mai multor instrumente de măsură 
psihometrice, printre care intoleranta la ambiguitate (IA). Scorurile ridicate 
la IA indică persoane cu o preferință mai mare pentru categoriile alb si 
ncgru. O intolerantá ridicată la ambiguitate este legată de atitudini negative 
faţă de nonconformismul de gen și de atitudini negative faţă de 
homosexualitate. Un concept similar, nevoia personală de structură (PNS), 
măsoară, de asemenea, nevoia de simplitate cognitivă si comportamentală. 
Scorurile PNS ridicate sunt predictori semnificativi ai atitudinilor negative 


faţă de lesbiene și homosexuali. Dintr-o perspectivă pur cognitivă, pentru 


persoanele cu o puternică nevoie personală de structură, persoanele 


LGBIQI+ pur și simplu „complică prea mult lucrurile“! 


Psihologul social Gordon Allport susține că prejudecățile (literal „a pre- 
judeca“) reprezintă, în parte, o nevoie cognitivă mai mare de a folosi 
dihotomii (termeni binari) de tipul „ori, ori“. Respectarea unor obiceiuri 
încercate și testate și, acolo unde este posibil, imbrátisarea a ceea ce este 
familiar, simplu și definit (și, prin urmare, sigur) răspund acestei nevoi. 
Allport sustine că copiii supuşi prejudecátilor sunt mai predispusi (decât 
omologii lor nesupuși prejudecátilor) să susțină opinia că oamenii pot fi 
împărțiți în două tipuri: „cei slabi si cei puternici“. Adulții prezintă tendințe 
similare: de exemplu, bărbaţii supuși unor prejudecăți rasiale susțin că 

există doar două tipuri de femei: „cele pure si cele rele 
Toatc cele de mai sus oferă o platformă pe care se pot examina 
stereotipurile de rol de gen. 


Stereotipurile, psihologia populară și genul 


Stereotipurile sunt pachete de cunoștințe care conțin seturi schematizate de 
atitudini, credinţe și (supra)generalizări despre caracteristicile, trăsăturile 
psihologice și comportamentele unui grup sau ale unei clase de indivizi. În 
cazul genului, acestea încorporează idei despre ce înseamnă să fii un bărbat 
„adevărat“ și o femeie „adevărată“. Atunci când sunt aplicate asupra 
oamenilor, ele oferă schițe rapide care ajută la simplificarea lumii sociale si 
la prezicerea anumitor comportamente. În general stereotipurile au 
conotaţii negative, iar principalul dezavantaj este că ele crecază tendința de 


a-i „cataloga“ pe oameni, ceea ce înseamnă că interactionàm cu stereotipul 
mai degrabă decât cu persoana din fata noastrá?. De asemenea, 
stereotipurile favorizează o mentalitate tribală de tipul „noi și ei“ în lumea 
socială. Cercetările arată că ne ia surprinzător de puţin timp pentru a ne 
forma un angajament față de un grup. În cadrul unui experiment, un grup 
de copii a fost împărțit în două categorii: una cu tricouri roșii și cealaltă cu 
tricouri albastre. Cercetătorii au descoperit că simpla alocare la o condiţie de 
control (fără întărirea meritelor apartenenței la grup) a fost suficientă 
pentru a infiuenta alegerea copiilor în ceea ce privește jucăriile și colegii de 


joacă!f. Un grup bazat pe diferenţe anatomice — intărite de-a lungul vie 
are probabilitate mai mare de a construi o loialitate intragrupală. 

În discuţiile care tin de domeniul psihologiei populare, auzim faptul cà 
bărbaţii „intră în contact cu latura lor feminină“, ceea ce înseamnă că 
emoţiile, trăsăturile si abilitățile pot fi împărțite, in mod clar, în grupuri de 
masculinitate și feminitate. Trăsăturile caracterului masculin se învârt în 


jurul competenţei, iar pentru femei, trăsătura centrală este afectivitateal5, 
Această tendință nu este specifică genului. Este un fenomen recunoscut în 
psihologia socială, cunoscut sub numele de efectul de halou. Face parte din 


schema noastră de „deducere a unei personalități“. Cu o trăsătură, 
„presupunem cel mai bine“ un profil psihologic mai complet. Într-un 
experiment clasic (realizat de psihologul social Solomon Asch), două 
grupuri de participanți au primit o listă de trăsături care descriau o 
persoană fictivă. Listele variau doar în cazul unei singure trăsături — un 
grup avea „cald“ și celălalt „rece“. Când a fost rugat să indice, dintr-o a doua 
listă, ce termeni descriau cel mai bine persoana respectivă, grupul „trăsătură 
caldă“ a ales cuvintele generozitate, umor, sociabilitate și popularitate, în 
timp ce grupul „trăsătură rece“ a ales opusul acestoral6. 

Cărţile de psihologie populară aderă îndeaproape la stereotipurile 
rolurilor de gen, ceea ce explică atractivitatea lor, deoarece „distrează“ prin 
familiaritatea lor umoristică si liniștitoare. Stereotipurile (la fel ca 
schemele) au propriul sistem de filtrare care se „autoîmplinește“. Aceasta 
înseamnă că ele conțin un „sac mixt“ de informații adunate din fapte, 
jumătăți de adevăr, cunoaștere comună, mituri, bârfe, propagandă și 
senzationalism de tabloid. Rezultatele cercetărilor, atunci când sunt 
încorporate în stereotipuri și în cărți de psihologie populară servesc, de 
obicei, propriului interes. Ele sunt folosite invariabil în mod selectiv sau 
mecritic, sau sunt adesea depășitel?. De exemplu, distincția „creier 
drept/creier stâng“ din psihologia populară se bazează pe cercetări din 1968 
(si de la începutul anilor 1970). În mod clar, neurostiinfa nu a stat pe loc 
timp de jumătate de secol. În primul rând, terminologia simplistă „două 
creiere“ este înșelătoare. Avem un singur creier cu două emisfere, fiecare cu 
o anumită specializare, dar cu o interacțiune extinsă între ele. Cercetări mai 
recente care utilizează imagistica prin rezonanță magnetică (IRM) nu au 
găsit dovezi ale unor tipuri de creier lateralizate, invariabile!?. Totuși, 
aceasta nu este o știre care să atragă atenția. Același lucru este valabil şi 
pentru cercetările privind genul. În mass-media populară, teoria și 
cercetarea de ultimă oră sunt trecute cu vederea în favoarea celor 
stereotipice şi „ușor de digerat“. Cercetările bazate pe dovezi care contestă 
„bătălia sexelor“ sunt adesea luate în derâdere și respinse ca fiind o 
„corectitudine politică dusă la extrem“. 

Mediul academic nu este imun la atracția stereotipului. În capitolul 
precedent, am văzut cum lentilele de gen distorsionează viziunea noastră 
asupra corpului uman. În The Egg and the Sperm (Oul gi sperma), Emily 
Martin sustine că ştiinţa a „construit o poveste de dragoste“ bazată pe 
stereotipuri ale rolurilor de gen pentru a explica procesul de reproducere”. 
Relatările transmit adesea impresia că procesele biologice feminine sunt 
„mai puţin valoroase“ decât cele masculine. Producţia de ovule este deseori 
descrisă ca fiind „risipitoare“, dar supraproductia de spermă este adesea 
trecută cu vederea. Procesele masculine sunt descrise ca fiind active 
urmărind progresul personal, puternice si eficace. În schimb, ovulul este 
aruncat sau eliminat, sau pus în mișcare în mod pasiv. Potrivit lui Martin, 
abia la mijlocul anilor 1980 biologii au revizuit perspectiva care susținea că 
spermatozoizii sunt puternic penetranti, constatând că forța propulsoare a 


acestora este relativ slabă, iar tendinţa lor cea mai puternică este de a se 
desprinde de ovul. Cu toate acestea, spermatozoizii au fost în continuare 
descriși ca fiind ofensivi si penetranti, însă doar cu ceva mai puțină putere. 
Abia la sfârşitul anilor 1980, a fost creditat rolul mai activ al ovulului, acesta 
fiind prezentat ca un captator agresiv de spermatozoizi, pentru a compensa 
forța propulsoare insuficientă a spermei??, Desi ovulul si spermatozoizii 
sunt parteneri, iar procesul seamáná mai mult cu crearea de punti decát cu o 
luptă, modelul de dominare si supunere prevalează în imaginația populară. 
Privind spermatozoizii și ovulul prin prisma genului, aceștia sunt înzestrați 
cu identități sociale inexistente (inegale). 

În secțiunea următoare, analizăm calitățile definitorii ale stereotipurilor 
de gen și implicaţiile acestora. 


Standardul de aur: femei adevărate și bărbaţi adevăraţi 


Ce înseamnă să fii un „bărbat adevărat“ sau o „femeie adevărată“? Există un 
etalon de aur dintr-o epocă de aur? Aici analizăm două modele de gen: unul 
pentru feminitate și unul pentru masculinitate. Ambele pun accentul pe 
conformarea la repere externe și pe reprimarea diferențelor individuale. 


Cultul feminității 


În anii 1960, Barbara Welter a înventat termenul de „cult al feminității 
Bazându-se pe o analiză a noului rol creat pentru femeile albe din clasa 
superioară și mijlocie la mijlocul secolului al XIX-lea, aceste instantanee 
istorice continuă să inspire și astăzi cărțile de psihologie populară. Welter 
propune patru virtuti cardinale: pietatea, puritatea, supunerea și viața 
casnică. Temele generale se învârt în jurul ideii că femeile ar trebul să fie 
cooperante, orientate spre interior si spre relații. Toate cultivă sentimente 
de vinovăţie. 

Pietatea, în sens nonreligios, înseamnă că femeile sunt văzute ca fiind mai 
devotate și ca avănd un standard moral mai ridicat decât bărbații. În 
consecinţă, o femeie care își părăsește copiii este judecată mai aspru decât 
un bărbat. În mod colocvial, mamele sunt descrise ca fiind „sfinte“, punând 
nevoile celorlalți înaintea nevoilor lor. 

Puritatea, în sens sexual, presupune că femeia promiscuă este mai 
disprețuită decât bărbatul promiscuu (dublul standard al bărbatului viril 
versus „fata nu foarte drăguță“). Există, de asemenea, presiuni mai mari 
asupra femeilor (în special din partea revistelor), cu prescriptii nesfârșite 
pentru menținerea purității corpului, considerat un templu. 

Virtutea supunerii înseamnă obedienta față de autoritatea bărbaţilor. În 
timp ce bărbaţii asertivi sunt considerati ca fiind ,indrázneti", despre 
femeile asertive se spune că „urăsc bărbaţii“ sau că sunt „absolut niște 
scorpii“ (sau mai rău) și sunt acuzate că îi emasculeazá pe bărbaţi. Într-o 
lume centrată pe bărbaţi, este susținută ideea că obiectivele femeilor sunt 

mai bine atinse prin „viclenie feminină“ şi prin satisfacerea orgoiiilor 
bărbaţilor. Anumite cuvinte sunt scheme (de gen) în sine. Să luăm în 
considerare definiția cuvântului „vagin“, literalmente o teacă pentru o sabie. 
Acesta sugerează că rolul sexual al unei femei este definit în termenii 
funcţiei (pasivă și utilitară) pe care o îndeplinește pentru bărbați. Un 
exemplu destul de tulburător în acest sens poate fi văzut într-unul dintre 
volumele lui John Gray, Marte si Venus în dormitor, care are ca unic scop 
crearea condiţiilor prieinice coitului, astfel încât bărbatul să fie „teleportat 


din domeniul arid al detașării sale intelectuale, în cavernele umede ale 
“22, Potrivit cercetătoarei în studii culturale 


sensibilităţii și senzualit. 


Annie Potts, crearea unui sentiment de vinovăţie al femeii e bazată pe ideea 


„negarea sexului pentru bărbați echivalează cu negarea existenţei 


bărbaţilor“23. În lucrarea „The Female Eunuch“ (Eunucul feminin), feminista si 
cercetătoarea Germaine Greer sustine că femeile sunt forțate să își asume 
roluri supuse în societate, pentru a îndeplini fanteziile bărbaţilor cu privire 
la ceea ce presupune a fi femeie?*. Pe scurt, în termeni stereotipici, bărbații 
manevrează; femeile cedează. 

Viaţa casnică și feminitatea sunt inextricabil legate în arhetipul zeiței 
domestice. Femeile sunt în continuare responsabile pentru majoritatea 
sarcinilor casnice într-o relație bărbat-femeie, chiar si atunci când ambii 
parteneri au un serviciu cu normă întreagă25. Chiar si în relațiile între 
persoane de același sex, bazate pe un model heterosexual, cel (presupus) 
mai feminin dintre parteneri se ocupă de treburile casnice?6. 

Cultul feminitátii se referă, de asemenea, la ce tine de domeniul personal; 
în schimb, stereotipul de gen masculin se referă la domeniul pozitional. 


Pilonii cardinali ai masculinităţii 


În anii 1970, Richard Brannon a propus cele patru aspirații cardinale ale 
masculinitátii, care au fost mai puţin rezistente la schimbare decât virtuțile 
feminitátii. Acestea sunt: 


1. Fără chestii de fetițe — nevoia de a fi diferit față de femei. 

2. Roata mare — nevoia de a fi superior celorlalți. 

3. Stejarul robust — nevoia de a fi autonom și independent. 

4. La naiba cu ceilalți — nevoia de a fi mai puternic decât ceilalți. 


Tema „fără chestii de fetiţe“ (uneori „fără chestii de fete") este mai mult 
decât antifeminitate; mai exact, este antiefeminare, subliniind legăturile 
dintre misoginie si homofobie. Homofobia nu este doar o prejudecată legată 
de comportamentul între persoane de același sex; ea servește, de asemenea, 
pentru a supraveghea masculinitatea în general. Bărbații adevărați ar trebui 
să nu manifeste (fără ambiguitate) vreun semn al „celuilalt“. Efeminarea 


este rea, la propriu. Cuvântul are legătură cu termenul „bzdling“”, care 
înseamnă „bărbat efeminat“. Așadar, în timp ce „bărbații adevărați“ ar putea 
fi dispuși, ocazional, să intre în contact cu latura lor feminină, este puțin 
probabil ea ei să se laude că intră în contact cu latura lor gay. De asemenea, 
să luăm în considerare cuvântul presupus neutru „homosexual“ — inventat 
în epoca mașinii cu aburi — care la origine era un diagnostic medical pentru 
o formă de impotență (literalmente „pierderea puterii“), care-l lăsa pe 
suferind cu o teamă faţă de sexul opus. În consecință, bărbații homosexuali 
erau considerati incapabili să reziste dominării de către bărbații adevărați”. 
Abia în al doilea deceniu al secolului XX, termenul „homosexual“ a ajuns să 
se refere la ambii parteneri??. Rolul pasiv in timpul actului sexual este o 
pierdere de poziţie si la propriu, si la figurat. Puterea și statutul sunt parte 
integrantă a performanței sexuale masculine idealizate (şi a poziţiei în 
societate). 

Unele ipoteze implicite in dezvoltarea testelor psihometrice reflectă, de 
asemenea, ierarhia de gen. În anii 1930, studiul Attitude Interest Analysis 
Survey (Sondaj de analiză a intereselor atitudinale), alcătuit din 456 de itemi, a 
urmărit măsurarea masculinitátii si feminității. Itemii aleşi de obicei de 
bărbați au fost numiți itemi M, iar cei aleși în general de femei au fost 
numiți itemi F. Scorul final provine din scăderea scorului total F din scorul 
M, ceea ce dă un rezultat pozitiv pentru masculinitate și negativ pentru 
feminitate. Cu toate acestea, metoda de concepere a subscalei Mf (M 
majusculă, f minusculă) din Inventarul de personalitate multifazică 
Minnesota (MMPI) (publicat pentru prima dată în anii 1940) este bizară. 
Pentru validarea scalei Mf au fost folosiți doar bărbați. Pentru itemii 
masculini s-au folosit soldati heterosexuali (sau cel puțin nu „diferiți“). Cu 
toate acestea, pentru validarea scalei feminine nu au fost incluse femei în 
eșantion, ci s-au folosit 13 bărbaţi (cunoscuți) ,homosexuali"??. MMPI este 
unul dintre cele mai eunoscute teste de personalitate, utilizat și în prezent 
(cu toate acestea, sper că s-au făcut unele îmbunătățiri metodologice). 

Pentru masculinitate, „roata mare“ reprezintă statutul, succesul si 
respectul. A fi în competiție cu ceilalți presupune a fi numărul 1, „câinele de 
sus“, arhetipul masculului alfa. În Zero and One (Zero şi unu), interpreta 
Laurie Anderson proclamă: „Toată lumea vrea să fie numărul 1 și nimeni nu 


vrea să fie un nimic“30. În poziția „misionarului“, tradițională în actul 
sexual, bărbații sunt deasupra. În jargonul sexual gay, partenerul penetrant 
este numit „cel de sus“, iar cel penetrat este cel de jos. În China, rolurile 
bărbaților homosexuali în actul sexual sunt caracterizate prin cifrele O și 1 — 
ca simboluri rudimentare pentru anatomie (anus = 0, penis = 1). „Unu“, cel 
de sus, are un statut mai înalt decât „zero“ (cel de jos). Totuși, această 
distincție a devenit neclară odată cu apariția „puterii de jos“, Este vorba 
despre o persoană care are un rol receptiv, dar care prezintă „multă 
rezistență“ sau care își asumă un rol mai dominant în sex, numit și 


„dominanța de jos“. De asemenea, distincția a fost estompată în cazul 


actului sexual cu participanți heterosexuali, cunoscut sub numele de 
pegging. Aici, femeia preia rolul de penetrare (cu un accesoriu sexual) în 
timpul sexului anal cu un bărbat. 

În cadrul unui experiment, pentru a examina atitudinile față de roluri în 
actele sexuale nonprocreative (adică recreative), participanţilor li s-au 
prezentat patru scenarii și au fost întrebaţi care partener avea probabilitatea 


mai mare să inițieze actul: 


1. Penisul bărbatului penetrează anusul femeii (heterosexual standard). 


2. Femeie cu un obiect in formă de penis penetrând anusul bărbatului 
(heterosexual inversat — pegging). 


3. Penis de bărbat penetrând anusul unui bărbat (bărbat homosexual). 


4, Femeie cu un obiect în formă de penis care pătrunde în anusul femeii 
(lesbiană). 


În cazul cuplului heterosexual standard, actorul masculin a fost cel mai 
adesea identificat ca flind inițiatorul (în conformitate cu stereotipurile). În 
cazul cuplului gay, penetratorul (partenerul activ) a fost identificat ca fiind 
cel mai probabil promotorul actului — confirmând asocierea dintre 
penetratorul activ și receptorul pasiv. Cu toate acestea, în scenariul 
heterosexual inversat, s-a considerat că bărbatul (cel penetrat) a avut o 
probabilitate mai mare de a initia actul. Persoana cu penisul real „inactiv“ a 
avut întâietate față de cea cu penisul substitutiv „activ“. Pe scurt, bărbaţii 
sunt considerati dominanti în aceste întâlniri sexuale. La întrebarea despre 
instigare, în cazul cuplurilor de lesbiene si gay au existat diferente mai puțin 
pronunțate în ceea ce privește rolul instigatorului; pe scurt, a fost vorba mai 
degrabă despre o decizie reciprocă. Cel mai frecvent motiv menționat pentru 
instigare în cazul cuplurilor heterosexuale (standard și inversat) a fost 
„primirea plăcerii“ pentru bărbat. Când bărbatul se afla în rolul receptiv 
(„pasiv“) cu o femeie, al doilea cel mai frecvent motiv citat a fost „alegerea 
personală“ (a acestuia). „Puterea“ a fost asociată cu rolul activ (penetrator). 
Probabil pentru unii, in cazul cuplului heterosexual inversat, bărbatul a 


exercitat „alegerea personală“ de a renunța la „putere“ în schimbul „primirii 
«32 


plácerii' 

Comună tuturor celor patru teme referitoare la „bărbăția adevărată“ este 
autoevaluarea prin repere externe. O mare parte a rolului masculin se 
bazează pe fanfaronadă și bravadă, ceea ce George Weinberg (psihologul 


care a inventat termenul „homofobie“) o numește „prefăcătorie 
masculinà^9 — extrem de complianti în a fi feroce de independenți, 
expansivi din punct de vedere social, dar reprimati emotional, „bărbații 
adevărați“ nu sunt sinceri cu ei înșiși. Băieții mici invatà repede că băieții 
mari nu plâng. Multe dintre caracteristicile asociate cu masculinitatea — 
cum ar fi agresivitatea, ambiția, succesul, virilitatea, competitivitatea — sunt 


legate în mod intrinsec de presiunea si așteptările ca bărbații ,adevárati" să 
mențină supremaţia asupra celorlalți. În comparație cu rolul de gen feminin, 
rolul masculin a fost mai puțin susceptibil la schimbare de-a lungul anilor?*, 
Filosofa existentialistá si cercetătoarea feministă Simone de Beauvoir, în Al 
doilea sex, sustine cá bárbatul este considerat implicit, in timp ce femeia este 
considerată „celălalt“35. Acest lucru stă la baza afirmației lui Kate Bornstein 
potrivit căreia, în sistemul binar, genul perfect este cel masculin, 

Ideea că există persoane eare exemplifică standardul sugerează că nu toți 
„trecem clasa“. Acest lucru implică un spectru de gen mai degrabă deeát un 
„totul sau nimic“. 


Stereotipuri de gen, tipuri de personalitate și morfologie genitală 


Din punctul de vedere stereotip al genului, lumea psihologică este împărțită 
în două grupuri: cel masculin și cel feminin. Membrii fiecărui grup 
împărtășese seturi de abilități, interese și trăsături de personalitate, eare 
sunt diferite si distincte față de cele ale celuilalt grup. Pentru o 
reprezentare grafică, a se vedea figura 3.1, p. 41. 

Grupul masculin populat de bărbați este orientat spre exterior, având 
trăsătura principală competența sau acțiunea. Aura sa de trăsături 
reprezentative include asertivitate (agresivitate), spirit de aventură, forță si 
orientare spre realizări. În schimb, grupul feminin, populat de femei, este 
orientat spre interior, având trăsătura „principală“ afectivitatea sau 
expresivitatea. Aura sa de trăsături reprezentative include spiritul 
comunitar, altruismul, sentimentalismul, submisivitatea și centrarea pe 
celălalt. Cu toate acestea, nimic în psihologie nu se împarte clar în categorii 
de tip „totul sau nimic“. În testele psihometrice (inclusiv in testele de 
personalitate), regula de bază este aceea că o trăsătură nu poate fi măsurată 
cu exactitate cu ajutorul unui singur item. Aeest lucru este valabil pentru 
testele găsite în reviste, dar nu este admisibil pentru experimentele 
științifice. 

O observație a psihologului Erik Erickson relevă lentilele esentialismului 
biologic în coroborarea stereotipurilor legate de rolurile de gen. Descriindu- 
i pe copiii care se joacă, el a ajuns la concluzia că băieții creează turnuri si 
structuri înalte, în timp ce fetele creează scene orientate spre interior, de tip 
domestic. Cu alte cuvinte, este probabil că, în mod inconștient, copiii 
recreeazá în scenariile de joacă formele propriilor organe genitale. 
Psihoterapeutul Eric Berne descrie organele genitale masculine ca fiind „un 
sistem de livrare agresiv“, în contrast cu organele genitale feminine, care 
sunt „echipate pentru a încuraja și a gestiona... livrările“. În loc să 
folosească „femei“ și „bărbați“, Martine Rothblatt, autor in domeniul 
drepturilor omului și teoreticiană a genului, în The Apartheid of Sex 
(Apartheidul sexului), se referă la femei ca la „oameni cu vagin“ și la bărbați 
ca la „oameni cu penis“38. Stereotipurile de gen nu sunt nimic altceva decât 
metafore genitale — bărbații (numărul 1) au personalități „proemînente“, 


iar femeile (0) au personalități „receptive“. În pofida progreselor noastre 
evolutive si culturale, dintr-un model binar de gen încă se așteaptă ca noi să 
trăim la înălțimea (sau la adâncimea) organelor noastre genitale. 

Genul „a“ Genul „b“ 


Figura 3.1. Viziunea binară a diferenţei de gen pentru orice 
trăsătură dată 


În continuare, sunt luate in considerare dovezile din cercetările privind 
diferenţele de gen pentru a evalua validitatea polarității de gen. 


Cât de diferiți suntem cu adevărat? 


Înainte de a lua în considerare diferențele de gen în cercetare, este 
important să clarificăm ce înțelegem prin cercetare. 


Ce este cercetarea? 


Într-un sens informal, cercetarea poate însemna o căutare pe internet, o 
anchetă privind opiniile prietenilor sau includerea câtorva procente pentru 
a sustine o campanie publicitară. Cercetarea academică se străduiește să fie 
mai riguroasă, concepută în conformitate cu principii ştiinţifice si orientări 
etice si să ofere o interpretare mai prudentă rezultatelor sale. Aceasta este 
supusă unui proces de evaluare colegială, adică este analizată de alți 
academicieni înainte de a fi publicată. 

Cercetarea cantitativă presupune un proces în două etape pentru analiza 
statistică a datelor. Mai întâi avem de-a face cu o etapă descriptivă, care 
utilizează medii grupale (medii, mediane sau moduri) și măsoară 
răspândirea scorurilor și procentele. A doua etapă implică teste pentru a 
evalua dacă diferențele observate sunt semnificative din punct de vedere 
statistic. Nu putem afirma că există o diferență semnificativă în stadiul 
descriptiv. Trebuie să o testăm și să fim siguri în proporţie de peste 95% că 
rezultatele nu s-au produs din cauza hazardului sau a unei erori, caz pentru 
care probabilitatea să nu fie mai mare de 5%. Cu toate acestea, trebuie totuși 
să facem distincţia între o diferență care arată bine pe hârtie (una de care 
numai un statistician ar putea fi entuziasmat) și validitatea ecologică, adică 
una care este probabil să aibă o semnificație reală. 


Diferențe de sex/gen în cercetare 


Pentru consolidarea rezultatelor (și excluderea eventualelor erori) din mai 


39 mai 


multe studii, astfel încât să se ajungă la o concluzie globală (sperăm: 
robustă), statisticienii folosesc o tehnică numită metaanaliză. În cadrul 
metaanalizelor, mărimea efectului este exprimată ca o diferență medie între 
grupuri printr-un scor standard (d, cunoscut si sub numele de d-ul lui 
Cohen)*?, Cereetările privind diferențele de gen ne permit să evaluăm nu 
numai mărimea diferențelor dintre grupurile de bărbați si de femei, ci si 
gradul de suprapunere între grupuri. Pentru a facilita comparatiile, dar cu 
prudență”, putem grupa scorurile din metaanalize în cinci mari categorii pe 
baza mărimii lui d: mic, mic spre moderat, moderat, moderat spre mare si 
ret2. Din nou, valorile pozitive ale lui d indică superioritatea masculină, 
iar valorile negative indică superioritatea feminină. 
În 2005, în lucrarea sa The Gender Similarities Hypothesis (Ipoteza 
asemănărilor de gen), psihologa Janet Shibley Hyde remarca faptul eà prima 
analizá majorá a diferentelor de gen, din 1974, a gásit mai multe dovezi de 
similaritate intre sexe, cu diferente notabile in doar patru domenii (abilitàti 
verbale, abilități vizuo-spatiale, abilități matematice și agresivitate). 
Manualele care relatau cercetarea s-au concentrat aproape exclusiv pe aceste 
diferenţe. În analiza sa actualizată, Hyde a examinat 46 de metaanalize pe 
parcursul unei perioade de 20 de ani privind diferențele de gen. Aceasta a 
indicat 124 de mărimi ale efeetelor (valori d). Mai mult de trei sferturi 
(78%) au fost fie aproape de zero, fle în intervalul mic. Diferenţele însemnate 
au fost cá, în comparație cu femeile, bărbații puteau arunca mai departe si 
mai repede, erau mai agresivi dîn punct de vedere fizic, se masturbau mai 
mult și aveau atitudini mai pozitive față de întreţinerea actelor sexuale în 


cadrul relațiilor pasagere*?. Unii ar putea sustine că toate acestea rezumă 
„bărbatul tipic“. 

Înainte de a analiza unele dintre principalele diferențe asociate de obicei 
genului^*, statisticianul $i psihologul Jacob Cohen — care a pus bazele 
metaanalizei — oferă câteva comparații familiare pentru a pune cifrele în 
context. O valoare moderată a lui d (0,50) o reprezintă diferența dintre 
înălțimea fetelor de 15 ani și înălțimea fetelor de 16 ani. Aceasta înseamnă că 
şansa de a afla vârsta în funcție de înălțime ar fi de aproximativ 6096. O 
valoare d mare (1,00) este asemenea diferenței dintre înălțimea fetelor de 13 
ani si inălțimea fetelor de 18 ani. Şansa de a prezice vârsta în funcție de 
înălțime este acum de aproximativ 69%. Diferenţa de înălțime între bărbații 
și femeile de aceeași vârstă este de aproximativ 2,00, adică foarte mare. 
Aceasta echivalează cu o șansă de 84% de a prezice sexul în funcție de 
înălțime. 

Aruncarea obiectelor — așa cum ne-am aștepta, diferențele de înălțime si 
mărime fizică se traduc in diferențe comparabile în ceea ce priveşte 
capacitatea fizică. În medie, bărbaţii pot arunca obiecte mai departe și cu o 


viteză mai mare decât femeile. Ambele diferențe sunt foarte mari (cu d în jur 
de +2,00). 

Atitudini față de sex — întrucât există un dublu standard în ceea ce privește 
activitatea sexuală între bărbați și femei, nu este surprinzător faptul că 
cercetările arată diferențe mari între sexe în ceea ce privește atitudinile 
legate de sex. Pentru frecvența raportată a masturbării, diferența este mare 
(d = +0,96). Este important de reținut că aceasta este o frecvență raportată; 
cifrele reale ar putea fi diferite. Cu toate acestea, pe baza acestei statistici, s- 
ar putea prevedea corect sexul în aproximativ 68% dintre cazuri. În ceea ce 
priveşte atitudinile față de sexul neangajat (ocazional), diferenţa este, de 
asemenea, mare (d = +0,81) — o presupunere corectă în 66% dintre cazuri. 
Pentru evaluarea satisfactiei sexuale, diferența dintre bărbați şi femei este 
aproape de zero (d = -0,06), ceea ce înseamnă o suprapunere aproape totală. 

Agresivitatea — este un domeniu-cheie în care cercetările se aliniază, într-o 
anumită măsură, cu stereotipul bărbatului agresiv. Cu toate acestea, nu este 
complet clar. Cea mai fidelă constatare este în cazul agresivitátii fizice, cu 
diferențe de la moderat (d = +0,40), moderat la mare (d = +0,50 până la 
0,60) şi mare (d = +0,84). Luând media (0,50), s-ar putea afla sexul pe baza 
scorurilor în 6096 dintre cazuri. Agresivitatea relationalá este un tip mai 
complex de agresivitate, adesea mai puțin observabil, cum ar fi excluderea 
altora sau afectarea reputației prin bârfe. În cazul acestui tip, femeile 
prezintă scoruri mai mari (d până la -0,74, adică situate într-un interval 
moderat spre mare) — s-ar putea prezice corect sexul în 65% dintre cazuri. 
Cu toate acestea, atât pentru agresivitatea directă, cât și pentru cea indirectă, 
rezultatele variază în funcție de context. Nu este vorba doar despre gen. 

Capacitatea verbală este, conform stereotipulul, locul unde femeile 
excelează. Cercetările indică faptul că femeile au performanțe mai bune 
decât bărbaţii, dar nu în mod deosebit, ca și cum ar fi de pe o „planetă 
diferită“, ci diferenţa se situează într-un înterval statistic mic (d = -0,11). 
Pentru a pune lucrurile în context, dintre persoanele care obțin scoruri 
peste medie la testele de abilități verbale, 5396 ar fi femei și 47% bărbați. 
Potrivit lui Hyde, un alt mod de a privi acest lucru constă în faptul că 
diferenţa de scoruri se datorează în proporție de 99% unui alt factor decât 
genul. Diferenţele (superioritatea feminină) sunt mai notabile, adică se 
apropie de intervalul moderat, în cazul adolescenților, pentru ortografie (d 
= - 0,45), ceea ce înseamnă o apreciere corectă a genului în 59% dintre 
cazuri. 

Abilitátile matematice sunt cele în care se presupune că bărbații ar trebui să 
exceleze. Cu toate acestea, cercetările indică faptul că diferențele de gen la 
matematică sunt adesea o funcție a vârstei și a tipului de abilitate 
matematică testată. Luând în considerare toate grupurile si tipurile de 
performanțe matematice, avantajul bărbaților se situează în intervalul mic 
(d = +0,15). Principala diferență de gen apare în adolescenţă, cu o 
superioritate masculină în cazul rezolvării de probleme, când diferența se 
situează în intervalul mic spre moderat (d = +0,30). În general, constatările 


indică faptul că diferența se reduce. Un aspect interesant este diferența 
dintre încrederea în sine și anxietatea în legătură cu abilitățile matematice. 
Bărbaţii au o probabilitate crescută de a obține scoruri mai mari la 
măsurătorile legate de încredere (d = +0,16), iar femeile au o probabilitate 
mai mare de a obţine scoruri mai mari la măsurătorile legate de anxietate (d 
= 0,15). 

Serviabilitatea — conform stereotipurilor rolurilor de gen, serviabilitatea 
este mai pronunțată la femei — probabil că acesta este motivul pentru care 
aplicaţiile de asistență pentru inteligența artificială (cum ar fi Siri şi 
Cortana) sunt feminizate. Cu toate acestea, cercetările nu susțin acest lucru. 
În general, este mai probabil ca bărbaţii să se angajeze într-un 
comportament de ajutor. În orice caz, această diferență este doar mică spre 
moderată (d = +0,13). Cercetările arată faptul că este important contextul. 
Atunci când nu există supraveghere, diferența de gen este aproape de zero (d 
-0,02). Atunci când există control, diferența de gen este de la moderată la 
mare (d = +0,74), bărbații fiind mai predispuși să fie de ajutor. 

În lucrarea Men and Women Are from Earth: Examining the Latent Structure 
of Gender (Bărbații și femeile sunt de pe Pământ: Examinând structura latentă a 
genului), sociologii Bobbi Carothers și Harry Reis?? conchid că, deși există 
diferențe medii între bărbaţi și femei, acestea sunt mai mult dimensionale 
decât categorice și sunt inadecvate pentru „diagnosticarea“ variabilelor 
psihologice tipice de gen pe baza sexulul biologic. Pentru a răspunde la 
întrebarea până unde se extind diferenţele categoriale ale organelor genitale 
asupra altor aspecte ale biologiei umane, psihologa Daphna Joel si colegii 
săi au analizat scanările RMN (imagistică prin rezonanță magnetică) a peste 
1 400 de creieri umani. Recunoscând că, deși există diferente documentate 
de sex/gen în creier, noțiunea de dimorfism sexual („creier de sex masculin“ 
versus „creier de sex feminin“) are sens doar dacă există o suprapunere 
redusă între caracteristicile creierului şi dacă acestea prezintă consistență 
internă, adică există caracteristici exclusiv masculine versus caracteristici 
exclusiv feminine. Ei au constatat că sunt rare cazurile de creieri cu 
caracteristici aflate în mod constant la un capăt al continuumului 
„masculinitate-feminitate“. Creierii umani nu aparțin niciuneia dîntre cele 
două categorii distincte: creier masculin/creier feminin; mai degrabă, 
majoritatea creierilor sunt compuse din „mozaicuri“ unice de 


caracteristici16, Deşi nu e cunoscută drept o persoană care spune lucrurile 
verde-n față, cercetătoarea în neurostiinte cognitive Gina Rippon, care 
descrie modelul bazat pe planete diferite drept „neurotrash“ (aplicare 
inadecvată a descoperirilor neurostiintifice în viața de zi cu zi), sustine că 
descoperirile lui Joel și ale colegilor săi reprezintă „o provocare majoră la 
adresa concepțiilor greșite înrădăcînate, exemplificate de absurditatea 


«bărbaţii sunt de pe Marte, femeile sunt de pe Venus» ^, Neuroloaga şi 
autoarea Cordelia Fine (care a inventat termenul ,neurosexism") subliniază 
că multe dintre argumentele privind diferențele de gen „înnăscute“ trec 
adesea cu vederea faptul că schimbările de comportament pot duce la 


modificări cerebrale. Astfel, deși testosteronul crescut poate duce la 
creşterea agresivităţii, este la fel de adevărat cà un comportament agresiv 
poate crește testosteronul. Ea argumentează că „săgețile de cauzalitate cu 
sens unic sunt învechite, din secolul trecut“45. 

Psihologul evoluționist Marco Del Giudice (si colegii săi) contestă însă 
metodologia lui Joel, susținând că unele dintre criteriile sale sunt atât de 
stricte încât „se pare că nu există niciun grad de dimorfism sexual în seturile 
de date realiste care să producă rezultate capabile să falsifice ipotezele lui 
Joel et al.**9 Astfel, chiar și ceva aparent atât de sigur ca o scanare a 
creierului face obiectul unei „lupte armate la un O.K. Corral" 
metodologic“. Del Giudice anticipează că „combinarea mai multor surse de 
date imagistice ale creierului (de exemplu, volum, grosime, conectivitate) ar 
face posibilă identificarea cu o precizie considerabilă a genului unei 


persoane în funcție de structura sa cerebrală“. Așadar, cum înțelegem 
dovezile contradictorii si derutante? Reversul afirmației lui Del Giudice 
trebuie să fie, de asemenea, adevărat. Am putea fi capabili să identificăm 
„interpretarea socială a sexului biologic“ al unei persoane din scanările 
structurii sale cerebrale. Concluzia? Genul poate să se joace cu adevărat cu 
capul tău! Este o glumă, dar la fel de valabilă. 

În discuţiile privind diferențele de gen, ambele părți ale dezbaterii 
recunosc că există o intersecție. Disputa se referă la cât de mare este aceasta. 
Așadar, mai degrabă decât cele două blocuri deconectate, aşa cum se vede în 
Figura 3.1, este mai corect să se atribuie procente și să se reprezinte fiecare 
gen ca o curbă în formă de clopot (reprezentând distribuția normală a 
scorurilor). Majoritatea scorurilor se grupează în jurul mijlocului, cu 
frecvenţe descrescătoare care se apropie de oricare dintre cozi, astfel încât 
există puţine scoruri foarte mici sau foarte mari. Suprapunerea sau 
încrucișarea („zona gri“) reprezintă gradul de similaritate. Dimensiunea 
intersecţiei variază în funcţie de trăsătură. În unele cazuri, similitudinea 
poate fi mai mare decât diferența (a se vedea Figura 3.2). Evident, diferența 
zero este egală cu suprapunerea totală. 

Această dispunere a curbelor suprapuse este aceeași pentru diferențele 
biologice examinate în Capitolul 2. Curbele pot fi mai abrupte și 
suprapunerea poate fi mai mică, dar principiul este același. 

Figura 3.2. Curbe de suprapunere a diferenței de gen 
pentru orice trăsătură dată 


În general, argumentele în favoarea paradigmei „planetei diferite“ ar fi 
mai convingătoare dacă majoritatea diferențelor statistice s-ar situa în 
intervalul 2,00-3,00. Dar chiar si atunci, ar exista o intersecție. Realitatea 
este că multe diferențe sunt în jur de 0,20. Din analiza sa, Hyde a conchis 
că, începând din copilărie până la vârsta adultă, în general, bărbații și 
femeile sunt mai mult asemănători decât diferiţi în ceea ce priveşte 
majoritatea variabilelor psihologice. Totuși, este important să se ia în 
considerare impactul diferențelor mici în ceea ce privește rezultatele 
academice. Modul în care interpretàm si actionàm asupra diferenței ar putea 
fi mai important decât diferenţa în sîne și, din nou, vedem cum vizualizarea 
influențează acțiunea. O tendință notabilă din metaanalizele privind 
diferenţele de gen este aceea că deosebirile se reduc în timp, în special cele 
mici spre moderate. Fără îndoială, schimbările sociale, politice și economice 
în ceea ce privește drepturile, rolurile și așteptările bărbaților și ale femeilor 
au contribuit la acest lucru. Având în vedere „condițiile necesare și 

suficiente?" pentru schimbare — lucrurile se schimbă; oamenii se schimbă. 


Androginie 


După ce a trecut în revistă diverse studii analitice, psihologa Anne 
Constantinople sustine că instrumentele de măsură pentru masculinitate și 
feminitate accesează mai degrabă câteva grupuri independente și separate 
de credințe și atitudini. Din acest punct de vedere, genul este 
multidimensional, nu binar?". De asemenea, în anii 1970, psihologa Sandra 
Bem a schimbat percepțiile despre rolurile de gen prin plasarea 
masculinitátii si a feminitátii pe scale de măsurare separate mai degrabă 
decât la capetele opuse ale acelulași continuum: 


Feminitate scăzută €—> Feminitate ridicată 


Masculinitate scăzută €—? Maseulinitate ridicată 


Această separare produce o matrice cu patru rezultate, și anume, masculin 
şi feminin standard, plus doi termeni noi: androgin şi nediferentiat. 


Masculinitate Masculinitate 
scăzută ridicată 
Feminitate scăzută Nediferențiat Masculin 
Feminitate ridicată Feminin Androgin 


Nediferentiat descrie un model de scoruri mai mici atât la evaluarea 
masculinitátii, cát şi la evaluarea feminității. Androginia, în schimb, 
reprezintă scoruri ridicate atât la evaluările masculinității, cât și la 
evaluárile feminității, și nu la jumătatea distanței, asa cum este descris 
adesea în relatările populare, ci ridicate la ambele dimensiuni. S-ar putea 
spune că androginia este un alt mod de a spune „echilibrat psihologic“. Cu 


toate acestea, în ciuda celor mai bune intenții, prejudecățile (stereotipurilor 
de gen) se strecoară în respectivele evaluări ale masculinitátii gi ale 
feminitátii. Scorurile masculinității sunt predictori mai buni ai bunăstării 
psihologice şi ai independenţei. În schimb, trăsăturile feminine includ 
calități copilărești si autosacrificiu. Acest lucru nu este chiar surprinzător, 
având în vedere metodologiile discutabile folosite pentru a concepe teste 
psihometrice care să măsoare genul. Problema fundamentală este că acestea 
sunt tautologice. Masculinitatea este definită prîn itemi pe care bărbații îi 
aleg în mod obişnuit, iar feminitatea, din itemi pe care, de regulă, îi aleg 


femeile. De fapt, aceştia măsoară aderenţa la stereotipurile sociale??, Critici 


similare sunt aduse cărții The Essential Brain (Creierul esențial) a lui Simon 


Baron-Cohen5t, 

În forma sa originară, androginia a fost criticată fiind puţin „caldă şi 
drăgălașă“ și pentru că nu aborda dezechilibrele de putere dintre bărbați și 
femei55. Cu toate acestea, conceptul de androginie oferă un salt în ce 
privește conştientizarea, ducând problemele de gen dincolo de jocul cu 
sumă nulă. Trăsăturile pe care le etichetăm ca fiind masculine și feminine 
pot fi mai degrabă complementare decât în conflict, echilibrate, mai degrabă 
decât belicoase. 


Pseudoscepticii și negationistii diferenţei 


În afară de dezbaterile academice bazate pe dovezi, cea mai scurtă căutare 
pe internet va scoate la iveală contestarea ipotezei similarității de gen de 
către scepticii autointitulati. Unii sunt bine intenţionaţi și pot oferi o sursă 
utilă de referințe pentru critici echilibrate. Cu toate acestea, există o linie 
fină între scepticismul sănătos și pseudoscepticism. Acesta din urmă este 
adesea marcat de un antifeminism virulent si de acuzații de „negare a 
diferențelor“, asociate cu propria negare a inegalitátilor de gen. Între 
teoreticieni vor exista deseori dezacorduri, folosindu-se termeni precum 
„defecte metodologice“ sau „concluzii eronate“. Pseudoscepticii vor folosi 
cuvinte precum „vrăjeală“ şi „gunoi“ sau mai dure, si pare probabil, doar 
uitându-te la conținutul site-urilor lor, că pornesc cu presupuneri a priori 
(adică au judecat în prealabil). În consecință, ei caută doar informaţiile care 
să le confirme schemele“. 


Concluzii 


Acest capitol a explorat modul în care stereotipurile de gen sunt formate și 
menținute prin diverse mecanisme psihologice. De asemenea, a examinat 
măsura în care diferenţele biologice între sexe (analizate în Capitolul 2) au 
un impact asupra sinelui nostru social și psihologic. Luând în considerare 
categoriile de feminitate și masculinitate, pe mai multe niveluri, diferenţele 
din cadrul categoriilor sunt adesea mai mari decât diferențele dintre 


categorii. Am putea începe cu mici diferențe cerebrale care sunt dezvoltate, 
hrănite şi sugerate de așteptările socioculturale și de diferențele 
comportamentale. Este mai plauzibilă decât „abordarea ságetii cu sens unic“ 
a psihologiei populare (şi a unei anumite părți a psihologiei academice). 
Dovezile din cercetare contestă filtrul esentialismului biologic. Asemănările 
dintre bărbaţi și femei depășesc diferenţele. În plus, diferențele sunt mai 
mult cantitative decât calitative. 

Următorul capitol analizează impactul și implicaţiile stereotipurilor 
binare ale rolurilor de gen. Știm că un pret pentru toate acestea este 
economia cognitivă, dar despre ce altceva ar mai putea fi vorba? Sunt 
stereotipurile un mijloc benign prin care dăm sens lumii sau sunt 
dăunătoare pentru sănătatea noastră fizică și mentală? De asemenea, se iau 
în considerare și alte impacturi, de mai mare anvergură. 


* Termen din engleza veche, menţionat pentru prima dată în secolul al X-lea, în The Old English 
Canons of Theodore, cu semnificația literală de „descendent al unui hermafrodit", si care 
desemna un bărbat efeminat, „moale ca o prostituată”. (N.r.) 

1" Lupta armată de la O.K. Corrall este considerată, în general, cea mai vestită luptă de acest gen 
din istoria Vestului American. A avut loc în 1881 în Tombstone, Arizona, între oamenii legii si 
un grup de răufăcători numiți Cowboys si a durat mai puțin de 1 minut. (N.r.) 


Impactul stereotipurilor rolurilor de gen 


Scopul unui joc de gen cu sumă nulă este de a oferi certitudine, dar care sunt 
sancțiunile? Pe de o parte, stereotipurile de gen sunt instrumente eficiente 
din punct de vedere cognitiv, benign descriptive, care fac ca lumea să fie mai 
simplă. Pe de altă parte însă ele au un dezavantaj (sau chiar o parte 
întunecată). Ele pot fi prescriptive într-un mod răuvoitor și pot diviza. 
Capitolul anterior a examinat modelele de gen și a început să ia în 
considerare unele dintre consecințele detinerii unor stereotipuri rigide ale 
rolurilor de gen. În acest capitol, explorăm modul în care stereotipurile de 
gen au un impact asupra sănătății și bunăstării noastre, precum și asupra 
relațiilor noastre cu societatea și cu lumea în general. De asemenea, se pune 
întrebarea fundamentală: Sunt stereotipuriie de gen rele pentru noi? 

Pentru a reuni temele din capitolele anterioare și pentru a continua 
discuția, este util să luăm în considerare o definiție mai cuprinzătoare a 
genului. Acesta este 


ansamblul de roluri și relații construite social, trăsături de personalitate, 
atitudini, comportamente, valori, putere relativă și influență, pe care 
societatea le atribuie celor două sexe în mod diferențiat... rolurile și 
caracteristicile de gen nu există în mod izolat, ci sunt definite în relație 


unele cu altelel. 


Paradoxul morbiditátii si al mortalității 


Din punct de vedere biologic, femeile au un oarecare avantaj față de bărbați. 
După cum s-a discutat în Capitolul 2, cromozomul Y mai slab înseamnă că 
bărbații sunt mai predispuși la o serie de boli și afecțiuni ereditare. 
Mortalitatea la naștere si cea infantilă sunt, de asemenea, mai mari în cazul 
bebelusilor de sex masculin?. Totuși, această diferență biologică nu se 
transpune într-o distincție clară. În timp ce, în medie, bărbații au o speranţă 
de viață mai mică, femeile au tendința de a se confrunta cu o morbiditate 


mai mare (sănătate mai precară). Acest lucru este rezumat în expresia 
„bărbaţii mor mai repede, dar femeile sunt mai bolnave*?. 

Avantajul femeilor în ceea ce privește speranța de viață se regăsește în 
întreaga lume și a existat încă din momentul în care avem date statistice în 
această privință. Avantajul mediu global este între trei și patru ani. Cu toate 
acestea, acest decalaj pare să se reducă în tàriie industrializate". Există 
variații enorme în ceea ce privește speranța de viață în întreaga lume, 
precum și între zonele și comunitățile din aceeași țară. De exemplu, există o 
diferență de 27 de ani în ceea ce privește speranța de viaţă între femeile din 
Australia și cele din Zimbabwe (85 de ani față de 58 de ani). În cazul 
bărbaților, diferența este mai mică, de 23 de ani (80 de ani față de 57 de 
ani). În Zimbabwe există o diferență de numai un an între speranța de viață 
a femeilor și cea a bărbaţilor (58 de ani față de 57 de ani). În Australia, 
populația indigenă (aborigenă) are o speranţă de viață mai mică cu zece ani 
comparativ cu populația neindigenă6. 

Inegalitátile în materie de sănătate între sexe sunt rezultatul înteracțiunii 
dintre biologie și societate (sex și gen) în ceea ce privește modul în care 
societatea ne structurează și ne influențează viețile si perspectiva asupra 
lumii. Aceasta înseamnă că diferențele biologice pot fi amplificate sau 
reprimate și pot modela diferenţele de gen în ceea ce privește atitudinea față 
de sănătate”. De exemplu, femeile care suferă de boli și afecțiuni cronice 
sunt mai predispuse să accepte afecțiunea ca parte din ele însele. În schimb, 
bărbații sunt mai predispuși să o considere o provocare care trebuie 
depășită. Studiile privind diferenţele de gen în ceea ce privește diabetul (în 
táriie industrializate) relevă faptul că femeile sunt, în general, mai puțin 
înclinate să se implice în gestionarea acestei afecțiuni, simțindu-se, 
totodată, mai anxioase și mai deprimate decât bărbaţii. Pe de altă parte, 
bărbaţii sunt, de asemenea, mai predispuși să subestimeze problemele și 
complicațiile pe termen lung asociate cu diabetul’. 

De asemenea, bărbaţii si femeile au experienţe diferite în ceea ce privește 
asistența medicală. Sănătatea reproductivă a femeilor este de obicei supusă 
unor examinări mai regulate (medicatie mai intensă), care ar putea scoate în 


evidenţă alte afecțiuni”. În mediile medicale (ca și în stereotipul rolulul de 
gen feminin), femeile sunt socializate pentru a fi mai ascultátoare/obediente 
(într-un sistem de sănătate dominat de bărbaţi) si pentru a juca ceea ce 
sociologul Talcott Parsons a numit „rolul bolnavului“, adică „a juca rolul 
pacientului“. Această conformare/compliantà ar putea genera un sentiment 
de neputinţă învățată!) în legătură cu problemele de sănătate, care duce la un 
sentiment de resemnare, anxietate și depresie în ceea ce privește sănătatea. 
În schimb, bărbaţii au tendința de a aștepta până când problemele de 
sănătate devin mai grave — ca parte a stereotipului de gen masculin, bărbații 
sunt mai puțin predispuși să caute ajutor. În contrast cu stereotipul 
bărbatului „care nu suportă să vadă când i se ia sânge“, scena din filmul 


Monty Python and the Holy Grail!?, in care cavalerul cu un brat tăiat Insistă să 


continue lupta, protestând că „este doar o rană a cărnii“lă, pare veridică. 
Mai multe studii au explorat diferențele de gen în ceea ce privește „dorința 
de a trăi“ atunci când este vorba despre confruntarea cu o stare de sănătate 
precară sau cu boli terminale. Femeile par să aibă o dorință mai slabă de a-și 
prelungi viața în comparație cu bărbații. Mai mult, faptul de a trăi cu un 
partener a fost un factor predictiv semnificativ al dorinței de a trăi pentru 
bărbați, dar nu și pentru femei!f. Si cine a spus că romantismul a murit? 
Atât bărbații, cât și femeile care au relații pe termen lung trăiesc mai mult 
decât persoanele singure. De asemenea, aceștia tind să piardă mai puține 
zile de la serviciu si să meargă mai rar la medic. Unele cercetări au analizat 
speranța de viață a bărbaților si a femeilor între 40 și 50 de ani, cu si fără 
partener (adică singuri, văduvi sau divortati). Rezultatele au arătat că dintre 
bărbaţii cu vârste cuprinse între 45 şi 54 de ani, fără parteneră, șase din 25 
vor muri în decurs de un deceniu, comparativ cu doar trei din 25 dintre 
bărbații cu parteneră. Pe de altă parte, în cazul femeilor cu vârste cuprinse 
între 45 şi 54 de ani care nu au un partener, două din 25 ar muri în decurs 
de un deceniu, comparativ cu una din 25 dintre cele care au un partener. 
Cifrele privind sănătatea mentală prezîntă, de asemenea, un model similar, 
Deși faptul de a fi într-o relație (căsătorit) este benefic atât pentru bărbați, 
cât și pentru femei, acest lucru are beneficii mai mari pentru bărbați!5. 
Munca, de asemenea, are o influență esențială asupra sănătății și a stării 
de bine. Bărbaţii care nu au un loc de muncă prezintă un risc crescut de 
apariție a problemelor psihologice şi de mortalitate timpurie. Munca în 
afara gospodăriei contribuie la îmbunătățirea stării de sănătate a femeilor, 


datorită creșterii încrederii în sine și a independenței economice’, 


Principalele cauze de deces 


Unele probleme legate de sănătate şi de starea de bine sunt asociate mai 
frecvent unui anumit gen. De exemplu, dementa, depresia și artrita sunt mai 
frecvente la femei. Bărbaţii sunt mai predispuși la cancer pulmonar, boli 
cardiovasculare și sinucidere”. Cu toate acestea, cele trei cauze principale de 
deces în lumea occidentală sunt bolile cardiovasculare (CVD), cancerul, pe 
care le vom aborda în această secțiune, și accidentele, pe care le vom aborda 
mai târziu în acest capitol. Toate prezintă diferențe semnificative între sexe. 


Bolile cardiovasculare 


Bolile cardiovasculare reprezintă principala cauză de deces în ţările 
industrializate și, deși cercetările indică diferențe între sexe, tiparele nu 
sunt clare. Deși mai multe femei decât bărbați mor din cauza bolilor 
cardiovasculare, bărbaţii sunt mai predispuși să moară mai tineri, ceea ce 
poate crea impresia că este o boală a bărbaţilor. Unul dintre factorii 
implicaţi în diferențele de gen este riscul legat de stilul de viață. În medie, 
alimentaţia bărbaţilor, comparativ cu cea a femeilor, este mai bogată în 


grăsimi (în special un raport mai mare între grăsimile saturate și cele 
polinesaturate). Dietele bărbaților sunt, de asemenea, mai sărace în 
vitamina C, iar aceștia fumează mai mult. Cu toate acestea, în ceea ce 
priveşte exercițiile fizice, care au un efect benefic asupra sănătății în 
general, bărbaţii se antrenează mai mult în comparație cu femeile. De 
asemenea, au fost efectuate cercetări privind rolul hormonilor asupra 
bolilor cardiovasculare, în special ai estrogenului. Unele studii au indicat că 
acesta ar putea avea un efect protector asupra femeilor; altele nu au arătat 
niciun efect. Au existat, de asemenea, cercetări contradictorii cu privire la 
impactul terapiei de substituție hormonală (HRT). Unele studii au indicat 
un efect protector, iar altele au semnalat un risc crescut de accident vascular 
cerebral în cazul femeilor (în special pentru femeile în vârstă). Tabloul 
rămâne totuși neclar!’, Ceea ce este limpede este că stereotipurile de gen 
sunt implicate în tratamentul diferențiat al bolilor cardiovasculare. Modelele 
de boli cardiovasculare au fost dezvoltate folosind pacienți de sex masculin. 
Femeile și bărbaţii care prezintă aceleași simptome nu beneficiază de același 
diagnostic și nici de același tratament. Convingerea că bolile cardiovasculare 
le sunt, mai degrabă, rezervate bărbaților conduce la ideea că e mai probabil 
ca bărbaţii, si nu femeile, să fie trimiși pentru teste suplimentare și 
tratament preventiv. Există, de asemenea, în SUA, o prejudecată în funcție 
de etnie, care presupune existența unui pericol dublu pentru femeile afro- 
americane, ale căror simptome ale unei boli cardiovasculare pot fi cel mai 
probabil trecute cu vedereal?. 


Cancerul 


Cancerul este a doua cauză principală de deces în Occident. În general, 
bărbaţii au rate mai mari de deces din cauza cancerului decât femeile. 
Cancerul pulmonar este cea mai răspândită formă de cancer, atât pentru 
bărbaţi, cât $i pentru femei, și are o corelație mare cu fumatul. Au existat 
dezbateri considerabile cu privire la disparitatea dintre finanțările pentru 
cancere, cancerul de sân primind o flnantare mult mai mare decât cel de 
prostată. Cu toate acestea, evaluarea statisticilor morbidității arată că, în 
afară de diferențele evidente între sexe, există diferenţe de vârstă accentuate 
și, în medie, cancerele de sân apar mai devreme la femei decât cancerul de 
prostată la bărbați. Prin urmare, se susține că — într-un sistem cu resurse 
limitate — costurile pentru societate sunt mai mari pentru cancerul de sân. 
Cu toate acestea, analiza sugerează că atât cancerul de sân, cât și cel de 
prostată sunt suprafinantate în comparaţie cu alte tipuri de cancer, cum ar fi 
cel de vezică urinară, esofagian, hepatic, oral, pancreatic, stomacal şi 


uterin20. În general, este notabil faptul că femeile au fost foarte eficace în 
mobilizarea atenției și a activităților caritabile pentru cancerul de sân, într- 
un mod cu care bărbaţii nu au ținut ritmul. Există, de asemenea, aspecte ale 
stereotipului de gen masculin care stau în cale, în special pentru bărbații 
mai tineri. În primul rând, bărbaţii sunt socializati să fie duri și să nu aibă 


grijă de corpul lor la fel de mult ca femeile. În al doilea rând, există 
problema permeabilității corpului masculin, a perspectivei unui examen 
rectal. În al treilea rând, există, de asemenea, posibilitatea invaziei unor 
cancere ascunse. Tratamentele chirurgicale agresive pot duce la 
incontinentà și impotentà, degradánd grav calitatea vieții. O atenție sporită 
a fost concentrată asupra impactului devastator al cancerului de sân asupra 
feminitátii, dar nu atât de mult asupra pierderii bárbátiei reprezentate de 
aceste tratamente dure, deoarece se presupune că bărbații trebuie să 
„reziste“. O descoperire medicală semnificativă ar putea aduce o schimbare 
vitală In tratamentul pentru (si în atitudinea față de) cancerul de prostată. 
Aceasta implică un medicament obținut din bacterii subacvatice afiate la 
mare adâncime, injectat în sânge și activat în prostată prin raze laser. Acest 
lucru are potențialul de a aduce o reală schimbare pentru sănătatea 
bărbaţilor? 


Stereotipuri, alimentaţie și exerciţii fizice 


Cei doi factori principali implicați în îmbunătățirea sănătăţii sunt 
alimentaţia și exercițiile fizice. Ambele prezintă diferenţe de gen. În medie, 
femeile sunt mai predispuse la o alimentație mai sănătoasă, iar bărbaţii sunt 
mai predispusi la a face exercitii fizice. Acesta este un exemplu de situație în 
care androginia ar fi benefică pentru sănătatea noastră. Cu toate acestea, 
efectele stereotipuriior sunt dezvăluite în comportamentele extreme. 
Ambele stereotipuri implică o autoevaluare în raport cu un standard 
extern, în cazul bărbaților fiind vorba de obicei despre alți bărbați. Revistele 
pentru femei se concentrează, de asemenea, pe „ce își doresc bărbații“ de la 
femei. În general, tema este că bărbații ar trebui să se facă mai mari, iar 
femeile ar trebui să se facă (păstreze) mai mici. Deoarece „subțirimea“ face 
parte din feminitatea idealizată — în Occident —, tulburările alimentare 
sunt, de asemenea, mai frecvente la femei. Acest lucru se combină cu 
stereotipul conform căruia femeile ar trebui să fle mai puţin active decât 
bărbații și, prin urmare, nu au nevoie de atât de multă energie (mâncare). 
Astfel, nu este surprinzător faptul că, în ţările industrializate, genul joacă 
un rol important în determinarea factorilor de risc pentru tulburările de 
alimentaţie, cum ar fl anorexia nervoasă și bulimia nervoasă. Una dintre 
explicații este accentul pus pe forma corporală feminină „ideală“ în 
societatea occidentală, adesea legată de reprezentările nerealiste din 
revistele de modă si de lifestyle. Un aspect-cheie al stereotipului femlnin 
este dorinţa de a fi plăcute de ceilalți. Dieta ar putea fi folosită pentru a 
îmbunătăți imaginea corporală și stima de sine. În ce priveşte bărbații, 
alimentația defectuoasă este mai frecventă în rândul competitorilor sportivi 
și al bărbaţilor homosexuali. Aproximativ 90% dintre persoanele tratate 
pentru tulburări de alimentaţie sunt de sex feminin. Totuși, având în vedere 
că bărbaţii sunt reticenti în general în a solicita tratament medical, 


procentul, în cazul bărbaţilor, ar putea fi subestimat?2. 


Stereotipul de gen masculin și musculatura merg adesea mână-n mână. 
Băieţii tineri sunt adesea încurajați să îşi etaleze mușchii, adică bicepș 
Male Impersonators, jurnalistul și teoreticianul de gen Mark Simpson susține 
că, în goana după corpuri din ce în ce mai mari, unii bărbaţi se pun în 
pericol prin antrenament și diete extreme. Într-o analiză tăioasă, aproape 
freudiană, el sugerează asocierea dintre culturism și transformarea 


bărbaţilor în simboluri falice vii, dure și cu vene?3. Contradictia constă în 
faptul că efectele secundare ale utilizării excesive a steroizilor includ 
reducerea numărului de spermatozoizi, infertilitatea, disfunctia erectilà, 
creșterea riscului de cancer de prostată, contracția testiculelor și dezvoltarea 
sánilor^^. Este, cu siguranță, un exemplu de situație în care mai mare nu 
înseamnă mai bine. Mușchii mari și sănătatea buná nu sunt neapărat 
sinonime. 

În mod revelator, în termeni simbolici, bărbaţii se referă la bicepșii lor ca 
la „arme“. În termeni reali, armele de foc (și violența) au un impact 
devastator asupra speranţei de viață a bărbaților. 


Sfârșitul prematur și genul 


Nimic nu ilustrează mai bine efectele ,pilonilor masculinității“ 
(antifeminitatea, superioritatea, încrederea în sine și puterea) decât 
statisticile privind ratele de deces din cauza accidentelor şi a violentei?5. 
Analizând ratele de mortalitate în SUA în 2013 din cauza accidentelor si a 
violenţei, există diferențe de gen evidente la nivelul a trei grupuri etnice: 
americani de origine europeană, afro-americani și americani hispanici. În 
general, bărbaţii au aproximativ de trei ori mai multe șanse de a muri în 
urma unor decese violente decât femeile. Cifrele se menţin pe tot parcursul 
vieţii, dar sunt mai pronunțate în tinereţe. Bărbaţii au tendința de a se 
comporta în moduri care sporesc riscurile, cum ar fi un consum mai mare de 
alcool, șofat riscant și utilizarea cu o frecvență mai redusă a centurii de 
siguranță, pericole profesionale mai mari, acte de agresivitate fizică și 
activități ilegale?6. 

Bărbaţii au o probabilitate de două ori şi jumătate mai mare de a muri în 
accidente rutiere decât femeile, iar această cifră este similară pentru toate 
grupurile etnice. În ceea ce privește decesele cauzate de răni provocate de 
arme de foc, există diferențe notabile între grupurile etnice. În rândul 
americanilor de origine europeană, bărbații au un risc de cinci ori și 
jumătate mai mare de a muri din cauza armelor de foc decât femeile; bărbații 
afro-americani au un risc de aproape zece ori mai mare, iar bărbații 
americani hispanici au un risc de 14 ori mai ridicat. Există, de asemenea, 
diferenţe notabile între sexe în statisticile privind omuciderile. Bărbații 
americani de origine europeană au de aproximativ două ori și jumătate mai 
multe şanse de a fi uciși decât femeile. În cazul bărbaţilor americani 
hispanici șansa este de cinci ori mai mare, iar bărbații afro-americani sunt 
de aproape șapte ori mai predispusi la a fi ucişi decât femeile de culoare. 


Aspiratia de a fi „roata cea mare" are consecințe devastatoare într-un joc cu 
sumă nulă. 

Statisticile privind sinuciderile arată, de asemenea, diferențe de gen. Deşi 
femeile sunt mai predispuse să încerce să se sinucidă, bărbaţii sunt mai 
predispuși să reușească. Principalul motiv pentru diferența de gen este că 
bărbații tind să aleagă metode care au mai multe şanse de a fi letale, cum ar 
fi armele, spânzurarea si săriturile de la înălțime. În schimb, femeile sunt 
mai predispuse să aleagă metode mai „blânde“, cum ar fi supradozele de 
medicamente??. Este plauzibil, in conformitate cu stereotipurile, ca femeile 
să se gândească la modul în care va fi găsit corpul lor și să ia în considerare 
sentimentele celorlalți. 

Statisticile privind tentativele de suicid în subpopulatiile LGBT indică 
presiuni suplimentare asupra membrilor acestora, legate de faptul că nu se 
încadrează într-o lume binară. În timp ce în SUA, pentru populaţia generală, 
rata tentativelor de suicid este de aproximativ 4,6%, aceasta crește 
vertiginos în cazul persoanelor LGBT. Astfel, aceasta se situează între 10% 
şi 20%, Pe de altă parte, în în ceea ce priveşte persoanele trans și cele care 
nu se conformează unui gen, rata este de 41%. Cel mai mare procent le 
aparține bărbaţilor trans, de 46. Categoriile cele mai ridicate includ vârsta 
(cei mai tineri sunt mai expuși riscului) și etnia (persoanele de culoare sunt 
mai expuse riscului decât persoanele albe)5. După cum am văzut în 
capitolele anterioare, lumea este privită dintr-o perspectivă masculină și aici 
se află dezechilibrul de putere, dar, după cum au arătat cifrele de mai sus, 
diviziunea nu este echitabilă. 


Privilegiu și patriarhat 


Stereotipurile și inegalităţile legate de rolurile de gen trebuie să fie înțelese 
în contextul unui sistem de relații structurate de putere. 


Decalajul de gen 


Potrivit cercetătoarei și activistei feministe Kate Miliett, genul este un 
sistem în care „sexul este o categorie de statut cu implicaţii politice“ — 
acesta este patriarhatul?, un sistem în care bărbaţii au privilegiul puterii, 
adesea denumit „privilegiu masculin“. Cuvântul „privilegiu“ — o schemă în 
sine — este adesea lansat în discuții ca o grenadă retorică. Împărțirea 
societăţilor pe criteril de gen duce la inegalităţi și discriminare pentru femei 
ca grup și, de obicei, resursele fiind limitate, bărbații ca grup sunt cei care 
beneficiază cel mai mult de alocarea acestora??. Interpreta Laurie Anderson 
comentează în mod sarcastic diferența de remunerare dintre femei și bărbați 
(în ţările industrializate): „Pentru fiecare dolar câştigat de un bărbat, o 
femeie câștigă 63 de centi. Acum cincizeci de ani, câștigul era de 62 de centi. 
Deci, cu acest noroc, va trece anul 3888 până când vom face un dolar“?! 
Comparând veniturile medii ale bărbaţilor și femeilor care lucrează cu 


normă întreagă, la nivel global, femeile câștigă cu 18% mai puţin decât 
bărbaţii. Totuși, diferenţa crește atunci când luăm în considerare modul în 
care munca este împărțită în funcție de gen — de obicei, în muncă 
productivă sau muncă reproductivă. Munca productivă este generatoare de 
venituri (de regulă, în afara casei). Munca reproductivă este cea care se 
desfășoară în casă și asigură condițiile de supraviețuire, cum ar fi pregătirea 
hranei, treburile casnice și îngrijirea copiilor. În mod obișnuit, atât în țările 
industrializate, cât și în cele în curs de dezvoltare, femeile își ocupă mai 
mult timp cu munca reproductivă, voluntară și neplătită, în timp ce bărbaţii 
petrec mai mult timp cu munca productivă, plátità??, Activitatea desemnată 
ca fiind „munca femeilor“ este în mod constant considerată ca fiind de la 
sine înțeleasă și subevaluată. 


Dividendul patriarhal 


Surplusul de resurse — avantajul pe care îl au bărbații, ca grup, de pe urma 
menținerii unei ordini de gen neschimbate — se numeşte dividend patriarhal. 
În afară de bani, alte beneficii ale sistemului de gen includ autoritatea, 
respectul, serviciul, locuința, accesul la puterea instituțională, sprijinul 
emotional, sexul si controlul asupra propriului corp (și a corpurilor 
altora)?*. Cu toate acestea, măsura în care beneficiază bărbații de toate 
acestea depînde de poziţia lor în ordinea socială. Unii primesc foarte mult, 
alții mai puțin, iar unii nu primesc nimic. Kate Bornstein dă exemplul unei 
piramide a puterii de gen cu câțiva bărbați albi, inimaginabil de bogați, în 
várf?^, „Privilegiul“ este adesea folosit într-un mod binar, dar există o 
diferență uriașă între un bărbat multimiliardar și angajatul său de sex 
masculin, angajat cu ziua, care primește salariul minim pe economie. 
Dividendul patriarhal nu se referă întotdeauna numai la bărbaţi. Unele 
femei participă și ele la dividendul patriarhal, prin moștenire sau căsătorie. 
Comerţul cu forța de muncă domestică a contribuit la susținerea carierelor 
femeilor din clasa de mijloc, fără a necesita ca acestea să le ceară 
partenerilor lor de sex masculin să preia din partea lor treburi casnice35, 
Sociologul Roy Baumeister susține că, în observarea sistemului, greşeala 
este de a privi doar vârful dominat de bărbaţi şi de a ignora „eșecurile“ din 
partea de jos a piramidei sau mai degrabă pe cei pentru care sistemul nu a 
funcționat. Bărbaţii constituie majoritatea (93% în SUA) din populația 
penitenciară. Ei sunt cei mai multi prizonieri politici din întreaga lume, cei 
ucişi în luptă, cei fără adăpost si cei care fac cele mai periculoase munci36. 
Baumeister susține că, pe lângă exploatarea femeilor, sistemul prosperă din 
caracterul dispensabil al bărbaților”. Este un sistem cu risc ridicat, 
construit în jurul mottoului „cine îndrăznește câștigă“, iar recompensele 
sunt mari, cum ar fi puterea, bogăţia, autoritatea, respectul, autonomia, 
controlul asupra propriului corp (și asupra altora), sexul ș.a.m.d — pe scurt, 
toate nevoile (motivaţia) cuprinse de genul masculin. 


Afaceri riscante 


Dividendul patriarhal este principala miză a sistemului binar de gen si cel 
care face ca patriarhatul să merite să fie apárat??. Majoritatea culturilor tind 
să-i folosească pe bărbați mai mult decât pe femei pentru activități cu risc 
ridicat si profituri mari. Mesajul pentru bărbaţi sună în felul următor: 
dovedește că ești bărbat, asumà-ti riscuri și mori încercând. Rezultatul este 
că unii bărbați culeg recompense mari, în timp ce altora li se rulnează sau li 
se scurtează viaţa. Pentru a ilustra caracterul dispensabil al bărbaților, 
Baumeister trece în revistă ratele de supravieţuire pe Titanic, marcate de 
abordarea „mai întâi femeile și copiii“. El comentează că cei mai bogați 
bărbați au avut o rată de supraviețuire mai mică decât cele mai sărace femei 
(34% față de 4696)??. O analiză mai aprofundată a cifrelor arată că rata de 
supraviețuire generală a bărbaților a fost de 20%, față de 52% pentru copii 
și 74% pentru femei. Bărbații de la clasa I au avut de două ori mai multe 
şanse de a fi salvati decât cei de la clasa a Il-a (32% față de 16%). 
Comparând cifrele pentru echipaj, aproape 87% dintre femei au fost salvate, 
față de 20% dintre bărbați“, Baumeister sustine ideea controversată cà 
uterul este mai valoros decât penisul din punct de vedere evolutiv; de aceea 
„majoritatea culturilor își tin femeile la adăpost (chiar dacă în mod opresiv), 
în timp ce-i folosesc pe bărbaţi pentru munci riscante"?!, 


Violul și agresiunea sexuală 


Așa-zisa protecție a femeilor are un cost, în special în ceea ce priveşte 
puterea asupra corpului acestora. În medie, aproximativ o treime dintre 
femeile din întreaga lume raportează violență fizică și/sau sexuală din 
partea unui partener intim“2. În Anglia si Tara Galilor, I1 adulti sunt violati 
în fiecare oră — aproximativ 85 000 de femei și 12 000 de bărbați pe an. 
Aproximativ 90% dintre cei care sunt violati îl cunoşteau pe făptaş înainte 
de comiterea infracțiunii. Dacă sunt incluse toate agresiunile sexuale (cum 
ar fi atingerile nedorite şi expunerile indecente), cifra crește la aproape o 
jumătate de milion de adulți. Una din cinci femei cu vârste cuprinse între 16 
și 59 de ani a suferit o formă de violență sexuală (începând cu vârsta de 16 
ani). În general, doar aproximativ 15% dintre cele care au fost supuse 
violenței sexuale aleg să raporteze la poliţiet3. Cifrele din SUA indică faptul 
că jumătate (până la două treimi) dintre persoanele transgender sunt 
abuzate sau agresate sexual ori fizic la un moment dat în viața lor. Într-un 
sondaj finanţat de ONU în 2013, efectuat pe un eșantion de peste 10 000 de 
bărbați, printre cele mai frecvente motive pentru viol se numără sentimentul 
de indreptátire sexuală, căutarea de divertisment şi pedeapsa. Printre 
factorii asociați se numără empatia scăzută, consumul de alcool și laturile 
masculine care pun accentul pe performanța heterosexuală, pe dominația 
asupra femeilor și pe participarea la bandef5. În unele analize, s-a sugerat 
că, mai degrabă decât să fie considerat patologic, violul în grup este văzut de 


autorii acestuia ca o modalitate de a-şi dovedi valoarea in fata bandei. De 
asemenea, este văzut ca o modalitate de a se uni cu banda (din teama de a fi 
ostracizat) și ca o dovadă a masculinitátii, a mândriei personale și colective 
de a reduce o altă ființă la nimic/Ó. Este, de asemenea, o modalitate pentru 
bărbați de a fi goi unii în prezența celorlalți, într-un mediu sexualizat, şi de a 
respecta în continuare regula „fără sensibilități“, deși probabil că ei nu văd 
lucrurile în acest fel. 

Sentimentul de indreptátire sexuală a bărbaților este prețuit în cărțile de 
psihologie populară consumate de femei, cum ar fi Marte si Venus în dormitor 
(menţionată în Capitolul 3). Femeile (în relații heterosexuale) care nu au 
chef de sex sunt culpabilizate și împinse să le permită partenerilor să 
întrețină o „partidă rapidă“. Analizând o altă carte de dezvoltare personală 
Why Men Don't Iron (De ce bărbaţii nu calcă rufe), psihologii Wendy și Rex 
Stainton-Rogers susţin că ideea „se apropie periculos de mult de sugestia că 
bărbaţii care violează nu se pot abtine", din cauza unui „impuls irezistibil 
alimentat de testosteron""". Nu este greu de observat că aici acționează 
lentilele de gen ale lui Bem. Analiza violurilor în grup indică faptul că 
motivațiile sunt legate de pilonii bărbăţiei (din Capitolul 3). În termeni 
academici, aceasta este definită ca masculinitate hegemonică, una care 
sancţionează dominația masculină in societate şi justifică subordonarea 
femeilor (şi a altor bărbați „mai mici“). Multe cărți de dezvoltare personală 
(care fac mai mult rău decât ajută) apreciază această formă de masculinitate 
și găsesc modalități de a o aborda cu ajutorul șiretiicurilor şi 
compromisurilor feminine. Alte moduri de a fi bărbat sunt denigrate. 


Atitudini 


Creierul nostru, mereu în căutare de tipare, prin care formăm și menţinem 
stereotipurile și schemele de roluri de gen, este probabil caracterizat de 
expresia „cine se aseamănă se adună“. În Capitolul 3 am explorat conceptul 
de autoritarism (si legătura sa cu gândirea binară) și funcțiile atitudinilor 
(instrument, cunoștințe, valori și apărare a Eului). Pune aceste elemente 
împreună cu conceptul de grupuri interne, grupuri externe (noi versus ei) si 
efectele de halou. Toate acestea explică de ce unii oameni iau personal 
situaţiile în care ceilalți nu se comportă conform standardelor lor. Acest 
lucru poate avea implicații de anvergură în sensul că, dacă un individ are 
„atitudini ierarhice, conştiente de statut, autoritare, bazate pe putere şi 
rigide“ în cadrul familiei, atunci este previzibil ca acesta să aibă opinii 
similare în alte relații, dar și față de problemele sociale și politice. 

Multe studii psihologice au găsit o corelație între autoritarism și rolurile 
tradiţionale de gen. Persoanele cu scoruri ridicate la autoritarism tind să 
aibă roluri de gen mai strict definite, cu atractivitatea bazată pe idealuri 
masculine și feminine convenţionale. Acest lucru influențează, de asemenea, 
relațiile amoroase și obiectivele stilului de viatàé. Opoziția față de 
drepturile civile ale persoanelor trans este corelată cu autoritarismul, 


heterosexismul și cu credința că există doar două sexe si că genul este bazat 
pe biologie. Psihologul Adrian Furnham descrie o listă de caracteristici ale 
autoritarismului. Printre acestea se numără conventionalismul, acceptarea 
autorității, tendința de a condamna pe oricine încalcă normele și 
respingerea slăbiciunii sau a sentimentalismului. În plus, există legături cu 


gândirea categorică (binară), o preocupare pentru dominație (putere si 


duritate) asupra celorlalți, preocupări exagerate pentru un comportament 
sexual adecvat, inclusiv homofobia, sentimente generalizate de ostilitate și 
furie, și o tendinţă de a proiecta emoţiile şi impulsurile interioare în exterior 
(proiecție) ‘°. 

Scorurile ridicate la autoritarism au fost legate de identitatea și atitudinile 
tradiționale ale rolurilor de gen, de evaluarea evenimentelor politice care 
privesc femeile ca fiind mai puțin importante și de evaluarea persoanelor 
feministe și a femeilor ca având relativ mai multă putere gi influență în 
societate. De asemenea, autoritarismul a fost asociat cu exprimarea opiniilor 
antiavort în eseuri și cu utilizarea argumentelor bazate pe moralitatea 
convențională, cu supunerea față de autoritate și cu pedepsirea femeilor care 
solicită avorturi. În cele din urmă, scorurile ridicate la autoritarism au fost 
legate de participarea la mitinguri pro-viatá si de nonparticiparea la întâlniri 
pro-avort si la intálniri privind problemele femeilor??. Într-un alt studiu, 
cercetătorii au constatat că, în raport cu femeile, bărbații au declarat 
niveluri mai ridicate de homofobie, etnocentrism și autoritarism de dreapta. 
Diferenţele de gen în ceea ce privește homofobia au fost, de asemenea, 
condiționate de stilurile de atașament indiferent-evitant și, în special, teama 
de intimitate părea să contribuie la atitudinile homofobe constatate în 
rândul bărbaților heterosexuali?!. 

Filmul Pleasantville este o poveste izbitoare din punct de vedere vizual 
despre trezirea politică și sexuală a unui mic oraș din anii 1950. Potrivit 
regizorului său, Gary Ross, tema care stă la baza narațiunii este aceea că 
„reprimarea personală dă naştere unei opresiuni politice mai mari“. El 
adaugă că, „atunci când ne este frică de anumite lucruri din noi înșine sau 
ne este frică de schimbare, proiectăm aceste temeri asupra altor lucruri și se 
pot dezvolta o mulțime de situații sociale foarte urâte“52. Deși adesea 
menţionată ca personalitate autoritară, aceasta îndividualizează problema. 
Ansamblul de tendinţe, caracteristici, atribute si opinii care alcătuiesc 
această structură cognitivă este inteligibil într-un sistem binar, cu resurse 
limitate, cu un joc cu sumă nulă. 


Concluzii 


Stereotipurile de gen pot fi un mod de a structura lumea, dar nu înseamnă că 
sunt benefice pentru noi — a fi „bărbaţi adevăraţi“ sau „femei adevărate“ 
poate fi, de fapt, rău pentru sănătatea noastră. De la morbiditate la 
mortalitate, de la inegalitátile în materie de sănătate și prejudecățile din 
cadrul sistemului la violența economică și sexuală, această scurtă trecere în 


revistă indică faptul că trebuie să punem sub semnul întrebării sistemul 
binar. În mod inevitabil, aspectele biologice în sine nu pot explica 
diferențele; trebuie să analizăm mai atent rolurile şi factorii societali. 
Respectarea rigidă a rolurilor de gen (stereotipice) îngustează experiența 
umană și împiedică oportunitățile, creând bariere în calea unei vieți mai 
pline. Într-o anumită măsură, suntem cu toții ostatici ai stereotipurilor 
rolurilor de gen și ridiculizati de spectrul așteptărilor unor idealuri de 
neatins și prejudecátilor ascunse. Nu este surprinzător faptul că cercetătorii 
atribuie din ce în ce mai des problemele de sănătate fizică și mentală 
rolurilor rigide de gen. 

Capitolul 5 aruncă o privire mai lejeră asupra poveștilor care inspiră 
rolurile de gen, precum si asupra modalitátilor alternative de a trata genul — 
pași pe drumul către o nouă paradigmă. 


Povești despre gen, înapoi, înainte și în lateral 


Ca un antidot la lumea impersonală a statisticilor şi la partea întunecată a 
stereotipurilor rolurilor de gen (din Capitolul 4), acest capitol începe o 
incursiune în lumea poveștilor despre gen create de eătre noi. Aici 
contemplăm modul în care folosim creativitatea (şi psihologia) umană 
pentru a lua în considerare schemele de gen alternative în care am putea 
progresa. Această primă jumătate a capitolului discută efectele de durată ale 
scripturilor iudeo-crestine asupra stereotipurilor rolurilor de gen și gândirii 
binare. De asemenea, explorează și alte poveşti, cum ar fi basmele, romanele 
SF şi revede istoria culturală, toate acestea putând avea un impact asupra 
schemelor noastre de gen. A doua jumătate a capitolului analizează căile 
posibile de urmat pentru o nouă psihologie a genului. 


Crearea de sensuri și genul 


Genul adaugă foarte mult la bogăţia culturalăl. Este foarte probabil ca acesta 
să joace un rol esențial în operele tale de artă preferate, cum ar fi cărțile, 
piesele de teatru, poeziile, cântecele, picturile, filmele și programele de 
televiziune. De-a lungul istoriei, arta a folosit genul în moduri amuzante, 
distractive sau provocatoare?. De la piesele lui Shakespeare la filmele lui 
John Waters, de la teatrul japonez la pantomima britanică, de la Glam Rock 
la Hip Hop, de la New Romantics la Punk, de la Yaoi? la fanfiction”, genul 
este un ingredient vital. Creativitatea umană imprimă vieții și schemelor 
noastre culoare gi semnificație. 

Cu taţii suntem povestitori. Cu toţii avem povești de viață. Povestea ta nu 
este doar o naraţiune liniară. Tu o editezi și o construieşti pentru a 
transmite un sentiment despre cine ești, despre psihologia ta, despre 
identitatea ta. De asemenea, povestea ta este deschisă la diferite interpretări 
din partea celorlalți, în termenii modului în care te integrezi în poveştile lor. 
Sociologul Michael Mulkay sustine că „fiecare «acţiune socială» și fiecare 
«produs eultural» sau «text» trebuie tratat ca o sursă sau o oportunitate de a 
crea sensuri multiple sau alte texte“î. Psihologii Wendy și Rex Stainton- 


Rogers susţin că „rapoartele de cercetare sunt produse ale creării de sensuri 
umane, la fel ca și filmele, fictiunile si fanteziile“5. Simțul comun, psihologia 
populară și psihologia teoretică, toate spun poveşti diferite despre gen. 
Această carte a început cu o aluzie la povestirea stiintifico-fantasticá 
distopică Raport minoritar", care vorbește despre sisteme avansate de 
detectare a infractionalitátii precognitive. Genul înseamnă şi faptul că viețile 
noastre sunt trasate înainte de a le fi trăit și, la fel de mult ca in cazul 
poveștilor science-fiction, presupune a da un sens relației noastre cu 
„extratereștrii și ceilalți“. 

Începem cu un exemplu timpuriu de creare de sensuri care influențează și 
astăzi lumea socială și politică. 


Cosmologie și ambiguitate 


Clasicistul Richard Hoffman definește o cosmologie, în sensul ei cel mai 
larg, ca fiind o înțelegere specifică dîn punct de vedere cultural a modului în 
care a apărut universulf. Ne putem gândi la o cosmologie ca la o 
metaschemă globală. Primele cosmologii au avut forma unor relatări 
religioase al căror scop principal era acela de a-i ajuta pe oameni să 
înțeleagă experiența umană (și locul lor în univers). Ele impuneau o 
structură care includea rolurile și sarcinile locuitorilor unei culturi și 
relațiile dintre aceștia și cu cei din afara ei. Aceasta cuprindea rolurile de gen 
și atitudinile față de sex și sexualitate. Elaine Scarry, specialistă in literatura 
engleză și americană, sustine că scripturile iudeo-crestine pot fi considerate 
„părintele spiritual al unei civilizații, într-o măsură mai mare decât orice alt 
text izolat“?. Infiuentele sale sunt încă detectabile în psihologia, psihiatria, 
medicina și dreptul occidentale. Dreptul canonic (dreptul bisericesc) a 
devenit drept penal, adică păcatele (împotriva ordinii divine) au devenit 
infracțiuni împotriva statului. 

Este util să se facă distincția între două tipuri de cosmologie (astfel, mai 
apar doi poli). Există cosmologii monoteiste — cum ar fi iudaismul, 
creștinismul și islamismul, care au un singur zeu — și cosmologii politeiste, 
cum ar fi hinduismul, care are mai mulți. Aceste tipuri de cosmologii oferă 
modalități distincte de structurare a lumii. Monoteismul înclină spre o 
viziune monocromă (binară), iar politeismul, spre o viziune policromă. 
Cosmologiile monoteiste (care fac referire la un singur zeu) descriu granițe 
rigide între tărâmurile muritorilor si cele ale divinului, precum și în ceea ce 
priveşte rolurile şi funcțiile deținute de oameni. 

Mitul creației din scrierile ebraice începe cu o serie de opuse: formă/vid, 
noapte/zi, bine/rău, bărbat/femeie şi așa mai departe. În schimb, o 
cosmologie politeistă (cu mai mulți zei) este marcată de granițe mai puțin 
rigide între tărâmurile muritorilor şi cele ale divinului, cu o interacțiune 
frecventă, chiar sub forma relațiilor sexuale între cele două. În religiile 


politeiste existau zei de sex femînin și zei cu anatomia fizică a ambelor sexe 


(androgini). În plus, sexul nu este considerat o forță negativă — ca în 
religiile monoteiste —, ci poate fi folosit ca parte a unui ritual sacru, ca în 
cazul religiilor egiptene și canaanite antice. Acest lucru conduce la diferențe 
în modul în care sexul şi genul sunt organizate în viața de zi cu zi. Când 
există un singur zeu, e mai probabil ca schemele de gen să ofere o dihotomie 
masculin versus feminin. În plus, sistemul nu permite anomalii sau zone gri 
(ca în scripturile iudeo-creştine). Nu poate exista niciun mixaj sau nicio 
confuzie. Antropologa Mary Douglas, în lucrarea Purity and Danger?, sustine 
că tema principală care străbate Leviticul din Vechiul Testament? este 
integritatea granițelor. Deosebirile dintre sacru și profan au devenit 
primordiale pentru identitatea israelită, astfel încât „tot ceea ce sugerează 
ambiguitatea și destrămarea distinctlilor este interzis“. Legile gândirii 
occidentale şi lentilele de gen ale lui Bem (esenţialismul biologic, 
polaritatea de gen și androcentrismul), discutate în Capitolul 3, ar fi la ele 
acasă aici. În schimb, un sistem politeist al schemei de gen permite o 
abordare mai relaxată a ambiguității și anomaliei de gen. În termeni 
moderni, ele ar putea fi descrise ca genderqueer. 

Un alt aspect important este modul în care o eosmologie îi tratează pe zeii 
din alte religii. În schema iudeo-creștină, cu un singur zeu, zeii din religiile 
vecine erau tratați ca fiind ostili și incorporati in tot felul de denumiri 
alternative pentru ráu/diavol (de exemplu, Belzebut). Zeița fertilității 
Asherah/Astarte, fosta consoartă a zeului mozaie (Yahweh), a fost exclusă 
complet și chiar i s-a schimbat sexul. Templele ei (pădurile sacre) au fost 
distruse (Deuteronomul 12: 3-4), numele ci a apărut în traducerile grecești 
doar cu sensul de „păduri“ si se pare cà și-a trăit restul vieții sub forma unui 
demon masculin, Astaroth, Marele Duce al Iadulul!2. Deoarece politeismul a 
fost o caracteristică a civilizaţiilor timpurii, înțelepciunea populară ar fi vrut 
ca monoteismul să reprezinte un progres. În cazul evoluției iudeocrestine, 
acest „progres“ a implicat anihilarca zeiţei. Acest lucru contrastează cu 
situația din religiile politeiste, cărora le-a fost mai uşor să incorporeze alti 
zei în panteonul lor. De exemplu, sistemele religioase ale nativilor 


americani l-au acceptat cu uşurinţă pe lisus Hristos ca zeu, dar nu au putut 


accepta că există un singur Dumnezeul?. 


Trecerea la monoteism (în scripturile iudeo-creștine) a însemnat „rostirea 
lucrurilor“ pentru a stabili limite clare; acest fapt a implicat apariția unui 
nou set de legi pentru a gestiona ambiguitátile. Leviticul se ocupă de 
„contaminarea provocată de uniunile interzise"!4, Acest lucru includea totul, 
de la mâncare la plantarea unui câmp, la animalele folosite pentru arat, la 
haine, la purtarea hainelor celuilalt sex, la sex. Într-un mediu perceput ca 
fiind ostil, legile trebuiau să asigure integritatea şi supraviețuirea unei 
identități culturale, una distinctă de aceea a canaanitilor politeisti și a 
egiptenilor. Douglas susține că necurat (murdar) înseamnă în schema 
lucrurilor doar „ceva ce nu se află la locul său“. Am testat această idee în 
cadrul cercetării mele şi am constatat că participanții au evaluat actele 


sexuale care nu se conformau rolurilor tradiționale de gen (si persoanele 
care le intretineau) ca fiind mai murdare decât cele care se conformaul5. 
Clivajul monoteist/politeist al culturilor nu poate fi sustinut pe deplin. De 
exemplu, in Grecia anticá, existau diviziuni si roluri distincte de gen, 
femeile nefiind recunoscute drept cetățeni. În acest caz, am putea argumenta 
că politeismul a oferit o gamă comportamentală mai largă pentru identitatea 
masculină, în special în ceea ce privește exprimarea sexuală. Cu toate 
acestea, în analiza culturilor nativilor americani, atitudinile față de 
persoanele cu două suflete (al treilea gen) s-au schimbat odată cu 
introducerea creștinismului — de la venerație la rușine. Diferitele moduri de 
exprimare a genului în culturile indigene intâlnite de cuceritorii europeni 
erau marcate de fervoare religioasă și au fost reprimate și pedepsite cu o 
brutalitate și o violență extreme. De asemenea, este de remarcat că din multe 
relatări de călătorie mai vechi despre alte culturi (studii etnografice), reiese 
faptul că „bărbaţii de culoare“ erau în general efeminati, în comparație cu 
standardele albilor europeni de la acea vreme!€. Analiza lui Hoffman nu se 
bucură de prea mult sprijin empiric. Cu toate acestea, am găsit un sprijin 
provizoriu în teza de doctorat a unuia dintre studenții mei. Acesta a 
examinat atitudinile monoteiste şi politeiste ale studenților asiatici faţă de 
comportamentul homosexual și heterosexual. Participanții au completat 
mai multe teste psihometrice, inclusiv legate de atitudini negative față de 
homosexualitate (homofobie), religiozitate și monoteism. Participanţii au 
fost împărțiți în două grupuri: monoteisti (sikhi și musulmani) şi politeiști 
(hinduși). Apartenența la fiecare grup a fost confirmată de scorurile de pe 
scala de monoteism. În ciuda scorurilor semnificativ mai mari la 
religiozitate, grupul politeist a obținut scoruri semnificativ mai mici la 


măsurarea atitudinilor negative față de homosexualitate”, 


Suflete-pereche, alte jumătăți și pronume la plural 


Poveștile biblice creationiste sunt influente si astăzi, si sunt adesea invocate 
pentru a justifica rolurile de gen fixe și atitudinile (negative) față de 
sexualitate. Referirea la Adam și Eva este metafora biblică pentru lentilele de 
gen ale lui Bem!?, Cu toate acestea, drumul făcut de la politeism până acolo a 
lăsat câteva artefacte interesante în aceste relatări. În povestea biblică a 
creaţiei, numele Dumnezeu provine din cuvântul Elohim, care este, de fapt, 
un plural masculin (în sens literal, „zeii“ — care ar putea să cuprindă un 
grup de zei, zeițe și alte zeități). Cartea Genezei oferă două relatări ale 
creării oamenilor. Geneza 1 versetul 26-27 (Versiunea Standard Revizuită) 
spune: „Atunci Dumnezeu [zeii] a zis: „Să făcem om după chipul Nostru, 
după asemănarea Noastră“... 27 Astfel, Dumnezeu [zeii] l-a creat pe om 
după chipul Său, după chipul lui Dumnezeu l-a creat; bărbat și femeie i-a 


creat“1%. Acest lucru implică faptul cà, în această poveste, oamenii originari 
erau fie psihic, fie fizic androgini (sau intersexuali). Astăzi, multe persoane 


care se identiflcă cu genul queer au renunțat la pronumele masculin si 
feminin la singular si se referă la ele însele folosind pluralul „lor“ (them) si 
pei“ (they). 

În Banchetul lul Platon, din Grecia clasică, dramaturgul Aristofan 
povestește, la o petrecere, o snoavă care explică de ce doi oameni se simt 
întregi atunci când găsesc dragostea. Povestea spune că in vremurile 
primordiale oamenii aveau corpurile duble, cu fețele și membrele întoarse 
unul spre exteriorul celuilalt. Existau trei sexe: unul dublu-masculin 
(descendent din Soare), unul dublu-feminin (descendent de pe Pământ) şi 
unul jumătate-masculin-jumătate-feminîn (descendent de pe Lună)”. Acești 
oameni primordiali au incercat să escaladeze Muntele Olimp pentru a se 
năpusti asupra zeilor. Așa că, drept pedeapsă, Zeus i-a tăiat în două (pe 
verticală), creând două flinte separate. Soarta lor a fost să alerge de colo-colo 
căutându-și jumătatea (sufletul-pereche) pentru a-şi recăpăta natura inițială. 
Revenind la Cartea Genezei, există o a doua relatare a creării lui Adam și a 
Evei, în care Adam este creat primul şi, după cum se știe, Eva este modelată 
din coasta lui Adam (Geneza 2 versetele 21-22). În primul rând, Adam este 
un termen general pentru om, însemnând „pământ roșu“, În al doilea rând, 
cuvântul tsela este tradus prin „coastă“ doar in această singură ocazie, deși 
de 40 de ori în alte părți ale Bibliei același cuvânt este redat prin „parte“2l. 
Așadar, în această interpretare, zeii l-au împărțit pe primul om în două, 
oferind o versiune mai egalitaristă a mitului creației. 


Potirul și sabia 


În cartea sa The Chalice and the Blade??, specialista în istorie și in teoria 
sistemelor sociale Riane Eisler trece în revistă o gamă largă de dovezi 
întâlnite de-a lungul istoriei, mare parte dintre acestea fiind axate pe 
civilizația minoică din Creta. Ea susţine că, în preistoria oamenilor, 
parteneriatul era norma. O mare parte din material se concentrează pe 
cultul zeitelor si pe culturile și civilizațiile care au pus accentul pe consens. 
Eisler prezintă două modele contrastante din istoria omenirii??, 

Societăţile lumii contemporane se bazează pe dominație și sunt 
simbolizate de puterea sabiei. Acestea sunt marcate de: 


* O structură de clasamente rigide de sus în jos — ierarhii de dominație 
menținute prin control fizic, psihologic si economic. 


* Clasificarea rigidă a unei jumătăți a umanității în raport cu cealaltă 
jumătate. 


* Abuzul și violenta acceptate cultural. 


* Convingerea că relațiile de dominație si supunere sunt inevitabile, 
normale și chiar morale. 


Modelul alternativ evidenţiază o societate simbolizată de potir, marcată 
de: 


* O structură democratică si egalitară. 
* Un parteneriat egal între femei și bărbați. 


* Abuzul și violenta nu sunt acceptate cultural (adică nu sunt 
institutionalizate sau idealizate). 


* Convingeri despre natura umană care sprijină relațiile empatice și de 
respect reciproc. 


Argumentul lui Eisler contestă schemele conform cărora structurile 
sociale asimetrice sunt inevitabile. Ea inventează termenul „gylany“, care 
este format din „gy“ de la „gyno“ (femeie) si „an“ de la „andro“ (bărbat). „L- 
ul“ din mijlocul cuvântului reprezintă verbul grecesc „lyo“ sau „lyein“, care 
înseamnă „a rezolva sau a decide“. Aspiratia este ca, la fel cum multe relații 
din Occident au trecut la modele de parteneriat, tot așa și societățile ar 
putea, în viitor, să se bazeze din nou pe un „gylany“ consensual. 


Basme si gen 


În The Uses of Enchantment?f, psihologul și psihanalistul Bruno Bettelheim 
discută semnificația și importanța basmelor, incluzând și versiuni timpurii 
ale celor mai cunoscute dintre ele. Aceste povești i-au ajutat pe copii să 
înţeleagă lumea și să facă față emoțiilor derutante. Multe basme conțineau 
mesaje codificate despre sex și gen. Ele implicau invariabil teme legate de 
prinți cavaleri care salvează prințese frumoase, dar lipsite de noroc. Nu 
trebuie să fii psihanalist pentru a înțelege semnificația avertismentului 
primit de pubera Scufita Roșie să nu se abată de la drum, pentru că altfel ar 
putea cădea pradă lupului însetat de sânge. 

De-a lungul anilor, aceste povești au fost modiflcate și „igienizate“, 
pierzându-și astfel o mare parte din semnificație. Bettelheim relatează o 
versiune anterioară a poveștii Jack și vrejul de fasole. În Jack and His Bargains 
(Jack si câştigul său), problemele legate de trecerea de la copilărie la 
maturitate sunt mai clare și, in mod surprinzător, oferă o viziune diferită 
asupra stereotipului tradițional falocentric al rolului de gen masculin. La 
începutul povestii, Jack este descris ca sălbatic si de niciun folos pentru tatăl 
său si familia sa, care treceau prin vremuri grele. Jack este trimis la târg 
pentru a vinde o vacă. Pe drum, el întâlnește un bărbat care se oferă să o ia, 
în schimbul unui băț magic pe care Jack îl poate folosi pentru a-și învinge 
dușmanii. Tot ce trebuie să facă este să strige cuvintele magice „Ridică-te, 
bát, și dă-i bătaie“. Nu este de mirare că tatăl său este furios si ia o nuia ca 
să-l lovească pe Jack, care își invocă bátul magic și il bate pe acesta. Apoi 
Jack este trimis să meargă să vândă încă două vaci, pe drum se întâlnește cu 


același om şi se întoarce acasă prima dată cu o albină (care cântă melodii 
frumoase) și a doua oară cu o vioară (care poate interpreta melodii 
minunate). La fel ca în multe basme, există un concurs pentru câștigarea 
inimii unei prințese. Jack reușește s-o obțină prin multe isprăvi falice, dar si 
prin umor și autocontrol sexual. Albina din poveste poate reprezentă 
dulceata vieții sau munca grea, iar vioara poate fi realizarea artistică. În 
general, povestea subliniază faptul cà „bățul“ nu este suficient. Povestea 
începe cu o preocupare adolescentină față de supremaţia falică, iar la 
maturitate se încheie cu o gamă mai largă de valori și abilitâți. În ceea ce 
privește Ierarhia nevoilor a lui Maslow — o teorie a motivatiei —, talentul 
muzical si umorul sunt de ordin mai înalt decât nevoile de siguranță, de 
securitate şi nevoile fiziologice de bază pentru supraviețuire. Trecând de la 
bază la vârful piramidei, nevoile acoperă din ce in ce mai puțin domeniul 


supraviețuirii și tot mai mult pe cel al creșterii psihologice?5. 


Povești stiintifico-fantastice si alte modalități umane dătătoare de 
sens 


Poveştile stiintifico-fantastice — desi reflectă adesea statu-quoul eroilor si al 
domnisoarelor in primejdie — oferà posibilitatea de a explora conventiile 
sociale și lingvistice dincolo de mundan?*. Stainton-Rogers si Stainton- 
Rogers identifică mai multi scriitori, în special între anii 1960-1980, care au 
încercat să exploreze, în genul science-fiction, presupuneri de la sine 
înţelese privind sexul și genul (inclusiv pronumele personale). În The Left 
Hand of Darkness (Mâna stângă a întunericului) (1969), Ursula Le Guin 
explorează o planetă pe care locuitorii sunt androgini și asexuati si devin, 
periodic și temporar, bărbați și femei. În cărțile lui Mary Gentle — Golden 
Witchbreed (Creaturile de aur) (1983) si Ancient Light (Lumina străveche) 
(1987) — rasa extraterestră își socializează copiii pentru genul neutru. 
Creșterea copiilor în afara schemei de gen a fost principalul scop al operei 
Sandrei Bem. 

Odată cu proliferarea tehnologiilor de comunicare și de informare, 
viziunea noastră asupra lumii nu mai este determinată de oamenii care 
controlează cuvântul scris. În culturile occidentale, putem amesteca sursele 
de informaţii și, in special, internetul a democratizat cunoașterea (pentru 
cei care au acces liber la el). Acesta oferă oportunități de a crea si de a lua in 
considerare versiuni alternative ale realității, ceea ce are un efect de mediere 
asupra înțelegerii noastre despre gen și sexualitate. O parte din conținutul 
său caută să consolideze gândirea binară tradițională, iar alta caută să pună 
capăt ,intelepciunii" acceptate. În lumea cibernetică, putem trece cu toții 
drept „extratereștri si alţii“. Prin fanfiction, ne putem crea propriile 
naratiuni despre personaje fictive, cum ar fi relația de dragoste și ură dintre 


Magneto si profesorul Xavier în X-men. Alte poveşti se concentrează pe 

relații intime imaginare între actorii care le interpretează“”, in scene care 


amintesc de Yaoi-ul japonez — benzi desenate despre relații masculine 
scrise pentru un public feminin adolescent. 

Într-un fel de contradicție, progresele în tehnologia digitală au creat o 
platformă care explorează viziunile analogice ale identității. În cel mai bun 
caz, internetul oferă oportunități nelimitate pentru a testa granițele 
identității și ale relațiilor de gen. În cel mai rău caz, se transformă într-un 
câmp de luptă al unor clişee polarizate, cu săbii care pretind că sunt „de 
partea bună a istoriei“. Așadar, încotro ne îndreptăm de aici? 


Către o nouă psihologie a genului 


Ne aflăm în pragul unei noi paradigme a genulul, o modificăm pe cea veche 
sau trăim intr-o nouă paradigmă? Ne miscàm înapoi, înainte sau în lateral? 

În prima jumătate a capitolului, am analizat o colecție improbabilă de 
povești. Fiecare dintre ele evidențiază o caracteristică a provocărilor cu care 
se confruntă rescrierea genului. Distincția dintre monoteism și politeism 
este similară cu tensiunile dintre genul binar și genderqueer., Pentru unii, 
este un pas înainte, iar pentru alții o coborâre in haos. Rescrierea 
îndrăzneață a mitului creaţiei — combinându-i pe Adam, Eva și Aristofan — 
reprezintă o provocare la adresa androcentrismului (și un memento că si 
genul ar trebui să fie distractiv). Versiunea timpurie a poveștii Jaek și vrejul 
de fasole întruchipează o provocare (mai puţin falocentrică) la adresa 
stereotipului de gen masculin. Ce scenarii le putem oferi bărbaților în afară 
de cele despre învingători și despre învinși, despre băieţi duri și despre 
pămpălăi și care au un cost uman atât de mare? Metafora Potirul si sabia 
oferă un model alternativ pentru a merge mai departe. Ascultăm sau 
vorbim? Folosim consensul sau dominația? Lumile apuse sau lumea de 
dincolo a poveștilor science-fiction (si fanfiction) oferă posibilitatea de a lua 
în considerare alternative, inclusiv efectele limbajului, cum ar fi pronumele 
personale. Într-o lume post-doamne-și-domni, suntem el/ea/ei/lui/lor? 

În multe privințe, provocările din politica de gen sunt paralele cu 
schimbările din psihologie ca disciplină, în special cu provocările 
feminismului. 


Reabilitarea perspectivei masculine 


Psihologia ca disciplină a abordat, adesea cu reticentá, multe dintre 
prejudecățile pe care le-a importat conştient sau inconștient din lumea 
„reală“. Punctul de vedere predominant este adesea numit „malestream“ 
(perspectivă masculină). Încercările anterioare s-au axat pe modificarea 
cadrului pentru a le include pe femei (si i-a înstrăînat pe ,altii^), lăsând 
totuși o disciplină în general androcentrică axată pe masculinitate (şi 
heterosexualitate) ca punct de referință implicit (si adesea invizibil)?8. 
„Problemele femeilor“ au rămas un postscriptum. Psihologia feministă oferă 
o provocare fundamentală, acordând un loc central „noilor modalități de 
cunoaștere“ și de creare de sensuri. Aceasta a contestat domeniul cunoaşterii 


(epistemologia), a contestat metodele și abordările folosite de psihologi 
pentru a obține dovezi (modurile de investigare) și a contestat subiectele și 
problemele studiate (tematica)2?. Acest lucru a deschis calea pentru 
perspectivele LGBTQI+ asupra psihologiei, oferind sensuri radical diferite a 
ceea ce înseamnă să fii femeie, bărbat sau „ceva complet diferit“. Sunt 
incluse aici lucrările care prezintă faptul că există multiple masculinitàti, 
masculinitáti feminine și persoane care se situează în afara, dincolo sau 
peste categoriile de gen??. 

Cu toate acestea, psihologia populară nu a ținut pasul și încă sustine 
modelul „rol, pol și lipsă“ al genului, cu metaforele planetare mai puțin 
evidenţiate (şi mai incluzive) in comparaţie cu cele ale grecilor antici. Chiar 
$i neuroștiința ne spune că bunăoară creierul nostru este mai degrabă un 
mozaic decât un bloc monocrom. Stainton-Rogers și Stainton-Rogers susțin 
că este „foarte bine să sărbătorim un fel de carnaval postmodern“; dar, „dacă 
totul este in flux — dacă trăim într-o lume a noilor bărbați, a noilor femei și 
a noilor relaţii —, atunci oare este posibil să avem vreo idee despre încotro 
ne îndreptăm sau... incotro ar trebui să ne indreptàm?'?! Care sunt 
impacturile mai generale ale genului? Mai mult decât un mod prin care ne 
înțelegem corpurile, psihologia individuală și relațiile noastre, există 
implicații mult mai ample. Dacă nu putem folosi stereotipurile, atunci cum 
putem da sens lumii, care va fi impactul atracției sexuale, vom adera cu toții 
la genul neutru și vom inaugura sfârșitul umanității? Mai important decât 
ceea ce se va întâmpla în viitor este ceea ce se întâmplă acum. Îi luăm pe toti 
cu noi sau unii rămân în urmă? Discuţiile despre privilegiile masculine pot 
ascunde posibilitatea ca bărbaţii să nu fie singurii afectați de schimbările în 
relațiile de gen. După cum avertizează Connell si Pearse, este o amenințare 
și pentru multe femei, deoarece „schimbările iminente pot tulbura imaginea 
de sine pretuità a oamenilor, presupunerile despre relațiile personale, 
întruchiparea lor socială și obiceiurile lor de comportament cotidian??, O 
nouă paradigmă trebuie să fie adecvată scopului și să nu includă noi 
modalități de asuprire a celor deja oprimati de viziunea lumii vechi. 


Putem trece dincolo de genul binar? 


Când suntem copii, noi nu avem nicio noțiune legată gen, opiniile noastre se 
polarizează (cam in momentul în care acceptăm constanta de gen) si această 
viziune rigidă se relaxează, probabil mai mult în cazul femeilor decât în 
cazul bărbaților”. Odată cu perioada adolescenței, începem să lucrăm la 
proiectul „să ne găsim pe noi înșine“ și să ne sculptăm propria identitate, în 
funcție de circumstanţe. Există diferente mari în cadrul culturilor și între 
culturi în ceea ce privește oportunitățile oferite de acestea pentru 
conformitatea și variabilitatea genurilor. În Capitolul 3 am început să luăm 
în considerare conceptul de androginie, ideea că putem întzuchipa simultan 
trăsături puternice active și instrumentale („masculine“) și trăsături 
expresive si hrănitoare („feminine“). Totuși, după cum s-a discutat, primele 


conceptualizări ale androginiei făceau încă o distincție masculin/feminin, 
iar calitățile masculine erau considerate mai acceptabile. Androginia nu 
reușește, pe de altă parte, să abordeze dezechilibrele de putere si 
dezavantajele materiale (sau dividendul patriarhal)?*. Banii si puterea tind 
să dea culoare genului. 

Au existat și alte încercări de reimaginare a categoriilor de gen, cum ar fi 
lucrarea lui Martine Rothblatt, The Apartheid of Sex, care oferă o paradigmă 
codificată prin culori pentru gen și identitate sexuală. Rothblatt o descrie ca 
pe o ,deconstructie a identității sexuale în elemente obiective, neinfluentate 
genital“35, Acest „lexicon cromatic“ este realizat prin interacțiunea a trei 
elemente colorate primare ale identității. Astfel, activismul este codificat cu 
galben, pasivitatea cu albastru, iar erotismul cu roșu. Indivizii se clasifică pe 
trei scale a câte șapte puncte, care oferă 343 de identități cromatice unice de 
gen/sex. De fapt, este vorba despre o androginie sexualizată și, în practică, 
este îndoieinic că sistemul ar depăși omniprezenta stereotipurilor de gen, în 
care masculinitatea este asociată cu agresivitatea și feminitatea cu 
pasivitatea. De asemenea, s-ar putea ca aceasta să intre în confliet cu dublul 
standard în atitudinile faţă de comportamentul sexual. Totodată, ne lasă cu 
o mulțime de culori diferite, fără un cadru real pentru a înțelege cum se 
potrivesc intre ele. Da, toate se află pe roata culorilor, dar cum le intelegem 
în viaţa de zi cu zi? În plus, ca si în cazul androginiei, aceasta ascunde 
diferenţele de putere ale vârstei, clasei si ale altor factori sociali si 
culturali. Adăugarea unei scări pentru putere si a alteia pentru dividendul 
patriarhal ar „tulbura apele“. În ciuda limitărilor sale, sistemul policrom al 
lui Rothblatt poate fi totuşi util în declanșarea unei dezbateri despre sex şi 
gen. 

O mare parte din activitatea Sandrei Bem s-a concentrat asupra 
perspectivei de a crește copii în afara schemei de gen. Provocarea constă în 
evitarea interpretării comportamentului copiilor prin intermediul filtrelor 
(binare) ale adulților. Un băiat se poate juca cu păpuși, iar o fată se poate 
juca cu mașini. Unul sau amândoi ar putea ajunge să fie părinți. Unul sau 
amândoi ar putea crește și să aibă permis de conducere. Acestea nu sunt 
neapărat semne de confuzie de gen. S-ar putea să se joace, pur și simplu. 
Uneori, cutia cu costume reprezintă doar o simplă alegere, şi atât. Toţi copiii 
au, la un moment dat, o viziune amorfă asupra genului. Într-o lume 
polarizată a genului, ar fi surprinzător dacă nimeni nu s-ar gândi niciodată 
cum este să te afli „de partea cealaltă“. Ceea ce ştim este că, la vârsta adultă, 
persoanele care au locuri de muncă neconvenționale din punctul de vedere 
al genului tind să exprime scheme de gen netradiționale??. O parte din acest 
lucru constă în recunoaşterea faptului că diferite moduri de reprezentare a 
genului ar putea fi adecvate in circumstanţe variate. O persoană poate fi 
afectuoasă și rațională într-o situație, asertivă şi sensibilă în alta. 

Potrivit lui Connell și Pearse, în loc de genul fie/fie, „avem o imagine a 
diferenţelor și asemănărilor psihologice de gen nu ca ale unor constante fixe 
şi vechi de când lumea ale speciei, ci ca produse maleabile ale răspunsurilor 


active pe care oamenii le dau la o lume socială complexă și în schimbare“38, 


Din acest punct de vedere, androginia ar putea fi doar un alt mod de a spune 
„echilibrat psihologic“3%, adecvat unei lumi moderne. Ar putea fi vorba pur 
şi simplu despre flexibilitate cognitivă și adaptabilitate. Întrebarea este cum 


pătrunde aceasta într-un loc de muncă androcentric. 


Gylany în psihologie 

Conceptul de inteligență emoțională (IE) este un subiect controversat în 
rândul cercetătorilor. Susținătorii săi îl proclamă ca fiind panaceul pentru 
toate relele, corelat pozitiv cu relații sociale mai bune, cu mai mult succes în 
relațiile interpersonale, cu mai puțină agresivitate interpersonală, cu 
rezultate școlare mai bune, cu abilități de negociere mai bune, cu un nivel 
mai înalt de bunăstare psihologică, cu o mai mare satisfacție în viață, cu o 
stimă de sine mai mare și cu niveluri mai scăzute de nesiguranță și de 
depresie. Este corelat negativ cu alegerile și comportamentele nesănătoase. 
De asemenea, ei dezavuează forma sa omniprezentă — considerând că face 
parte din psihologia populară“0. Cu toate acestea, versiunea lui Goleman 
este apreciată în lumea afacerilor și acum este considerată ca fiind 
„indispensabilă“ pentru toți marii lideri. Modelul său cu cinci constructe 
poate fi împărțit în două categorii. Competentele personale includ conștiința 
de sine, autoreglarea si motivaţia. Competentele sociale cuprind abilitățile 
sociale si empatia*l. Luate împreună și adăugându-le o doză de stabilire a 
obiectivelor, avem o aproximare a androginiei. Mai sunt multe cercetári de 
facut referitor la acest concept relativ nou în psihologie. Totuși, el pare să 
ofere semnele unor condiții mai echitabile pentru femei în lumea afacerilor, 
Atât de mult, încât Daniel Goleman susține că, deși apar date care arată un 
avantaj de leadership pentru femei, „modul inteligent de a folosi această 
observaţie constă în identificarea femeilor potrivite pentru leadership“. Și 
adaugă: 


Expresia-cheie in interpretarea acestor rezultate este „în medie“. Orice 
comparație amplă între bărbați și femei, în ceea ce privește un 
comportament precum inteligența emoţională, produce două curbe sub 
forma unui clopot care se suprapun în mare măsură, cu scoruri medii mai 
mari la femei decât la bărbați. Dar această suprapunere înseamnă, de 
exemplu, că orice bărbat ar putea fi la fel de eficient în atingerea 
obiectivelor sau în lucrul în echipă ca orice femeie??. 

Aşadar, adagiul este „femeile potrivite, dar orice bărbat“. Schimbarea 
semnificativă aici este că trăsătura tradițional masculină a leadershipului a 
fost redefinită într-un mod in care abordarea este de forma „mai mult potir 
și mai puţin sabie“. Valorile si scopurile s-au mutat spre ,gylany", iar 
calitățile categorisite în mod tradițional ca fiind feminine sunt acum legate 
de succesul in lume. 


Există o mişcare generală către o psihologie mai incluzivă și o abordare, 
numită psihologia pozitivă, care urmărește cercetarea aspectelor psihologiei 
umane care sunt mai pozitive, într-un sens universal. Aceasta este definită ca 
„studiul științific al punctelor forte care le permit indivizilor și 
comunităților să se dezvolte**?. in mod traditional, psihologia a fost mai 
interesată de emoțiile mai negative, cum ar fi furia, frica și agresivitatea. 
Printre cele mai cunoscute lucrări din domeniul psihologiei pozitive se 
numără Optimismul se învață si Fericirea autentică ale lui Martin Seligman; 
aceasta din urmă se concentrează pe punctele forte, valori şi muncă. Există 
lucrarea privind stările mentale optime — colocvial „a te afla în zona 
optimă“ —, adică Flux, de Mihaly Csikszentmihalyi^.. În teoria „lărgirii și 
construirii“, Barbara Frederickson sustine că emoţiile pozitive lărgesc 
conștiința și încurajează gândurile și acțiunile noi, variate si explorato: n 
timp, acest repertoriu comportamental extins construiește abilități și 
resurse. Potrivit lui Frederickson, emoțiile pozitive dezvoltă resursele 
psihologice, intelectuale, fiziologice și sociale de lungă durată ale unui 
individ. Pe scurt, stările emotionale pozitive ne permit să accesám un 
repertoriu mai larg și mai creativ. Atunci când suntem stresaţi, atenția 
noastră se restrânge la răspunsurile tipice de supraviețuire binare, de tip 
luptă sau fugi. Abordarea mea privind construirea încrederii este puternic 
influențată de teoria lui Frederickson si se bazează pe două principii-cheie. 
În primul rând, susțin că încrederea in sine începe cu relaxarea mai degrabă 
decât cu demonstraţii de „împăunare“ care au drept scop dominarea. În al 
doilea rând, ne sporim propria încredere pe măsură ce căutăm să construim 
încrederea în ceilalți. Încrederea, ca și genul, este relationalà. Si, mai 
degrabă decât o calitate dăruită celor aleși (in mod tradițional, bărbaţi), în 
această perspectivă, încrederea se bazează pe consens 2, 

Teoria lărgirii și construirii oferă perspective valoroase pentru modul în 
care propunem politicile de gen: prin consens sau prin conformare, prin 
potir sau prin sabie? Pe parcursul acestei cărți, am abordat valorile umane. 
Acestea sunt motoarele și motivațiile care stabilesc fundalul pentru 
obiectivele noastre, atât la nivel individual, cât si colectiv. 


De jos în sus și de sus în jos 

În romane, fabule şi fllme există adesea o morală a poveștii. Sub valoarea de 
divertisment de suprafață, se află un alt nivel de semnificație. În primul 
rând, există o construcție și o interpretare diferite a poveștilor. Mutantul cu 
puteri speciale al unei persoane este un străin pentru altă persoană, 
marginalizat din cauza diferențelor sale, așa cum sunt cei din categoria 
LGBTQI+16, 

Genul este o poveste în care ne naștem. Este o narațiune de tipul „așa stau 
lucrurile“. Genul este de jos în sus şi de sus în jos. Este interpretarea socială 
a biologiei și o manifestare socială a valorilor — „ordinea naturală”. 
Esentialismul biologic, androcentrismul şi puterea, toate operează în cadrul 


unei ideologii de joc cu sumă nulă a resurselor limitate. În cultura de zi cu 
zi, provocările la adresa acestui sistem sunt ridiculizate, iar persoanele care 
le lansează „trebuie să fie puse la locul lor“, ceea ce este adesea la fel de 
amenintátor pe cât sună. Să luăm în considerare narațiunea în curs de 
desfășurare din jurnalismul tabloid despre feministe, văzute ca „relicve ale 
anilor 1970, sumbre, îmbrăcate în salopetă, mâncătoare de linte, care-i urăsc 
pe bărbaţi și care vor să strice distracţia tuturor“. Această caricatură este 
concepută pentru a anula un întreg corp de cunoștințe, experiență şi 
înțelegere care a început să se formeze în mod oficial în ultimele decenii ale 
secolului al XVIII-lea. S-au făcut îmbunătățiri semnificative în ceea ce 
priveşte drepturile femeilor (și drepturile omului) — în Occident — și unii ar 
putea considera că bătălia este în mare parte câștigată. Cu toate acestea, 
progresele în materie de drepturi sunt fragile în contextul unui sistem binar 
ierarhic. Perioada care a urmat prăbușirii financiare din 2007-2008, 
provocată de bănci, a avut cel mai mare impact asupra oamenilor cei mai 
săraci, în special asupra femeilor. Guvernul britanic a transmis populației 
din Regatul Unit că „suntem cu toții în aceeași situaţie“, în timp ce ideologia 
austeritátii a dus la reduceri de servicii si la retragerea finanțării pentru 
organizaţiile caritabile și pentru inițiativele de sprijinire a persoanelor cele 
mai vulnerabile. Se pare că unii dintre noi sunt mai implicați decât alții. 
Atacurile homofobe au crescut cu 147% în cele trei luni care au urmat 
referendumului pentru Brexit în Regatul Unit. Este de remarcat faptul că 
pedeapsa maximă cu închisoarea pentru un atac asupra unei persoane LGBT 
este un sfert din pedeapsa pentru atacurile rasiste (șase luni față de doi ani), 
care, de asemenea, au crescut. Câștigurile în materie de egalitate si 
schimbările de atitudine pot fi tranzitorii în perioade economice și politice 
incerte. 

Pioniera feministă și autodeclarată „avocatul diavolului“, Germaine Greer, 
susține că egalitatea este mai degrabă un obiectiv conservator. În cele din 
urmă, aceasta înseamnă egalitate cu bărbații, iar acest lucru trece cu vederea 
faptul că o mare parte din sistemul binar nu este bun pentru toti bărbații. 
Pentru Greer, scopul ar trebui să fie eliberarea față de un sistem opresi! dT; 
Există paralele cu criticile feministe aduse psihologiei tradiționale și cu 
ajustările nereușite care au făcut loc unor reconsiderări radicale. În 
provocatoarea carte The Whole Woman, Greer susține că „luptele de eliberare 
nu se referă la asimilare, ci la aflrmarea diferenței, la înzestrarea acestei 
diferenţe cu demnitate și prestigiu și la insistența asupra ei ca o condiție a 
autodefinirii și autodeterminării“. Este greu de contestat acest obiectiv, deşi 
Greer face ca acest lucru să fie mai uşor. Din părerile ei nu sunt extrase fraze 
memorabile care să apară în mass-media, iar acestea nu urmează valul 
prevalent al gândirii feministe intersectionale, care sustine că trebuie să luăm 
în considerare identitățile sociale suprapuse (etnie, vârstă, sexualitate, 
clasă, handicap și așa mai departe) și sistemele de opresiune. Opiniile lui 
Greer despre femeile trans au dus la apeluri pentru interzicerea 
discursurilor acesteia, chiar dacă în Women & Power: The Lessons of the 20th 


Century (Femeile&Puterea: lecţiile secolului 20) nu a abordat probleme legate 


de trans.18 Disputa este una legată de definiţie, iar Greer refuză să accepte că 
definiția „femeilor adevărate“ ar trebui să le includă pe femeile trans, iar 


pentru unii (într-un mod foarte binar) acest lucru anulează tot ceea ce spune 


sau scriet%. Autori genderqueer, cum ar fi activista trans Kate Bornstein, se 
întreabă, de asemenea, dacă există bărbați „adevărați“ sau femei 
„adevărate“. Ei susţin că nu ar trebui să ne ferim să punem întrebări dificile 
în jurul identității de gen, cum ar fi întrebarea despre modul în care 
persoanele care fac tranziția câștigă, păstrează sau pierd privilegii sau 


dividende patriarhale într-un sistem ierarhic??, De asemenea, trebuie să ne 
punem întrebarea cine are puterea de a sancţiona sau de a reduce la tăcere 
dezbaterile în jurul genului. Dacă folosim o sabie pentru a tāia ceea ce 
percepem a fi un potir otrăvit folosim totuși o sabie. Este util să luăm în 
considerare cele cinci întrebări despre putere și democrație ale 
politicianului britanic Tony Benn?!: Ce putere ai? De unde o ai? În interesul 
cui o foloseşti? Cui trebuie să dai socoteală? Cum putem scăpa de tine? 
Aceste întrebări se aplică oricărei persoane care își exercită puterea asupra 
drepturilor și trupurilor altora, inclusiv celor cărora li s-a oferit o platformă 
pentru opiniile lor și celor care încearcă să-i împiedice. Una dintre 
principalele probleme cu care se confruntă perspectiva intersectionalà este 
aceea că există atât de multe binoame (de privilegii) care interacționează 
între ele, încât este greu de decis unde se încadrează fiecare dintre acestea în 
piramida teoretică a puterii ierarhice. Este un sistem cu sumă nulă, cu 
resurse limitate, iar realitățile concrete ale vieții oamenilor se pot pierde 
uneori în dogme abstracte. Provocarea este aceea de a merge mai departe, de 
a găsi un echilibru între drepturile și libertățile unui grup identitar, fără ca 
acest lucru să fie perceput (sau trăit) de alte identități ca o pierdere. 

Mai mulți scriitori pledează pentru o analiză a politicii de gen care să aibă 
o mai mare amploare. Connell și Pearse avansează argumentele potrivit 
cărora genul are un impact social si relational care se extinde la nivel 
national si international, la economi state, precum și la relațiile globale. 


De asemenea, ei susțin că impactul schimbărilor de mediu este inegal în 
funcție de gen, deoarece femeile sunt suprareprezentate în rândul 


persoanelor care trăiesc în sărăcie“2. În lucrarea The First Sex (Primul sex), 
cercetátoarea feministă Elizabeth Gould Davis sustine că puterea masculină 
a fost forța motrice din spatele poluării mediului. Acest argument rezonează 
cu noțiunea lui Riane Eisler de a aplica principiile parteneriatului și ale 
consensului în relațiile noastre intime. În anii 1970, E.F. Schumacher a scris 
Small Is Beautiful: A Study of Economics As if People Matiered (Putin este 
frumos: un studiu economic ca si cum oamenii ar conta). După mai bine de 40 
de ani, ideile sale sunt încă discutate şi dezbătute. Contestând abordarea 
androcentrică „mai mare este mai bine“, el pledează pentru un sistem mai 
uman, mai demn, mai democratic, care să utilizeze creativitatea si care să fie 
mai puțin risipitor. Filosofia lui Schumacher se bazează pe ,suficientà" 
(potir), in opoziţie cu „niciodată suficient“ (sabia). Activista de gen Kate 


Bornstein este poate puțin prea entuziastă pentru unii când proclamă în 
cartea My Gender Workbook (Agenda mea de gen) subtitlul „Ghid pas cu pas 
pentru a obține pacea mondială prin anarhie de gen si pozitivism sexual". 
Acest lucru sugerează că, mai degrabă decât o „mică reparație pe margini“, 
avem nevoie de o regândire radicală a sistemului, a obiectivelor și a valorilor 
noastre. 

Un studiu realizat în anii 1990 susţinea că direcția noastră de viitor este 
crearea unei noi agende pentru generațiile emergente — la acel moment, 
tinerii cu vârste cuprinse între 18 și 34 de anis. Analizând concluziile 
studiului, ce ar putea gândi aceștia în zilele noastre? 


Examinarea valorilor pentru a redefini echilibrul între drepturile si 
libertăţile bărbaţilor și ale femeilor — acest lucru s-a extins acum pentru 
a include şi alte genuri și identități. 


Elaborarea de strategii care să cuprindă diversitatea, dar și garantarea 
drepturilor — aceasta este o provocare-cheie pentru intersectionalitate 
într-un sistem de joc cu sumă nulă. 


Regândirea rolurilor de gen în contextul noului climat economic și al noilor 
modele de angajare și de ocupare a forţei de muncă — sau întrebarea dacă 
avem nevoie de roluri de gen, sau câte ar putea exista. 


Furnizarea mai multor structuri de sprijin pentru a-i ajuta pe oameni să își 
echilibreze dorinţele, nevoile si responsabilitátile — să muncească, să aibă 
grijă de alții şi să ducă o viaţă împlinită —, însă, de la criza financiară 
din 2007-2008 şi de la agenda de austeritate, nu este clar dacă, în 
cadrul sistemelor existente, toate acestea vor fi o prioritate. După cum 
susține specialistul in științe cognitive și comentatorul politic Noam 
Chomsky, „Occidentul nu mai trebuie să pretindă că este interesat să 
«54 


ajute pe cineva 

Noam Chomsky are un răspuns standard atunci când este întrebat „ce ar 
trebui să facem în legătură cu...?" Cum ar fi: „Ce ar trebui să facem în 
legătură cu terorismul?“ sau „Ce ar trebui să facem în legătură cu știrile 
false?“ Răspunsul său este scurt și la obiect: „Nu mai contribuiţi la asta“. 

Folosim limbajul pentru a împărți continuitățile experienței umane în 
unități mai simple, mai semnificative şi pentru a crea seturi clare”, cum ar fi 
bărbat si femeie, masculin și feminin, trans si cis, heterosexual și 
homosexual. Noi eliminăm mijlocul. Apoi folosim limbajul pentru a coase 
aceste unități la loc, pentru a da un sens de relație între ele. Este o poveste 
pe care o spunem de foarte mult timp. 

Deci, ce putem face în legătură cu această poveste? 

Nu o mai spune. 

Nu mai contribui la aceasta. 


Povești despre cunoaștere și putere 


Această ultimă secțiune oferă câteva gânduri și întrebări pentru a evidenția 
dinamicile cunoașterii si puterii pe de o parte, și genului și puterii, pe de 
altă parte. 

În lucrarea A Guide for the Perplexed, economistul E.F. Schumacher56 
identifică patru domenii de cunoaştere ale individulul care ar putea fi 
aplicate identității de gen. Cele patru câmpuri rezultă din combinarea a două 
perechi: eu insumi/lumea și imaginea exterioară /experiența interioară. 


1.Eu > interior: conștiința de sine, cu alte cuvinte sentimentele, 
gândurile și atenția noastră selectivă, spre care noi ne îndreptăm 
atenţia în mod conștient. 


2. Eu > alte persoane (interior): conştientizarea a ceea ce gândesc si 
simt alte persoane și capacitatea de a te „pune în locul lor“, chiar dacă 
nu ești de acord cu ei, sau într-un cuvânt, empatie. Înțelegerea 
celorlalți depinde în primul rând de dezvoltarea conștiinței de sine. 


3. Alte persoane > cu: a te înțelege pe tine însuți ca un fenomen 
obiectiv, adică modul în care te văd ceilalți. Aici este utilă cunoașterea 
oamenilor, în general (al patrulea câmp). Faptul de a te concentra 
doar pe opiniile celorlalți te poate face să te simți nesemnificativ (si 
mai slab), în timp ce concentrarea excesivă asupra propriei conștiințe 
de sine te poate face să te simți ca și cum ai fi centrul universului. 
Pentru a atinge echilibrul este nevoie de ambele sensuri. 


4. Eu > lumea: studiul științific al comportamentului lumii exterioare, 
adică psihologia, sociologia, antropologia ș.a.m.d. 


Sehumacher remareă faptul că avem acces direct doar la domeniile din 
câmpul unu (conștiința de sine) şi patru (studiul lumii exterioare) şi că doar 
atunci când toate cele patru domenii de cunoaștere sunt cultivate, putem 
avea o cunoaștere cu adevărat unificată. Este vorba despre echilibrul între 
aparente, semnificație şi scop. Dovezile privind diferenţele de gen trebuie să 
fie cântărite in lumina a ceea ce știm despre procesele psihologice prin care 
simplificăm un mediu complex şi dăm sens lumii. Este de dorit să fie 
incluse, de asemenea, cunoștințe despre dezvoltarea cognitivă umană. Acest 
lucru ar trebui, cel puțin, să ne facă să fim precauti atunci când vine vorba 
despre a trage concluzii în alb şi negru sau despre a încerca să împărțim 
continuitățile în concepte binare. Utilizarea acestor patru domenii de 
cunoaștere evidenţiază, de asemenea, diferența dintre a ști şi a crede. Într-o 
viziune post-adevăr, emoțională a lumii, ar trebui oare ca sentimentele 
personale și accesul la internet să prevaleze asupra dovezilor empirice? 

Stainton-Rogers și Stainton-Rogers?? oferă o serie de întrebări care 
explorează contextul a ceea ce constituie cunoașterea si relația acesteia cu 


puterea: 
1. A cui este cunoașterea? Cine a făcut-o? 
2. De ce a fost făcută în acest fel? Ale cui interese le servește? 
3. Cine beneficiază de pe urma ei și cine pierde? 


4. Ce se întâmplă din această cauză? 
acceptate cunoștințe diferite? 


ce s-ar întâmpla dacă ar fi 


Iar ultimul cuvânt îl au Raewyn Connell si Rebecca Pearse, care susțin că 


analiza de gen este o muncă pentru mai multe mâîni. Ea necesită 
capacitatea de a asculta cu atenție. Este nevoie de modalități de 
recunoaștere fără a cădea în separatism... cunoștințele despre gen trebuie 
să fie luate în considerare din nou ș nou, în lumina dinamicii de gen 
în schimbare, care apare în politica mondială. Având în vedere această 
dorinţă de a învăța, suntem convinși că teoria și cercetarea în domeniul 
genului pot juca un rol semnificativ în crearea unei lumi mai 
democratice58, 


Concluzii 


Viitorul psihologiei genului rezidă în creativitatea umană și în modul în care 
aceasta poate să contribuie la schimbarea dinamicii interpersonale. Am luat 
în considerare modul in care diferite povești ne-au influențat viziunea 
asupra genului și felul în care repovestirea acestora o poate remodela. O 
nouă psihologie a genulul va reevalua, cu siguranţă, calitățile și trăsăturile 
umane în termeni nongen (eliminând prejudecățile personale, sociale şi 
psihologice) şi va lua în considerare alte moduri de a fi şi de a face dincolo 
de viziunea ierarhică, androcentrică. 

În continuare, concluzia cărții reuneşte temele, revine asupra întrebării la 
care şi-a propus să răspundă si te invită să contempli la impactul personal al 
acestui material asupra viziunii pe care o ai asupra propriului gen. 


Povești scrisc de fani despre personajele lor preferate din filme sau cărți. (N.r.) 
“ Philip K. Dick, „Raport minoritar”, în Furnica electrică, trad. de lon Doru Brana, București: 
Nemira, 2012. (N.r.) 


Concluzii 


Să mergem înainte — un gen semnificativ 


Parafrazându-l pe Oscar Wilde, „tot [genul] este în același timp suprafață și 
simbol. Cei care merg sub suprafață o fac pe riscul lor“l. 

Atunci când „facem lucrurile ca la carte“, contează foarte mult ce carte 
folosim. Este vorba despre o scriere de dezvoltare personală, despre un 
manual, despre o lucrare de istorie, despre Biblie, despre un roman 
stiintifico-fantastic sau despre un volum de basme? Toate acestea oferă 
viziuni radical diferite asupra lumii. Modul în care înțelegem genul în viaţa 
de zi cu zi nici măcar nu sugerează necesitatea vreunei cărți — poate că sunt 
suficiente doar câteva reviste de lux. 

Incertitudinea în ceea ce priveşte genul nu este ușoară, mai ales pentru că, 
în mare parte, se ascunde la vedere. Multi oameni nu au dubii în privința 
acestuia — de ce nu putem lăsa lucrurile aşa cum sunt? Alții își pun întrebări 
de-a lungul întregii vieți. Genul are propria sa tradiție orală (și vizuală) în 
care bunele și relele sunt transmise pentru cá „așa stau lucrurile“, El devine 
o buclă închisă si egoistă, în care tot ceea ce se afiă deasupra suprafeței 
devine propria justificare. Dacă te îndoiești de acest lucru, vizitează un 
magazin de felicitări sau raionul de cărți de vizită dintr-un supermarket. 
Stereotipurile de gen sunt o mare afacere. Vedem întinderi imense de 
felicitări roz sau albastre pentru a marca fiecare piatră de hotar, de la leagăn 
până la mormânt. Trimitem felicitări părinților proclamând: „este fată“ sau 
„este băiat“, ca și cum ei nu ar ști. Actualizările din fiecare an le reamintesc 
oamenilor sexul lor, prin imagini cu pantofi si genti sau activități sportive şi 
sticle de bere, ca si cum ar fi posibil să uite. Chiar şi florile de la 
înmormântarea ta vor fi adecvate sexului. Doamne ferește să încurci vreo 
culoare. 

Scopul principal al acestei cărți a fost acela de a oferi o invitaţie de a privi 
sub suprafață, de a reflecta asupra presupunerilor ascunse şi de a reevalua 
modul în care sistemul binar de gen funcționează sau nu pentru tine. Nimic 
din ceea ce este prezentat aici nu este menit să submineze sentimentul de 
sine sau să zdruncine fundamentele lumii cuiva. Suntem aproape înscriși 


într-unul dintre cele două cluburi de „membri privați“ care se exclud 
reciproc, fără să știm în ce ne băgăm. Indiscutabil, această lucrare a fost 
scrisă pentru a zgudui lucrurile — pentru a arunca un ochi critic asupra 
statutului cluburilor de gen. Ea evidențiază unele dintre problemele cu care 
trebuie să ne confruntăm. Este, de asemenea, un memento că genul poate fi 
distractiv. Pentru unii, aceasta este o invitație binevenită, iar pentru alții, 
este un pas prea departe. Schimbarea este inevitabilă. Distracţia nu este 
obligatorie. 

Am început cu o mulțime de întrebări, cum ar fi: De ce sunt feminizate 
aplicațiile de ajutor folosite în inteligența artificială? Părerea de bun-simt 
este că femeile ar trebui să fie semnificativ mai suportive, deși cercetările 
indică altceva. De ce sunt segregate sporturile pe criterii de gen, când, ar 
putea fi organizate în funcție de mărimea corpului? Toate aceasta doar 
pentru a proteja egoul masculin? Suntem atrași de categoriile binare ca o 
modalitate de a simplifica lumea. Partea neplăcută este aceea că tendința 
noastră de a vedea lumea divizată în „noi“ și „ceilalți“ duce la inegalităţi. 
Așadar, este „viziunea diferiți, dar egali“ suficient de ambițioasă? Putem să 
ne eliberám în mod realist de vechiul sistem? Cum ar fi cu un nou model, o 
nouă paradigmă? Cum ar putea arăta și care ar putea fi impactul acestuia? 
Poate o schimbare a sistemului de gen să schimbe lumea? Cărțile de 
dezvoltare personală din psihologia populară decretează că sistemul este 
inevitabil. Deci, ar trebui să râdem de absurditátile vieții și să menţinem 
statu-quoul? Suntem blocaţi irevocabil într-un joc cu sumă nulă? Ești ținut 
ostatic de stereotipurile rolului de gen? 

În coachingul de dezvoltare personală și profesională lucrez cu clienții 
pentru a-i sprijini să avanseze în atingerea obiectivelor lor, într-un mod 
semnificativ din punct de vedere personal. Acest lucru implică adesea un 
audit complet al vieții pentru a lua în considerare punctele forte, punctele 
slabe, oportunitățile și amenințările. Punem accentul pe punctele forte, 
maximizăm oportunitățile, urmărim să gestionăm punctele slabe și să 
reevaluám amenintárile?. Întrucât genul are un impact asupra fiecăruia, nu 
este imun la acest proces. La fel ca și această carte, coachingul are de-a face 
cu o mulțime de „ce-ar fi dacă“ și „poate“. Pentru a-i ajuta pe ciienti să 
elimine limitările și să ia în considerare o gamă mai largă de opțiuni, 
formulez multe dintre întrebările mele ca fiind apeluri la imaginația lor. 
Poate că ai citit această carte doar din curiozitate, poate pentru o temă 
academică?, poate pentru a răspunde la unele întrebări despre propriul gen 
sau pentru a ajuta pe altcineva să răspundă la întrebări referitoare la genul 
său. Poate că aceasta este doar o trambulină pentru o explorare mai 
aprofundată sau poate că simți că ai informaţii mai mult decât suficiente. 
Poate cá nu s-a schimbat nimic. Poate că vei pune la îndoială relevanta 
întrebării data viitoare când ti se va cere să îţi declari genul. Sunt o mulțime 
de „poate“. Și tocmai asta este ideea. „Poate“ sunt opțiuni. 

Genul înseamnă atât a fi, cât şi a aparţine. Este o identitate personală și o 
relație cu lumea socială. Prin urmare, pe măsură ce noțiunile de gen se 


schimbă, trebuie să ne reevaluăm, să ne renegociem și să ne reafirmăm locul 
în cadrul acestuia și relația noastră cu alte persoane, care ar putea face 
același Iucru*. Genul tău are impact. O nouă paradigmă a genului devine mai 
mult decât extremele alb si negru, bine si rău, învingători și învinşi. O nouă 
psihologie a genului rezidă în nuanțele de ambiguitate care nu au fost 
prezise pentru noi, de către alții, în momentul nașterii noastre. Este un 
proces dinamic și colaborativ de construire a sensului. 

Ca și cum nu ai avut deja destule întrebări, să încheiem cu alte câteva, care 
să te ajute să îţi spui povestea, parafrazate după Kate Bornstein?: 


Știind ceea ce ştii acum si cunoscându-te așa cum te cunoști, care este 
genul tău? Cât de mult ai avut de spus în această privință? Există ceva în 
ceea ce priveşte rolul tău de gen care te „încurcă“? Ce ti se refuză din cauza 
genului tău? Care sunt avantajele sale? Când te gândești la un alt gen decât 
al tău, care sunt cele trei lucruri care ti se par cele mai atrăgătoare? Ce s-ar 
întâmpla dacă ai încorpora aceste lucruri în rolul tău de gen? Care ar fi 
atunci genul tău? Care ar putea fi impactul asupra vieții și obiectivelor 
tale, asupra altor persoane, asupra societății, asupra lumii ș.a.m.d.? Care 
sunt întrebările la care dorești să primești răspuns? 


Continuă să intrebi, continuă să vorbesti cu ceilalți și continuă să asculti. 
La mulți ani! 


P.S. În stilul autentic al unui chestionar de revistă, având în vedere 
conţinutul acestei cărți, ce vei face în continuare? 


1. Vei făce ceva diferit 

2. Vei continua îndiferent de situație 

3. Vei reflecta la asta 

4. Vei termina de scris eseul meu 

5. Vei citi altceva€ 

6. Vei consulta toate notele de final din această carte 


7. Toate cele de mai sus 


Multum 


Le multumesc tuturor celor care au sprijinit procesul de scriere, in special 
lui Eleanor Reedy de la Routledge pentru rábdare, sprijin gi sugestii 
constructive. Multumiri, de asemenea, lui Alex Howard si restului echipei, 
precum si lui Christine Cottone și echipei de la Apex CoVantage. Mulţumiri 
lui Sarah Baxter și Societății Autorilor pentru sprijinul acordat în finalizarea 
acestei cărți. 

Deosebite mulțumiri îi transmit Petrei Boynton, pentru sprijinul acordat 
de-a lungul anilor și pentru că întotdeauna m-a considerat „alegerea 


potrivită“. 
Mulţumiri speciale lui Takeshi Fujisawa pentru sprijinul moral si tehnic si 
pentru rábdarea sa. 


Dedicată lui Nelly Florence Butcher si Clifford Bertram Butcher. 

